vnews - Inthikhaabu nimumun PPM ge Boduodi salaamaiyvaane: Naadhira\nއިންތިޚާބަށްފަހު ޕީޕީއެމްގެ ބޮޑުއޮޑި ސަލާމަތްވާނެ: ނާދިރާ\nޕީޕީއެމްގެ ބޮޑުއޮޑީގެ، އޮޑިވެރިޔާ އާއި މާވަޑިން އެބަތިބި ކަމަށާއި، ރިޔާސީ އިންތިޚާބަށްފަހު އެ އޮޑި ސަލާމަތްކުރާނެކަމަށް، މައުމޫން ރިފޯމް މޫވްމަންޓް (އެމްއާރުއެމް) ގެ މެންބަރު އަދި ޕީޕީއެމް ކައުންސިލްގެ ކުރީގެ މެމްބަރު އާމިނަތު ނާދިރާ ވިދާޅުވެއްޖެ އެވެ.\nނާދިރާ މިހެން ވިދާޅުވީ ގުޅިފައިވާ ޕާޓީތަކުގެ ރަނިންމޭޓް ފައިސަލް ނަސީމް ޅ.ކުރެންދޫއަށް ވަޑައިގެން އެރަށުގައި މިރޭ ބޭއްވި ގުޅިފައިވާޕާޓީތަކުގެ ޖަލްސާގައި ވާހަކަފުޅުދައްކަވަމުންނެވެ.\nޕީޕީއެމްގެ މުސްތަޝާރު ރައީސް ޔާމީނަށް އިޝާރާތްކުރައްވާ ނާދިރާ ވިދާޅުވީ އޮޑީގައި ތިބި މީހުން ބޭލުމަށްފަހު ދުއްވަން ހަވާލުވި ކައްޕިއަށް އެ އޮޑި ދުއްވަން ނޭންގުނުކަމަށާއި، އަދި އޮޑީގަތިބި ފަޅުވެރިން ގޮވައިގެން ދުއްވުމުގެ ހިތްވަރުވެސް ނެތްކަމަށެވެ. ނާދިރާ ވިދާޅުވީ ޕީޕީއެމްގެ ބޮޑުއޮޑި ކަނޑުފޭރޭ ޑިންގީއަކުން ފޭރުނުފަހުން އެ އޮޑި އޮތީ ފަރަށްއަރާފައި ކަމަށެވެ.\nއަދި ދެން އޮތް ގޮތަކީ ރިޔާސީ އިންތިޚާބަށްފަހު ފުލުހުންއަރައި އެއޮޑިން ކައްޕި ގަދަކަމުން ބޭލުންކަމަށް ނާދިރާ ވިދާޅުވި އެވެ.\nނާދިރާ އިތުރަށް ވިދާޅުވީ މި އިންތިޚާބު އޮޅުވާލަން ރައީސް ޔާމީން މަސައްކަތްކުރެއްވި ނަމަވެސް، މި އިންތިޚާބަށްފަހު ރާއްޖޭގެ ވެރިކަމާއި ހަވާލުވާނީ އިބޫއާއި ފައިސަލް ކަމަށެވެ. އަދި އިންތިޚާބުން މަކަރުހެދުމަށް ދިވެހިން ރައީސް ޔާމީނަށް ފުރުސަތު ނުދެއްވާނެ ކަމަށްވެސް ނާދިރާ ވަނީ ވިދާޅުވެފަ އެވެ.


Ithubarai Ithuru Baaru hiyythakah genesdhin "kuda" mujahidh | #Dhiislam\nއިތުބާރާއި އިތުރު ބާރު ހިތްތަކަށް ގެނެސްދިން “ކުޑަ” މުޖާހިދު – އަބުލް މަރްޟިޔާ\n4 years ago |4comments| October 28, 2013\nއެމެރިކާގެ ލަޝްކަރުތައް ޢިރާޤުގެ ބިމަށް ވަދެގަތުމަށް މަސައްކަތްކުރަމުން ދިޔަ ދުވަސްވަރެވެ. ފައްލޫޖާގެ ފުރަތަމަ ހަނގުރާމަ ހިނގުމުގެ ކުޑަދުވަސްކޮޅެއް ކުރިން ޔަމަނުގެ މާތް ބިމުން ހިތްވަރުގަދަ މުޖާހިދަކު ޢިރާޤުގެ ޖިހާދުގައި ބައިވެރިވުމަށް ދިޔައެވެ. އެއީ، އިސްކޮޅުން ކުރު، ހަށިގަނޑު ހިމަތޮޅި “ކުޑަ ކުޑަ” ކުއްޖެކެވެ. އައްޝައިޚް އަބޫ އަނަސުއް ޝާމީ، އޭނާ ސިފަކުރައްވަމުން ވިދާޅުވެފައިވަނީ، “ތިބާގެ އަތްމުށުގެ ތެރެއަށް އޭނާ ލެވިދާނެ” ހާ އޭނާ ކުޑަ ކަމަށެވެ. އޭނާ ދެކެފި ލޮލަކަށް އެއީ ވަރުގަދަ ޝަޚްސިއްޔަތެއްގެ ވެރިއެއްކަމަށް ހީއެއް ނުކުރާނެއެވެ. އެއީ، ކުޑަ ކުޑަ އަބުލް މަރްޟިޔާއެވެ. އެހެނަސް، އަބުލް މަރްޟިޔާ، އޭނާގެ ނަން ތާރީޚްގެ ތެރެއަށް ދޫކޮށްލާފައިވަނީ އޭނާގެ އިސްކޮޅުގެ ދިގުމިނަކުން ނޫނެވެ. ނުވަތަ ހަށިގަނޑުގެ ބިޔަ ކަމަކުން ނޫނެވެ. އެހެނަސް، އޭނާގެ އީމާނާއި ނަމޫނާއެއްފަދަ ކެރުންތެރިކަމާއި ހިތްވަރުންނެވެ.\nބުއްދިވެރިން ބުނެއުޅެއެވެ. “މީހަކަށްވާ މީހުން، ނަޒަރުގެ ތެރެއަށް ފެންނާނީ ދަތިދުވަސްތަކުގައެވެ. އޭރުން، ލީޑަރުން އުފެދިދެއެވެ. އަދި ބާޠިލް އެއްފަރާތްވެ، ޙައްޤު ފާޅުވެދެއެވެ.” އަބުލް މަރްޟިޔާއަށް އޭނާގެ ނަޞީބުގެ ފުރުޞަތު ލިބުނީ ފައްލޫޖާގެ ބިރުވެރި ހަނގުރާމައާ ޖެހުމުންނެވެ. އެއީ ޢިއްޒަތާއި ޝަރަފްގެ ސާލު އޭނާގެ ކޮނޑުގައި އެޅުމަށް މެދުވެރިވި ޙާދިޘާއެވެ. އެހާރުން ބިރުވެރިކަމުގެ ޖުއްބާއެއް އޭނާ ލިއެވެ. އަދި ފަޚުރުވެރިކަމުގެ ތާޖް އޭނާ އެޅިއެވެ. އެހެން ނުވާންވީ ސަބަބެއް ނެތެވެ. ރުޅިވެރި ސިންގާވެސް އޭނާގެ ފަހަތަށް ވަދެ ފިލާހާވެއެވެ. އަދި ކިއެއްތޯއެވެ، ހިތްވަރުގަދަ އަބްޠާލުންވެސް ޙަމަލާދެނީ އޭނާގެ ޙަމަލާއަށް ފަހުއެވެ.\nފައްލޫޖާގެ ހަނގުރާމަ ފެށިއްޖެއެވެ. މުސްލިމުންގެ އަތުން ފައްލޫޖާ ފޭރިގަތުމަށްޓަކާ އެމެރިކާގެ ލަޝްކަރުތައް ރޭވުންތައް ރާވާ، ތާއަބަދު ހަމަލާދެމުންދާން ފަށައިފިއެވެ. ފައްލޫޖާ އާއި އެރަށުގެ އަހުލުވެރިންގެ ޙިމާޔަތުގައި ރަށް ބެލެހެއްޓުމަށް މުޖާހިދުން ޕެޓްރޯލްކުރަން ނިކުތުމުގެ އަމުރު އަތުވެއްޖެއެވެ. ރަށުގެ މައި ދޮރޯށިތަކާއި އެހެނިހެން މަގުތައް ބެލެހެއްޓުމުގައި އަބުލް މަރްޟިޔާ އާއި އެހެނިހެން މުޖާހިދުންވެސް ފޯރިމަރަމުން ދިޔައެވެ.\nއެމެރިކާގެ އިންޒާރުތައް ވަރުގަދަވަމުން ދިޔައެވެ. އެމީހުންގެ އުކުޅުތައް ބަދަލުކޮށް، ޙާލަތު ތަފާތުކުރުވަމުންދާން ފަށައިފިއެވެ. ހަނގުރާމައިގެ ދުން މާދުރުދުރުން ފެންނަން ފަށައިފިއެވެ. ޙާލަތު އަންނަނީ ދުވަހެއް ދުވަހަކަށް ސީރިއަސް ވަމުން، ހޫނުވަމުންނެވެ.\nއެއްދުވަހަކު، ފައްލޫޖާގެ އެއްފަރާތު ދޮރަކުން އެމެރިކާގެ ޓޭންކަރެއް ކުއްލިއަކަށް ރަށުތެރެއަށް ވަދެގެންފިއެވެ. ބާރު ދުވެލީގައި ބިމުގެ ހިރަފުސް ބުރުވާނަގަމުން އަރައިގަންނަމުން އެއަންނަނީ ދެން ނުނިކުންނާނަމޭ ބުނާ ފަދައަކުންނެވެ. މުސްލިމުން ބަލިކޮށް މުސްލިމުން އަތުން މުސްލިމުންގެ ބިން އަތުލުމަށެވެ. ޒަމާނީ ވަރުގަދަ ބަރުހަތިޔާރާ އެކީއެވެ. މުޖާހިދުންގެ ނިކަމެތި މަދު ހަތިޔާރުގެ ކުރިމަތީގައި ބޮޑާވަމުންނެވެ.\nމިމަންޒަރު ބަލަން މުޖާހިދުން އަންތަރީސްވެފައި ތިއްބެވެ. އިރުކޮޅަކުން ފެނުނީ، ކުޑަ ކުޑަ ނިކަމެތި އަބުލް މަރްޟިޔާ އޭނާގެ ރޮކެޓް ލޯންޗަރު ކޮނޑުމައްޗަށް ލައިގެން ނުކުމެ، ޓޭންކަރުގެ ކުރިމައްޗަށް އެރިތަނެވެ. އެދެމެދު ދުރުމިނުގައި ހުންނާނީ އެންމެ ވިއްސަކަށް މީޓަރެވެ. ބިރުކުޑަ، ހިތްވަރު ގަދަ އަބުލް މަރްޟިޔާ އެދައްކައިދިނީ ހަތިޔާރުގެ މަދުކަމަކުން، ހަށިގަނޑުގެ ކުޑަކަމަކުން އީމާންކަމެއް ނުސިހޭނެކަމެވެ. އޭނާގެ ބިރުކުޑަ ޢަމަލުގެ ސަބަބުން ކާފަރުންގެ ހިތްތަކަށް ޒަލްޒަލާއެއް ގެނުވިފަދައެވެ. އެބިރުކުޑަކަމުގެ ސަބަބުން ހަމަ ޔަޤީނުންވެސް ކާފަރުންގެ ހިތްތަކަށް ސިހުން ގެނުވައިފިއެވެ. ގުނަންތަކަށް ލޮޅުން ގެނުވައިފިއެވެ.\nދެން އޮތީ ދެކަމަކުން އެއްކަމެކެވެ. ފުރަތަމަ އަބުލް މަރްޟިޔާގެ ޙަމަލާދިނުމެވެ. ނުވަތަ ފުރަތަމަ ފިނޑި އެހެނަސް ކިބުރުވެރި ކާފަރުކަލޭގެ ޙަމަލާދިނުމެވެ. އާނއެކެވެ. އީމާންކަމުގެ ޘާބިތުކަމުގައި ހުރި ހިތެއްގެ ކުރިމަތީ، ތުރުތުރުލަމުން ދިޔަ ފިނޑި ހިތަކަށް ލިބޭނީ ކޮން އިސްކަމެއް ހެއްޔެވެ؟ ކާފަރުންގެ ޙަމަލާ ތައްޔާރުވުމުގެ މާކުރިން، އަބުލް މަރްޟިޔާގެ އަވަސްކަމާއި ހުށިޔާރުކަމާއެކު އާރްޕީޖީއިން ވަރުގަދަ ޙަމަލާއެއް ޓޭންކަރަށް އަމާޒުކޮށްފިއެވެ.\nދުންކަނޑާފައި ދިޔަ ޙަމަލާ ގޮސް ސީދާ ވަދެގެން އެދިޔައީ ޓޭންކަރުގެ ހަދަފަށެވެ. އެހެން ނުވާންވީ ކީއްވެތޯއެވެ؟ އަބުލް މަރްޟިޔާއަކީ، އަމާޒަށް ޙަމަލާދިނުމުގެ ބިމުގެ ދަރިއެކެވެ. އާދެ ޔަމަނުގެ ފަޚްރުވެރި ބަޠަލެކެވެ. ޔަމަނުގެ މީހުންނަކީ، އަމާޒަށް ޙަމަލާދިނުމުގައި މިޒަމާނުގައި ނަމޫނާ ބައެކެވެ. އެއީ އެމީހުންގެ ތެރޭގައި ހަތިޔާރު ގެންގުޅުން ޢާއްމުވުމާއި، ހެވިކަމުގެ އުކުޅުތައް ދަސްކޮށްދެވޭތީއެވެ. މިފަދަ ހިތްވަރުގަދަ ދަރީން ތައްޔާރުކުރެވޭތީއެވެ.\nއަބުލް މަރްޟިޔާގެ މި ހިތްވަރު ގަދަކަން ފެނިފައި މުޖާހިދުންނަށް އިތުރު ބާރެއް ލިބިއްޖެއެވެ. އިތުބާރު ތާޒާވެއްޖެއެވެ. ހިތްވަރު އައު ވެއްޖެއެވެ. ޖިހާދުގެ ޖޯޝް އުތުރި އަރައިގެންފިއެވެ. ﷲގެ ޢަދުއްވުން ދެކެ އޮތް ބިރު ކެނޑެން ފަށައިފިއެވެ. އަބުލް މަރްޟިޔާއަކީ މިފަދައިން މުއުމިނުންނަށް ހިތްވަރުލައިދޭ ވަރުގަދަ ނަމޫނާ ފަހުލަވާނަކަށް ވެއްޖެއެވެ.\nއެވަރުން އަދި ނިމުނީކީ ނޫނެވެ. އަބުލް މަރްޟިޔާގެ ބިރުކުޑަކަމާއި ހިތްވަރުގެ ވާހަކަ އޮތީ ކުރިއަށެވެ. އަބުލް މަރްޟިޔާގެ އަވަސް ޙަމަލާގެ ކުރިމަތީގައި ގުޑިލަން ނުކެރިފައި އޮތް ޓޭންކަރު މިހާރު އޮތީ ފުނޑި ސުންނާފަތިވެފައެވެ. ބޮޑާކަމާއި ކިބުރުވެރިކަން ފާޅުކުރަމުން އައި އެޓޭންކަރުން މިހާރު ގުން ކިޔާފައި ނުކުމެގެން އެއަންނަނީ ކަޅު ދުމެވެ.\nއެހެންޏާ، މުޖާހިދަކު ޓޭންކަރަކަށް ޙަމަލާ ދީފިނަމަ، ދެން އެޓޭންކަރެއް ބަލާ ފާސްކުރުމަށް އެހެން މުޖާހިދުންގެ އެހީތެރިކަމަށާއި މަދަދަށް އެދެން ޖެހެއެވެ. ޙަމަލާގެ ކާމިޔާބު ވަޒަން ކުރެވޭނީ ޓޭންކަރުގެ ނިވަލުގައި ތިބި ޢަދުއްވުން ނިމިދިޔަކަން ޔަޤީންކުރެވުމުންނެވެ. އަބުލް މަރްޟިޔާގެ ޙަމަލާގައި ފުނޑާލެވުނު ޓޭންކަރު ބަލާ ފާސްކުރުމަށް އެހެން މުޖާހިދުން ދާކަށް ނުޖެހުނެވެ. އެންމެންގެ ލޯކުރިމަތީގައި އަބުލް މަރްޟިޔާ އޭނާގެ ރޮކެޓް ލޯންޗަރު ބިންމަތީގައި ބޭއްވިއެވެ. އަދި އަތު ބަޑިއެއް ނަގާ ޓޭންކަރާ ދިމާލަށް ގިނިކަންޏާ ހިނގައިގަތެވެ.\nޓޭންކަރާ އަރާ ހަމަވުނުން، ދެވުނު ޙަމަލާގެ އަމާޒަށް ބަލާލިއެވެ. ބަލިކަށި ޢަދުއްވުންނަށް އަބުލް މަރްޟިޔާގެ އިތުރު ތަފާލަކަށް ބޭނުމެއް ނުޖެހުނެވެ. ނަރަކައިގެ އެންމެ އަޑިއަށް ކުރަން އޮތް ދަތުރު އެމީހުން ކުޑަ އިރުކޮޅެއް ކުރިން ފަށައިފިއެވެ. “ކުޑަ ކުޑަ” އަބުލް މަރްޟިޔާގެ ހަމަލާގެ ވަރުގަދަކަމާއެވެ.\nއަބުލް މަރްޟިޔާގެ އަތް މައްޗަށް މާތް ރަސްކަލާނގެ އެތައް ނަޞްރެއް ދެއްވިއެވެ. ބަލާމީހުން ޙައިރާން ކުރުވަނިވި ކުޅަދާނަކަމާއެކު، ﷲގެ މަގުގައި ހަނގުރާމަކުރުން އެއީ އޭނާގެ ހިތުގެ ފިނިކަމެއްކަމުގައި ވިއެވެ. މިކުޑަކުޑަ ސިންގާއެއް ފަދަ އަބުލް މަރްޟިޔާގެ އެންމެ ޚާއްޞަކަމަކީ، އެހެން އަޚުންގެ ހިތްތަކަށް އިތުބާރާއި އިތުރު ބާރު ގެނެސްދޭކަމެވެ. ހިތްވަރާއި ޖޯޝް އައު ކުރުވާކަމެވެ.\nއެލްބީސީ ޗެނަލުން ދެއްކި އިންޓަރވިއުއަކުން މުޅި ދުނިޔެވެސް އަބުލް މަރްޟިޔާ، ފައްލޫޖާގެ އެހެން އިތުރު މުޖާހިދުންނާއެކީ ދެކޭނެއެވެ. އެ ކުރު، ހިމަތޮޅި، ކުޑަކުޑަ ކުއްޖާ ވަށައިގެން މުޖާހިދުންތައް ތިބިތަން މިއަދުވެސް ދެކުނު ބަޔަކު ހަނދާން ހުންނާނެއެވެ. މުޖާހިދުންގެ މެދުގައި ހުރެ، ކުޑަކުޑަ އަބުލް މަރްޟިޔާ ހިތްވަރުގަދަކަމުގެ ޖެހިލުންކުޑަ ބަސްތައް ބުނަމުން ދިޔައެވެ.\n“އަހަރެމެން، އަހަރެމެންގެ އަޚުންގެ ތެރެއިން ޝީޝާނާއި، އަފްޣާނިސްތާނާއި، ފަލަސްޠީނުގައި މަރާލެވުނު އަޚުންގެ ބަދަލު ހިފާނަން. އަހަރެމެން ދުވަހަކުވެސް މިކަން ހަނދާން ނައްތައެއް ނުލާނަން. އެކަލާނގެ ފިޔަވައި ޙައްޤުވެގެން އަޅުކަމެއް ވެވޭ އިލާހަކު ނުވާ ﷲ ގަންދީ ބުނަން، މިބިން މަތީ އަހަރެމެން ދިރިތިބެއްޖެނަމަ، އަހަރެމެން އެމީހުންގެ ފަރާތުން ބަދަލު ހިފާނަން. އެއީ އެމީހުން ޢިރާޤުގެ ބިމުން ނިކުތް ކަމުގައި ވިޔަސް. އަދި އެމީހުން ފަލަސޠީނުގެ ބިމުން ނިކުތް ކަމުގައި ވިޔަސް. އަހަރެމެން އެމީހުން ފަހާ ދާނަން، އަދި އަހަރެމެންގެ އެކަނި ބާރަކުން ނޫން، އެހެނަސް ﷲގެ ކުޅަދުންވަންތަކަމާއެކު، އެމީހުން މުލުން ބުރިކޮށްލާނަން. ﷲ އިރާދަކުރައްވައިގެން ކަލޭމެން އަދި މިކަން ދެކޭނެ.”\nއަބުލް މަރްޟިޔާ އޭނާގެ ބަސްތަކާމެދު ވަފާތެރިވިއެވެ. އަދި މާތް ރަސްކަލާނގެއަށާއި އެކަލާނގެ ރަސޫލާއަށް ވެފައިވާ އަހްދަށް ތެދުވެރިވިއެވެ. މަރުވެއްޖައުމަށް ދާންދެން އޭނާ ހަތިޔާރު ދޫކޮށެއްނުލައެވެ. އެހެނެއްކަމަކު އޭނާ ޝަހީދުވެ ދިޔައީ އޭނާގެ ހަތިޔާރުގައި ބައްދާލައިގެންވާ ޙާލު، އޭނާގެ ވެރި ރައްބުގެ ގޮވާލުމަށް އިޖާބަ ދެމުންނެވެ.\nއަބުލް މަރްޟިޔާ ޝަހީދުވެގެން ދިޔުމުގެ ކުރީން، އޭނާގެ ޙަޔާތުން އެތައް ޙާދިޘާއެއް އަޑު އަހާނެ ބަޔަކަށް ޢިބްރަތެއް ކަމުގައި ދޫކުރިއެވެ. އެއްފަހަރަކު، ފައްލޫޖާގެ ފުރަތަމަ ހަނގުރާމައިގެ ތެރޭގައި ކުރެވުނު ޙަމަލާ ބަދަލުކުރުންތަކެއްގައި އަބުލް މަރްޟިޔާގެ ހަށިގަނޑަށް ޙަމަލާއެއް އެރިއެވެ. އޭގެ ސަބަބުން އޭނާ ކޮންމެވެސް ވަރަކަށް ޕެރަލައިޒްވިއެވެ. ފަހުން އޭނާއަށް ފުރިހަމަ ޝިފާ ލިބުނެއްކަމަކު އެ އަނިޔާގެ އަސަރުތައް ތަޙައްމަލުކުރިއެވެ.\nއެހެން ފަހަރެކެވެ. އެއީ އަބުލް މަރްޟިޔާގެ އެއްބަނޑު އެއްބަފާ ބޭބެ އަބޫ ޠަރީޤް ޖަލުން މިނިވަންކުރި ދުވަހެވެ. އަބޫ ޠަރީޤް ޖިހާދުގައި ބައިވެރިވީ އިރު އަބުލް މަރްޟިޔާ އަދި ޖިހާދުގެ މައިދާނަކަށް ނުނުކުމެއެވެ. އަބޫ ޠަރީޤް ޖަލުން މިނިވަންކުރުމުން، އޭނާގެ ކޮއްކޮ އަބުލް މަރްޟިޔާވެސް ޖިހާދުގައި ބައިވެރިވެއްޖެކަމުގެ ޚަބަރު އޭނާއަށް ދެވުނެވެ.\nއެއީ ފައްލޫޖާގެ ފުރަތަމަ ހަނގުރާމައަށް ފަހުއެވެ. އެހަނގުރާމާގައި އަބުލް މަރްޟިޔާ ވަނީ ޕެރަލައިޒްވެފައެވެ. ނަމަވެސް އެހަނގުރާމައަކީ، އަބުލް މަރްޟިޔާގެ ކުޅަދާނަކަމާއި ހިތްވަރު އެހެން މުޖާހިދުންނަށް ފެނިގެން ދިޔަ ހަނގުރާމައެކެވެ. އެހަނގުރާމާގައި އޭނާ ވެފައިވަނީ ވަރަށް މުޙިއްމު ލީޑަރެއްކަމުގައެވެ.\nއަބޫ ޠަރީޤަށް އޭނާގެ ކޮއްކޮ ފެނުނީ ހަނގުރާމާގައި ބޮޑު ޒަޚަމެއް ލިބިފައިވާތީއެވެ. އަބުލް މަރްޟިޔާ އޭނާގެ ހަށިގަނޑު ކޮޅަށް ހިފަހައްޓައިގެން ހުރީ ދަނޑިގަނޑެއް ވިއްދައިގެންނެވެ. ދެބެންނަށްމެ އެއީ އެދެމީހުން ޖިހާދުގެ މައިދާނުން ފެނުނު ފުރަތަމަ ފަހަރެވެ. އެއީ އަސަރުން ފުރިގެންވީ ވަގުތުކޮޅެކެވެ. ދެބެން އަލުން ދިމާވާ މިމަންޒަރު ބަލަން ދުރުގައި އެހެން މުޖާހިދަކު ހުއްޓެވެ. އެއީ އަބޫ އިސްމާޢީލް އަލް މުހާޖިރެވެ. އަބޫ އިސްމާޢީލް އެދުވަހުގެ ޙާދިޘާ ކިޔައިދެމުން ބުނެފައިވެއެވެ.\n“އަބޫ ޠަރީޤް ޖަލުން މިނިވަންކުރި ދުވަސް އަހަރެން ހަނދާނެއް ނުނެތޭނެއެވެ. އޭނާގެ ކޮއްކޮ ދެކޯރުގެ ރަށުގައި (ޢިރާޤުގައި) މުޖާހިދަކަށް ވެއްޖެކަމުގެ ޚަބަރު އޭނާއަށް ދެވުނެވެ. އެއީ ފައްލޫޖާގެ ފުރަތަމަ ހަނގުރާމައަށް ފަހުއެވެ. އެހަނގުރާމާގައި އަބުލް މަރްޟިޔާއަކީ ލީޑަރެކެވެ. އަދި މުޖާހިދެކެވެ. އަދި އެހަނގުރާމާގައި އޭނާއަށް އަނިޔާވިއެވެ.\nދެދަނޑިގަނޑު ޖަހަމުން ދެފައި ކާތާފައި ކަހަލަ ގޮތަކަށް އޭނާ އައެވެ. ދެއަޚުން ބައްދަލުވާތަން ދެކެން އަހަރެން ތަންކޮޅެއް ދުރުގައި ހުރީމެވެ. ނުފެނި ހުރެ އެތައް ޒަމާނެއް ވުމަށްފަހު ލޯބިވާ ދެމީހުން ޖިހާދުގެ ބިމުގައި ބައްދަލުވަނީއެވެ. އަބޫ ޠަރީޤް އޭނާގެ ކޮއްކޮއާ ދިމާލަށް އަވަސްވެދިޔަގޮތް އަހަރެން ދުށީމެވެ. އަދި އޭނާގެ ކޯތާފަތް މައްޗަށް ކަރުނައިގެ ސައިލުތައް ފައިބައިގެން ދިޔަ ގޮތާއި، އަބުލް މަރްޟިޔާގެ ނިއްކުރިއާއި ބޮލުގައި ބޮސްދީ އުޅުނު ގޮތް އަހަރެން ދުށީމެވެ. އެކަކު އެވަނީ ހައްޔަރުކޮށް އަސީރުކުރެވުމުގެ ސަބަބުން އިމްތިޙާނު ކުރެވިފައެވެ. އަނެކަކު އެވަނީ އަނިޔާލިބުމުގެ ސަބަބުން އިމްތިޙާނު ކުރެވިފައެވެ. އެއަޚުންގެ އިޙްސާސުތައް ބަޔާންކޮށްދިނުމަށް ބަސްތައް ނުކުޅެދޭ ހިނދު، ހަނުހުރުން އެއީ އެންމެ މޮޅު އެންމެ ވަފާތެރި އަދި އެންމެ ސާފު ބަޔާންކޮށްދިނުމެވެ.”\nއެފަދަ ޖަޒުބާތީ ދަނޑިވަޅެއްގެ އިޙްސާސަކީ އެފަދަ މަންޒަރެއް ފެންނަ މީހަކަށް ނޫނީ އިޙްސާސުނުވެވޭނެހާ އަސަރުން ފުރިފައިވާ ދަނޑިވަޅުތަކެވެ.\nއަބުލް މަރްޟިޔާގެ ކުރިން އަބޫ ޠަރީޤް ޖިހާދުގައި ބައިވެރިވީ ފަދައިން، އަބުލް މަރްޟިޔާއަށްވުރެ ކުރިން އޭނާގެ ބޭބެ އަބޫ ޠަރީޤްވަނީ ﷲގެ ޙަޟްރަތަށްވެސް ދަތުރުކޮށްފައެވެ. އެހެނަސް، އަބުލް މަރްޟިޔާގެ ފަރާތުން އިސްލާމީ އުއްމަތަށް ޢިބްރަތުން ފުރިގެންވާ ދަރުސްތަކެއް ދައްކައިދިނުމަށްޓަކާ އަބުލް މަރްޟިޔާގެ ޙަޔާތުގެ ޞަފްޙާތައް ކުރިއަށް އުކެން ފެށިއެވެ.\nއަބުލް މަރްޟިޔާގެ ޒަޚަމްތައް ރަނގަޅުވެ މާތްﷲ އޭނާއަށް ޝިފާދެއްވިއެވެ. އެއަށްފަހު ފައްލޫޖާގެ މައިދޮރޯއްޓެއް ބެލެހެއްޓުން އޭނާއަށް ޙަވާލުކުރެވުނެވެ. އެއަށްފަހު އެއަށްވުރެ ނުރައްކާތެރި އެހެން ދޮރޯއްޓެއް ބެލެހެއްޓުން އަބުލް މަރްޟިޔާއަށް ޙަވާލުވެވުނެވެ. އެއީ ރަށުގެ ދެކުނު ފަރާތުގެ މައި ދޮރޯއްޓެކެވެ. މި އުނދަގޫ މަސައްކަތާ ޙަވާލުވުމަށް އެންމެ އެކަށޭނަ މީހާއަކީ އަބުލް މަރްޟިޔާ ނޫން ދެވަނަ މީހެއް ނޫނެވެ. އޭނާގެ ޒިންމާ އަދާކުރުމުގައި އޭނާ ދެމިހުއްޓެވެ. ރަނގަޅަށް ކޮންޓްރޯލް ބެލެހެއްޓޭ ސަރަޙައްދުތައް ބަލާ ފާސްކޮށް ކޮންޓްރޯލް އިތުރަށް ބޭނުންވާ ސަރަޙައްދުތަކަށް އިތުރު އިންތިޒާމްތައް ހަމަޖެއްސުމުގައި އޭނާ އުޅުނީ އަވަދިނެތިއެވެ.\nހަނގުރާމައިގެ ބެރުތަކުގެ އަޑު ގަދަވެއްޖެއެވެ. ދުވަހެއް ދުވަހަކަށް ނުރައްކާ ދިޔައީ އިތުރުވަމުންނެވެ. ދެންމެ ދެންމެ ހަނގުރާމައިގެ ހުޅުގަނޑު ފަޅައިގެން ގޮސްދާނޭ ހީވާފަދައެވެ. އެމެރިކާގެ ލަޝްކަރުތަކުގެ ޙަމަލާތައް ފައްލޫޖާއަށް އަމާޒުކުރެވިއްޖެއެވެ. ރަށުގެ ތެރެއަށް ބޮންއަޅާ ތަންތަން ގޮއްވުން އެތައް ތަނެއް އިތުރުވެގެން ހިނގައްޖެއެވެ. މިގޮތުގައި މަހަކަށްވުރެ ގިނަ ދުވަސް ފާއިތުވެއްޖެއެވެ. ޙަމަލާއަށް އެއްވެސް ހުއްޓުމެއް ނާދެއެވެ. އަންނަނީ ދުވަހެއް ދުވަހަކަށް ޙަމަލާ ވަރުގަދަ ވަމުން ހޫނުވަމުންނެވެ.\nދެވަނަ މަސްނިމުމަކާ ގާތްވި އިރުވެސް ޙަމަލާ ބަދަލުކުރެވެމުން ދަނީއެވެ. އެމެރިކާގެ އިސްތިޢުމާރީ ލަޝްކަރުތަކަށް ކާމިޔާބެއް ނުލިބުމުގެ އެންމެ ބޮޑު ސަބަބަކަށް ވެފައިވަނީ އަބުލް މަރްޟިޔާއެވެ. އެންމެ ނުރައްކާތެރިކޮށް އެމެރިކާއަށް ޙަމަލާ ދެވެމުން ދިޔައީ އަބުލް މަރްޟިޔާގެ ލީޑަރޝިޕްގެ ދަށުގައި ހުރި ސަރަޙައްދުތަކުންނެވެ. އެ ސަރަޙައްދުތަކަކީ އެންމެންނަށްވެސް އެންމެ މުޙިއްމު ސަރަޙައްދުތަކަށްވީތީ، މުޖާހިދުންވެސް އަދި އެމެރިކާގެ އިސްތިޢުމާރީންވެސް އެންމެ ބަލަބަލާ ތިބީ އެސަރަޙައްދަށެވެ.\nމިހުއްޓުމެއް ނެތް ޙަމަލާ ބަދަލުކުރުންތަކުގެ ތެރޭގައި، ފައްލޫޖާގެ ދެވަނަ ހަނގުރާމަ ފެށުނީއެވެ. އަބުލް މަރްޟިޔާގެ ސްޓޭޝަން އެންމެ ބޭނުން ބޮޑު ސްޓޭޝަނަށް ވީ ހިނދު އެންމެ ނުރައްކާތެރި ސްޓޭޝަނަކަށްވެސް ވެފައިވަނީ ހަމައެތަނެވެ. އެއީ “ސިނާހް”އާވީ ފަރާތުން ހަނގުރާމައަށް ވަދެވެން އޮތް ފުރަތަމަ ދޮރުއައްޓެވެ. އަދި އެއީ ޖާމިޢުލް ޚުލަފާއާ ޖެހިގެން ހުރި ސްޓޭޝަންވެސްމެއެވެ.\nމުޖާހިދުންގެ ސަފުތަކުން ބަލިކަށި ހިސާބުތަކުގެ ނާޖާއިޒް ފައިދާ ނަގައިގެން އެމެރިކާގެ ލަޝްކަރުތައް ކުރިއަށް ޖެހިލައިފިއެވެ. މިހާރު އެމީހުންނަށް އަބުލް މަރްޟިޔާގެ ސްޓޭޝަނަށް މާބޮޑަށް ނުރައްކާ ކުރެވޭނެއެވެ. އެމެރިކާގެ ބަރު ހަމަލާތައް އަބުލް މަރްޟިޔާގެ ސްޓޭޝަނަށް އަމާޒުކުރެވުނެވެ. އެހެނަސް، އަބުލް މަރްޟިޔާގެ ކައިރީގައި އުޅޭ މުޖާހިދުންނަކީ ހިތްވަރު އެލޭނެ ބައެއް ނޫނެވެ. އަބުލް މަރްޟިޔާގެ ފަރާތުން އެންމެހާ މުޖާހިދުންނަށް ލިބިފައިވަނީ އާދަޔާ ޚިލާފް ބާރެކެވެ. އެދުވަހު އެމެރިކާގެ އިސްތިޢުމާރީންނަށް އެކަން ރަނގަޅަށް އެނގޭނެއެވެ. އެންމެ ފަހުވަގުތާ ޖެހެންދެން މުޖާހިދުން ހަނގުރާމަ ކުރިއެވެ. މުސްލިމުންނަކީ، ކާފަރުންގެ ހަތިޔާރުދެކެ ބިރުން ދުވެފިލާ ބައެއް ނޫންކަން އެދުވަހު މުޖާހިދުން ސާބިތުކޮށްދިނެވެ. އެހެންޏާ ހަނގުރާމަކޮށް ޝަހީދުވުމެވެ. ނުވަތަ ހަނގުރާމަކޮށް ނަޞްރުލިބުމެވެ. ފިލާ ރައްކާވުން އެއީ މުޖާހިދުންނަށް އިޚްތިޔާރެއްނޫނެވެ.\nބަދަލުކުރެވުނު ގަދަފަދަ ޙަމާލާތަކުގައި އެތައް ބައިވަރު މުޖާހިދުންނެއް ޝަހީދުވެގެން ބިންމައްޗަށް ތިރިވިއެވެ. ނަމަވެސް ފަސޭހަގޮތެއްގައި އެމެރިކާއަށް ފައްލޫޖާއަށް ނޭރޭނެކަން އެމީހުން ދައްކާލަދިނެވެ. މުސްލިމުންގެ ފަޚްރުވެރި ދަރިއެއްކަމުގައިވި އަބުލް މަރްޟިޔާ ސަލާމަތުން އެހެން ސަރަޙައްދަކަށް ދިޔުމަށް އޭނާއަށް މަގުދައްކައިދެވުނެވެ. ނަމަވެސް އަބުލް މަރްޟިޔާ އޭނާގެ މުޖާހިދުން ދޫކޮށް މަރަށް ފިލަންދިޔުމަށް އެއްވެސް ވިސްނުމެއް ނުގެންގުޅުނެވެ. މުޖާހިދުން ހަމައަކަށް އެޅުވުމަށް މުޖާހިދުންގެ ދެމެދު ޙަރަކާތްތެރިވަމުން ދިޔައެވެ. އޭނާއަށް ކުރިން ލިބިފައިވި ޒަޚަމްގެ ސަބަބުން ކޮންމެވެސް ވަރަކަށް ކޮރު ޖަހަން ޖެހުނު ނަމަވެސް، އޭނާގެ ކިބައަކުން ވަރުބަލިކަމެއް ފޫހިކަމެއް ފެންނާކަށް ނެތެވެ. ނަމަވެސް އަނިޔާ ލިބުމުގެ ކުރިން އޭނާގައި ހުންނަ އަވަސްކަމާއި ހަލަނިކަމަށް، އެ ޒަޚަމްގެ ސަބަބުން ދޭތެރެ ދޭތެރެއަކުން ހުއްޓުން ގެނުވައެވެ.\nއިދިކޮޅު ފަރާތުން، ދުޝްމަނުންގެ ސްނައިޕަރުން މުޅި ސަރަޙައްދަށް ފެތުރިގެންފިއެވެ. އެހެންކަމުން މުޖާހިދުންނަށް ޖެހުނީ އެމީހުންގެ ކުރިމައްޗަށް ހުރި ޢިމާރާތް ދޫކޮށްދާށެވެ. މިކަން އަބުލް މަރްޟިޔާއަށް އެނގުމުން އޭނާ އެކަމާ ވަރަށް ހިތްހަމަ ނުޖެހުނެވެ. އަދި އޭނާ އެކަނި ނަމަވެސް އެޢިމާރާތަށް ދާނެކަމަށް ބުންޏެވެ. އެހެން މީހުން އޭނާ ހިފެހެއްޓޭތޯ ބެލިއެވެ. އެޢިމާރާތަށް ދިޔުމަށްޓަކާ ހުރަސްކުރަން ޖެހޭ މަގު ވަނީ މިހާރު ސްނައިޕަރުންގެ ކޮންޓްރޯލްގެ ދަށުގައިކަމަށް ބުނުމުންވެސް އަބުލް މަރްޟިޔާގެ ނިންމުމަށް ބަދަލެއް ނުގެނައެވެ. އެޢިމާރާތުގެ ކޮންޓްރޯލް އެއަށްވުރެ މުޙިއްމެވެ. އެހެންކަމުން ނުފުރިވާ ހުސްތަން ފުރުމަށްޓަކާ އަބުލް މަރްޟިޔާ އެކަނިމާއެކަނި ނުކުތެވެ.\nދާންވާ ހިސާބާ ދާދި ގަތްވެފައިވަނިކޮށް، ނިކަމެތި އެހަނަސް އިސްލާމްދީނުގެ ފަޚްރެއްކަމުގައިވި އަބުލް މަރްޟިޔާއަށް ޙަމަލާއެއް އަރައިފިއެވެ. ހަމަކުރީންވެސް އަނިޔާ ލިބުނު ފައިގެ ހަމަ އަނިޔާ ލިބުނު ޒަޚަމަށެވެ. އެޙަމަލާދެވުމުން އަބުލް މަރްޟިޔާ ބިންމައްޗަށް ވެއްޓިއްޖެއެވެ. ދުޝްމަނުންގެ ދެވަނަ ޙަމަލާއެއް ދެވެން ވާއިރަށް އަބުލް މަރްޟިޔާ އެނބުރި މުޖާހިދުންގެ ގާތަށް އަތުވެއްޖެއެވެ. އަދި ބުންޏެވެ. “ﷲ މިހާރު އަހަރެން ޢުޛުރުވެރިކުރުވައިފިއެވެ.”\nއެއަނިޔާގެ ސަބަބުން ތަދުވާތީ އަބުލް މަރްޟިޔާ ރޮއި ހަޅޭލަވާއެއް ނުހަދައެވެ. އެހެނަސް އޭނާގެ ފައިގައި ބެންޑޭޖް އަޅަމުން ދިޔައެވެ. އަދި އޭނާގެ ހިތްވަރުގެ ބަސްތަކުން، މޯޅިވެފައިވާ މުޖާހިދުންގެ ހިތްތައްވެސް ބެންޑޭޖްކުރަމުން، އެއަށާއި މިއަށް ފަރުވާދެމުންދިޔައެވެ.\nކުޅަދާނަ ފަހުލަވާނު އަބުލް މަރްޟިޔާއަށް ލިބުނު ޒަޚަމްގެ ސަބަބުން މުސްލިމުންގެ ސަފުތަކަށް ލިބިފައިވާ އުނިކަމުގެ ބޭނުން ހިފައިގެން އެންމެފަހުން ދުޝްމަނުންގެ ލަޝްކަރުތައް އެސަރަޙައްދަށް ވެރިވެގަނެއްޖެއެވެ. އެހެންކަމުން މުޖާހިދުންނަށް ޖެހުނީ އަބުލް މަރްޟިޔާ ގޮވައިގެން އެހެން ރައްކާތެރި ޢިމާރާތަކަށް ބަދަލުވާށެވެ. އެއް ޢިމާރާތް ދޫކޮށް އަނެއް ޢިމާރާތަށް މިހެން އެތައް ފަހަރަކު ބަދަލުވާން ޖެހުނެވެ. އެފަދައިން، އެއްތަނުން އަނެއް ތަނަށް އަވަސްކަމާއެކު ޙަރަކާތްތެރިވާންޖެހުމުން އަބުލް މަރްޟިޔާގެ ޒަޚަމަށް އިތުރު ވޭން ގެނުވިއެވެ. ނަމަވެސް ތަދު އިޙްސާސްވާކަން އޭނާގެ ކެތްތެރިކަމާއި އަޚްލާޤުގެ ސަބަބުން އެހެން މުޖާހިދުންނަށް ހާމަނުކޮށްވޭތޯ އޭނާ ހިތްވަރުކުރިއެވެ.\nއެންމެފަހުން އަބުލް މަރްޟިޔާ ގެންގޮސް ބެހެއްޓުނީ ޒަޚަމްވެފައިވާ ވަރަށް ގިނަ ޢަދަދެއްގެ މުޖާހިދުން ތިބި ޢިމާރާތަކަށެވެ. އެޢިމާރާތުގައި މާ ގިނަ އިރު ތިބެވޭކަށް ނެތެވެ. ދުޝްމަނުންގެ ބުލްޑޯޒަރުތައް ޙަރަކާތްތެރިވާން ފައްޓައިފިއެވެ. ފަހަރަކު ގެއެއް ބިމާ ހަމަކުރަމުން ސުންނާފަތިކުރަމުން ދުއްވަން ފައްޓައިފިއެވެ. ޑިމޮކްރަސީއާއި މިނިވަންކަން ޢިރާޤްގެ ރައްޔިތުންނަށް ހޯދައިދެނީ އެފަދައިން ބާވައެވެ؟ ކޮންމެއަކަސް، މިފަދައިން ގެތައް ސުންނާފަތިކޮށް ބިމާ ހަމަކުރަމުން އައިސް އެންމެފަހުން އަބުލް މަރްޟިޔާ އާއި އަނިޔާ ލިބިފައި ތިބި އެހެން މުޖާހިދުން ތިބި ގެއާ ޖެހިގެން ކުރިމައްޗަށް ހުރި ގެވެސް ބިންހަމަކޮށްލައިފިއެވެ. މުޖާހިދުންނަށް ކިރިޔާ ފަހަރަކު މުޖާހިދަކު ގެއިން ނެރެ ރައްކާތެރި ހިސާބަކަށް ގެންދެވުނީއެވެ. އެމެރިކާގެ ބުލްޑޯޒަރުތައް އައިސް އެގެވެސް ކާލައިފިއެވެ.\nމިހާރު މުޖާހިދުން ތިބީ އެކި ގޭގެއަށް ބަހާލެވިފައެވެ. އަބުލް މަރްޟިޔާވެސް މުޖާހިދުންކޮޅަކާއެކު އެއިން އެއްގޭގައި ހުއްޓެވެ. ދެން ފެށުނީ އެމެރިކާގެ ލަޝްކަރީން މުޖާހިދުން ފަހާދުވުމުގެ މަސައްކަތެވެ. އެމީހުންނަށް ނުހަނު ދުއްތުރަޔާ ގެއްލުން ލިބުނު ސްޓޭޝަންގެ މުޖާހިދުން ދުއްވާލުމަށް ކުރި މަސައްކަތެވެ. އެގޮތުން، އެމެރިކާގެ އެފް-16 ގެ ހަނގުރާމަމަތީ މަތިންދާބޯޓަކުން އަބުލް މަރްޟިޔާ ހުރި ގެއަށް ބޮންއަޅާ އެގެ މުޅިން ފަނާކޮށްލައިފިއެވެ. އެއާއެކު، އިސްލާމުންގެ ފަޚްރެއްކަމުގައިވި ކުޑަކުޑަ ބަޠަލް އަބުލް މަރްޟިޔާވެސް އޭނާގެ ވެރި އިލާހުގެ ޙަޟްރަތަށް ޝަހީދެއްގެ ގޮތުގައި ދަތުރު ފަށައިފިއެވެ.\nމިތަން ހަމަލޮލުން ދެކެފައިވާ މުޖާހިދެއް ކަމުގައިވާ އަބޫ އިސްމާޢީލް އަލްމުޖާހިރު ބަޔާންކޮށްފައިވާ ގޮތުގައި، އެދުވަހު އަބުލް މަރްޟިޔާގެ ފަރާތުން ހާސްކަމާއި ހަމަނުޖެހުމުގެ އެއްވެސް އަސަރެއް ފާޅެއް ނުވެއެވެ. އެހެނަސް، އޭނާގެ ފަރާތުން މުޖާހިދުންނަށް ދައްކާދީފައިވަނީ، އާދަޔާ ޚިލާފް ޘާބިތުކަމާއި ކެތްތެރިކަމެވެ. ދެރައާއި ހިތާމާގެ ބަދަލުގައި އޭނާގެ މޫނުމަތި ފަޅުފިލުވާފައިވަނީ އޭނާގެ ހުނުމާއި، ހިނިތުންވުމުންނެވެ. އަދި އޭނާގެ ރީތި އަޑުން ދޭތެރެ ދޭތެރެއިން ކިޔާލަ ރީތި މަދަޙަތަކުންނެވެ.\nއެއީ އަބުލް މަރްޟިޔާއެވެ. އެއީ ޢިރާޤުގެ ޖިހާދުގައި ބައިވެރިވުމަށް ހިޖްރަކުރި މުހާޖިރުންގެ ތެރެއިން އެންމެ އަޑު ރީތި މުޖާހިދެވެ. “ރިޔާހުއް ނަޞްރު” މަދަޙަ އަލްބަމްގެ ގިނަ މަދަޙަތައް ކިޔާފައިވަނީ އަބުލް މަރްޟިޔާކަމުގައިވެއެވެ.\nމިއީ އުއްމަތް ފަޚްރުވެރިވާފަދަ ދަރިއެއްގެ ޙަޔާތުން ކުޑަ މިންވަރެކެވެ. ޢިރާޤްގެ ޖިހާދުގައި ބައިވެރިވުމަށް އޭނާކުރި ދަތުރުގެ ވާހަކައާއި، އެދަތުރުގައި ސޫރިޔާގެ ޖަލެއްގައި އެތައް ދުވަހަކު ހައްޔަރުކުރެވުނު ވާހަކަތައް ދައްކަން ފަށައިފިނަމަ، އަވަހަކަށް ނުނިމޭނެއެވެ. އުއްމަތަށް މިއަދު ބޭނުންވަނީ މިފަދަ ދަރީންނެވެ. އުއްމަތް މިއަދު އެދި ގޮވަނީ މިފަދަ ދަރީންނަށެވެ.\nއޭނާގެ ޙަޔާތުން ދެން އުއްމަތުގެ މީސްތަކުންނަށް އޮތް އުފާވެރި މެސެޖަކީ، އޭނާ ޝަހީދުވުމުގެ ކުރީން އޭނާވަނީ ޢިރާޤްގެ އަންހެން ދަރިއަކާ ކައިވެނިކޮށްފައިކަމެވެ. އަދި އަބުލް މަރްޟިޔާ ޝަހީދުވުމަށްފަހު، އެކައިވެންޏަށްވަނީ ކުޑަކުޑަ އަބުލް މަރްޟިޔާއެއް އުފަންވެފައިކަމެވެ. އެއީ، އިންސާނުންގެ ތެރެއިން އޭނާގެ ބައްޕަ އަބުލް މަރްޟިޔާއާ އެންމެ ވައްތަރު ކުއްޖާއެވެ. ހީވަނީ އެއް އަބުލް މަރްޟިޔާގެ ބަދަލެއްގެ ގޮތުގައި އަނެއް އަބުލް މަރްޟިޔާއަކު އުއްމަތަށް ދެއްވީހެނެވެ.\nމާތް ﷲ އަބުލް މަރްޟިޔާގެ ޢަމަލްތައް ޤަބޫލުކުރައްވާ ޝަހީދުންގެ މާތް ދަރަޖަ އޭނާއަށް ދެއްވާނދޭވެ. އާމީން!\nހާތިމްގެ ލިޔުންތައް ވަރަށް ފުރިހަމަވެފައި ޢިބުރަތްތެރިކަމަށް ފެނޭ. ތީ މިފަދަ ދުވަސްވަރަކަށް ވަރަށް ބޮޑަށް ބޭނުންވެފައިވާ ލިޔުމެއް. މިއަދު އިސްލާމުން މވަނި ބައިބައިވެ ނިކަމެތިވެފަ. އެންމެ ބޮޑަށް ބިރުގަންނަނީ މަރަށް. އީމާންތެރިކަން ބަލިކަށިކަމުގެ ސަބަބުން. ލޮބުވެތި އަޚުނެނާއުި އުޚުތުންނޭވެ. މިފަދަ ޢިބުަރަތްތެރި ފިލާވަޅުތަކުން ޢިބުރަތް ލިބިގަނެ އީމާންތެރިކަން ވަރުގަދަކުރަން ވެއްޖެ. އުއްމަތުގެ ލާބައާއި މަންފާއަށްޓަކާ. ޚާތިމް ޔޫސުފް ތިކުރާ މަސައްކަތުގައި ﷲ ބަރަކާތް ލައްވަވަވާ ހެޔޮ ދަރުމަ ދެއްވާށި. އާމީން!


ނޭޕާލް - ވިކިޕީޑިއާ\n(މިސްރާބުކުރެވުނީ Nepal އިން)\nMotto: जननी जन्मभूमिष्च स्वर्गादिप गरियिस\n(Sanskrit: Mother and Motherland are greater than the kingdom of heaven)\n- 2005 estimate 27,676,457 (40th)\n- 2001 census 23,151,423\n- Total $37,087 billion (83rd)\n- Per capita $1,402 (163rd)\nHDI (2003) 0.526\nނޭޕާލަކީ ދެކުނު އޭޝިޔާ އަށް ނިސްބަތްވާ ގައުމެކެވެ. ނޭޕާލް ، މި ޤައުމަކީ އެހެން ޤައުމު ތަކެކޭ އެއްފަދައިން ފާހަގަ ކޮށްލެވޭ ޤައުމެކެވެ. ނޭޕާލްގެ ފުރިހަމަ ނަމަކީ ސްޓޭޓް އޮފް ނޭޕާލް އެވެ. ކުރިން ނޭޕާލަށް ކިޔަނީ ކިންގްޑަމް އޮފް ނޭޕާލް އެވެ. ނޭޕާލާއި ބޯޑަރު ކުރެވިފައިވާ ގައުމު ތަކަކީ އުތުރުން ސީނު ކަރައިގެ ޓިބެޓާއި، ހުޅަގާއި އިރު އަދި ދެކުނުން އިންޑިޔާއެވެ. ދުނިޔޭގެ އެންމެ އުސް 10 ފަރުބަދައިގެ ތެރެއިން 8 ފަރުބަދަ ހުންނަނީ ނޭޕާލް ގައެވެ. މިބުނި ފަރުބަދަ ތަކުގެ ތެރޭގައި އެވަރެސްޓް ފަރުބަދަ ވެސް ހިމެނެއެވެ.\nނޭޕާލް މަޝްހޫރު ވެފައިވަނީ ފަރުބަދަ އަށް އެރުމާއި، ހިނގުމާއި، ފަރުބަދައިގެ ބައިސްކަލް ދުއްވުމާއި، ބޮޑެތި ޖަނަވާރު ގެންގުޅޭ ޕާރކް ތަކާއި، ޖަންގަލީގެ ސަވާރީ ދުއްވުމާއި، ކުޅިވަރަށް މަސްބޭނުމާއި، ކޯރު ތެރޭގައި މަޖާކޮށް ހެދުން ފަދަ ކަންތައް އާންމު ތަނެއްގެ ގޮތުގައެވެ. ނޭޕާލްގެ ވެރިރަށް އަދި އެންމެ ބޮޑު ޝަހަރުގެ ގޮތުގައި މަޝްހޫރު ވެފައިވަނީ ކަތުމަންޑޫ އެވެ. އެހެނިހެން ބޮޑެތި ރަށްތަކުގެ ތެރޭގައި ބިރަޓްނަގަރު، ލަލިތުޕޫރު، ބާރަތުޕޫރު، ބިރެންޑްނަގަރު، ދަމަކް ،ދަންގަދީ، މެހެންދުރަނަގަރު، ބުޓްވަލް، އަދި ޖަނަކް ޕޫރު ފަދަ ރަށްތައް ހިމެނެއެވެ. ކޮންސްޓިޓިއުޝަނަލް މޮނާކީ އެއްގެ ގޮތުގައި ނޭޕާލް ވެގެންދިޔައީ 1990 ވަނަ އަހަރު ގެ ތެރޭގައެވެ.\n2 ފަހު ބަދަލުތައް\n6 އަސްކަރިއްޔާ އަދި ބޭރުގެ ގުޅުން\n7 އިދާރީ ގޮތުން ބެހިފައިވާ ބައިތައް\n10 އަދި އިތުރަށް ބައްލަވާ\nނޭޕާލްގެ ވެރިރަށް ކަތުމަންޑޫގެ ވާދީގެ ތެރެއިން ފެނުނު ނިއޯލިތިކް އާލަތްތައް ހެކިދޭގޮތުން ހިމާލަޔާ ފަރުބަދަ ހިމެނޭ ސަރަހައްދުގައި މީހުން އުޅޭތާ އެންމެ މަދުވެގެން 900 އަހަރުވަރު ވެދާނެއެވެ. ބެލެވޭގޮތުގައި 2500 ވަރަކަށް އަހަރު ކުރިން ޓިބެޓް-ބަރުމާ ދަރިފަސްކޮޅުގެ މީހުން ނޭޕާލްގައި އުޅެފައި ވެއެވެ.\nފަހު ބަދަލުތައް[އުނިއިތުރު ގެންނަވާ]\nޓްރިޕޮޒޮއިޑަލް ބައްޓަމަށް އޮންނަ ނޭޕާލްގެ ދިގުމިނުގައި 500 މޭލު ހުންނަ އިރު ފުޅާމިނުގައި ހުންނަނީ 125 މޭލެވެ. ނޭޕާލް ގައި ފިޒިއޮގްރަފިކް3ހިސާބެއް ވެއެވެ. އެއީ ޓެރައި ސަރަަހައްދު، ވާދީތައް، އަދި ފަރުބަދަތައް ހިމެނޭ އުސް ސަރަހައްދެވެ. ނޭޕާލް އާއި އެމެރިކާގެ އަރްކަންސަސް ސިޓީއާއި ދާދި އެއްވަރު ކަމުގައި ބުނެވެއެވެ. މެދޭސީ ޕްލެއިން ކިޔާ ހިސާބުގައި3ކޯރެއް އޮވެއެވެ. އެއީ ކޯޝީ، ނަރަޔާނީ އަދި ކަރުނަލީ ކޯރެވެ. މިހިސާބުގެ ޖައްވަކީ ހޫނު ތެތްކަމެއް އެކުލެވޭ ޖައްވެކެވެ.\nފަރުބަދަތައް ހިމެނޭ ސަރަހައްދުގައި ދުނިޔޭގެ އެންމެ އުސް ފަރުބަދަތައް ހިމެނެއެވެ. އޭގެ ތެރޭގައި 8850 ފޫޓްގެ އުސްމިން ހުންނަ އެވަރެސްޓް ފަރުބަދަ ވެސް ހިމެނެއެވެ. އަދި ދުނިޔޭގެ އެންމެ އުސް 10 ފަރުބަދައިގެ ތެރެއިން 8 ފަރުބަދަ ހުރީ ވެސް ނޭޕާލްގައެވެ. އޭގެ ތެރޭގައި ލޮޗީ، މަނަސްލޫ، އަންނަޕުރުނާ، ދައުލަގިރީ، މަކާލޫ އަދި ޗޯޔޫ ފަދަ ފަރުބަދަތައް ހިމެނެއެވެ.\nމޫސުމަަށް އަންނަ ބަދަލާއި ގުޅޭގޮތުން ނޭޕާލް5ސަރަހައްދަކަށް ބަހާލެވެއެވެ. އޭގެ ތެރޭގައި ޓްރޮޕިކަލް، ސަބްޓްރޮޕިކަލް، ހޫނު، ފިނި އަދި ސަބްއާކްޓިކް މި 5ސަރަހައްދު ހިމެނެއެވެ. ބަގްލަދޭޝްއާއި ނޭޕާލް ބޯޑަރު ކުރެވިފައި ނެތްނަމަވެސް މިދެގައުމު ވަކިކުރަނީ ވަރަށް ހަނި ބިމަކުންނެވެ.\nޤައުމުގެ އިޤްތިޞާދު ބިނާ ވެގެންވަނީ ގައުމުގެ ރައްޔިތުން ކުރާ ތަފާތު މަސައްކަތް ތަކުގެ މައްޗަށެވެ. ނޭޕާލް އާބާދީގެ 76 އިންސައްތަ މީހުން ދަނޑުވެރިކަމުގެ މަސައްކަތުގައި ހިއްސާވެއެވެ. 8500 ކިލޯ މީޓަރަށްވުރެ ދިގުމިނަށް ތާރު އެޅި މަގުތައް ހެދިފައި ވެއެވެ. 59 ކިލޯ މީޓަރުގެ ދިގުމިން ހުރި ރޭލްވޭ އެއް ބިނާކުރެވިފައި ވެއެވެ. ޖުމްލަ 48 ވައިގެ ބަނދަރު އޮތް އިރު އޭގެ ތެރެއިން 10 ވައިގެ ބަނދަރަކީ ތާރުއަޅާއިގެން ފެންވަރު ރަގަޅުކޮށް ހެދިފައިވާ ތަންތަނެވެ. އާބާދީގެ ކޮންމެ 19 މީހަކަށް އެއްފޯނަށްވުރެ ގިނަ ޓެލެފޯން ނޭޕާލްގައި ބޭނުންކުރެއެވެ. މޯބައިލް ފޯންގެ ޚިދުމަތް ފުޅާވަމުން އަންނައިރު 2005ގެ ހިސާބުތައް ދައްކާގޮތުން 17500 އިންޓަނެޓް ކަނެކްޝަންތައް ނޭޕާލްގައި ގުޅާދެވިފައި ވެއެވެ.\nއައްސޭރި ފަށެއް ނެތުމާއި، ނޭޕާލްގެ އެތެރޭގެ ދާޚިލީ ހަމަ ނުޖެހުން ތަކުގެ ސަބަބުން ނޭޕާލްގެ އިގްތިޞާދަށް ހީނަރުކަން އައިސްފައިވާކަން ފާހަގަވެއެވެ. ބޭރުގެ އެހީތައް ނޭޕާލަށްދޭ ގައުމު ތަކުގެ ތެރޭގައި ސީނުކަރަ، ހިންދުސްތާން، ޔުނައިޓެޑް ކިންގޑަމް، އެމެރިކާ، ޖަޕާން، އަދި ސްވިޒްލޭންޑާއި ޔޫރަޕިއަން ޔޫނިއަން ހިމެނެއެވެ. އިންފްލޭޝަން ރޭޓް ނޭޕާލްގައި މިހާރު އުޅެނީ 2.9 ގައެވެ.\nނޭޕާލްގެ ދަނޑުވެރިން ޢާއްމުކޮށް ހައްދާ ބާވަތްތަކުގެ ތެރޭގައި ހަނޑޫ، ޒުވާރި، ގޮދަން، އުއްދަނޑި، ހިމެނެއެވެ. މީގެ އިތުރުން ކިރާއި ބަފަލޯގެ މަސް ފަދަ ތަކެތި ނޭޕާލުން ލިބެން ހުރެއެވެ. ނޭޕާލްގެ ވަރަށް ގިނަ މީހުން ޚަލީޖް ގައުމު ތަކަށާއި، މެލޭޝިޔާ އަދި ހިންދުސްތާނަށް މަސައްކަތް ކުރުމަށްގޮސް އުޅެއެވެ\n1990 ވަނަ އަހަރާއި ޖެހެންދެން ނޭޕާލްގައި އޮތީ ފުރިހަމަ ރަސްކަމެކެވެ. ނަމަވެސް އެއަހަރު ނޭޕާލްގެ އޭރުގެ ރަސްގެފާނު ބިރެންދުރާ ގައުމަށް ސިޔާސީ އިސްލާހުތައް ގެނައުމަށް އެއްބަސްވެ، ބަރުލަމާނީ ރަސްކަމެއް އެކުލަވާލުމެއް ނިންމެވިއެވެ. އެގޮތުން ރަސްގެފާނަކީ ހެޑް އޮފް ސްޓޭޓް ކަމުގައި ހަމަޖައްސަވައި، ބޮޑު ވަޒީރެއް ކަނޑައަޅައި، ބޮޑު ވަޒީރު އެއީ ހެޑް އޮފް ދަ ގަވަރމެންޓް ކަމުގައި ކަނޑައެޅިއެވެ.\nނޭޕާލްގެ ގާނޫނު ހަދާ މަޖިލިސް އެކުލެވިގެންވަނީ ހައުސް އޮފް ރެޕްރެޒެންޓޭޓިވް އަދި ނޭޝަނަލް ކައުންސިލްގެ މައްޗަށެެވެ. ހައުސް އޮފް ރެޕްރެޒެންޓޭޓިވް ގައި ހިމެނެނީ ރައްޔިތުން ހޮވާ 225 މެންބަރުންނެވެ. ނޭޝަނަލް ކައުންސިލްގައި 60 މެންބަރުން ހިމެނޭ އިރު އޭގެ ތެރެއިން 10 މެންބަރުން އައްޔަންކުރަނީ ރަސްގެފާނުއެވެ. 35 މެންބަރުން ހައުސް އޮފް ރެޕްރެޒެންޓޭޓިވް އިން ކަނޑައަޅާއިރު ބާކީ 15 މެންބަރުންނަކީ އެކިއެކި އަވަށްތަކުން ވޯޓްލައިގެން ހޮވޭ ބަޔެކެވެ. ގާނޫނު ހަދާ މަޖިލިސްގެ މުއްދަތަކީ5އަހަރެވެ. 18 އަހަރުން މަތީގެ ކޮންމެ މީހަކަށްމެ ވޯޓް ލުމުގެ ހައްގު ލިބިގެންވެއެވެ.\nއަސްކަރިއްޔާ އަދި ބޭރުގެ ގުޅުން[އުނިއިތުރު ގެންނަވާ]\nނޭޕާލްގެ އަސްކަރިއްޔާ ބިނާވެގެންވަނީ ނޭޕާލް އާރމީ އެއަރ ސާރވިސް އަދި ނޭޕާލީ ޕޮލިސް ފޯސްގެ މައްޗަށެވެ. 19 މެއި 2006ގައި ނޭލާޕް ރޮޔަލް އާރމީގެ ނަން ނޭޕާލީ އާރމީ މިނަމަށް ބަދަލު ކުރުމަށް ހުށަހެޅުނެވެ. ނޭޕާލް ސިފައިންގެ ތެރެއަށް ވަދެވޭ އެންމެ ހަގު އުމުރަކީ 18 އަހަރެވެ. ނޭޕާލްގެ އަސްކަރިއްޔާ އަށް 99.2 މިލިއަން ޑޮލަރު ޚަރަދު ކޮށްފައިވާ ކަމަށް 2004ގެ ތަފާސް ހިސާބުތައް ދައްކައެވެ. ނޭޕާލްގެ ސިފައިންގެ ގޮތުގައި 90 ހާސް މީހުން ހަރަކާތްތެރި ވެއެވެ.\nނޭޕާލްގެ އަވަށްޓެރި ހިންދުސްތާން އަދި ސީނުކަރަ އާއި ނޭޕާލާއި ގާތްގުޅުމެއް އޮވެއެވެ. ހިންދުސްތާން އާއި ނޭޕާލާއި ދެމެދު ވެވިފައިވާ އެއްބަސްވުމެއްގެ ދަށުން ދެގައުމުގެ މީހުންނަށް އެއްގައުމުން އަނެއް ގައުމަށް ވިސާ އަދި ޕާސްޕޯޓާއި ނުލައި ދަތުރުކުރެވެއެވެ. ޖަރުމަނަކީ ނޭޕާލާއި ގާތްގުޅުމެއް އޮންނަ ގައުމެކެވެ. އަދި ޔުނައިޓެޑް ކިންގޑަމް އާއި ނޭޕާލާއި ދެމެދުވެސް މިފަދަ ގާތްގުޅުމެއް ވެއެވެ.\nއިދާރީ ގޮތުން ބެހިފައިވާ ބައިތައް[އުނިއިތުރު ގެންނަވާ]\nނޭޕާލް ވަނީ 14 ސަރަހައްދެއް 75 އަވަށަކަށް ބަހާލެވިފައެވެ. ކޮންމެ ސަރަހައްދެއްގައި ޗީޕް ޑިސްޓްރިކްޓް އޮފިސަރެއް ހުރެއެވެ. އެކިކަންކަމުގެ އަމުރު ނެރެ ހިންގާ ފަރާތަކީ އެއީ އެވެ. ނޭޕާލް ބަހާލެވިފައިވާ 14 ސަރަހައްދު ތިރީގައި މިވަނީ އެވެ.\nޖުލައި 2005ގެ ތަފާސް ހިސާބު ދައްކާގޮތުން ނޭޕާލްގެ އާބާދީ އަކީ 27676547 އެވެ. އާބާދީގެ 57.3 އިންސައްތަ މީހުންނަކީ އުމުރުން 15 އަހަރާއި 64 އަހަރާއި ދެމެދުގެ އުމުރުގެ މީހުންނެވެ. 39 އިންސައްތަ މީހުންނަކީ 14 އަހަރުން ދަށުގެ ކުދިންނެވެ. މީހުން ދިރިއުޅޭނެ ކަމަށް ލަފާކުރެވޭ އެވްރެޖް އުމުރަކީ 59.8 އަހަރެވެ. ނޭޕާލްގެ ލިޔަން ކިޔަން ދަންނަ މީހުންގެ ނިސްބަތަކީ 53.74 އެވެ.\n2001 ގެ ބޯ ހިމެނުމުގެ ނަތީޖާ ދައްކާގޮތުން ނޭޕާލް އާބާދީގެ 75.6 އިންސައްތަ މީހުންނަކީ ހިންދީ ދީނުގެ އަހުލުވެރިންނެވެ. ބުދުދީނުގެ 20 އިންސައްތަ މީހުން އުޅޭއިރު މުސްލިމުންގެ ނިސްބަތަކީ 4.2 އިންސައްތަ އެވެ. އަދި ކިރަންތުންގެ ނިސްބަތަކީ 3.9 އިންސައްތަ އެވެ.\nނޭޕާލީ އަކީ ނޭޕާލްގެ ގައުމީ ބަހެވެ. އާބާދީގެ 47.8 އިންސައްތަ މީހުން ފުރަތަމަ ބަހެއްގެ ގޮތުގައި ނޭޕާލީ ބަހުން ވާހަކަ ދައްކައި ހަދައި އުޅެއެވެ. ނޭޕާލްގައި ވާހަކަ ދައްކާ އެހެން ބަސްތަކުގެ ތެރޭގައި މައިތިލި، ތާރޫ، ބޮޖްޕޫރީ، ނޭޕާލް ބާސާ، ތަމަންގ، ވަގަރުމ އަދި އަވަދި ފަދަ ބަސްތައް ހިމެނެއެެވެ.\nނޭޕާލުގެ ސަގާފަތަކީ އަވަށްޓެރި ސީނުކަރަ އާއި އަދި ހިންދުސްތާނުގެ ސަގާފަތާއި ވަރަށް ގާތްކުރާ ސަގާފަތެކެވެ. ހެދުން އެޅުމާއި، ވާހަކަ ދެއްކުން، އަދި ކާން ބޭނުންކުރާ ކާނާގައި މިބުނި ގައުމުތަކާއި އެއްގޮތްކަމެއް ހުރެއެވެ. ނޭޕާލްގެ ޚާއްޞަ އެއް ކެއުމަކީ ހެދުނާއި އިރު އޮއްސޭރި ކައި އުޅޭ ދާލްބަޓް އޭ ކިޔޭ ކެއުމެވެ. މިކެއުން ތައްޔާރު ކުރަނީ ދާލް، ތަރުކާރީ އަދި ހަނޑޫއާއި ހަވާދުގެ ބާވަތްތައް ބޭނުންކޮށްގެންނެވެ. މިބުނި ވަގުތުގެ ދެމެދުގައި މާނައަކީ ހެދުނު ގެ ކެއުމާއި އިރު އޮއްސުމުގެ ކެއުމާއި ދެމެދުގައި ސަޔާއެކު ލުއި ކެއުންތައް ބޭނުންކޮށް އުޅެއެވެ. އެއްގަމު މަހާ ކަނޑުމަސް އަދި ބިސް ފަދަ ތަކެތި ކައި އުޅެނީ އާއްމު ގޮތެއްގައި މީހުންނަށްދީ އުޅޭ ޖާފަތް ފަދަ ތަކެތީގެ ގޮތުގައެވެ. ނުވަތަ އެފަދަ ކެއުންތަކުގައެވެ.\nފަރުބަދަ މަތީ ހިސާބުތަކުގެ މީހުންގެ މައިގަނޑު ކެއުމުގައި ޒުވާރި، ހަނޑޫ، ފުށް، އަދި އަލުވި ފަދަ ބާވަތްތައް ބޭނުން ކުރެއެވެ. މީގެ އިތުރުން ބައެއް ކަހަލަ ބަނގުއާވި ހުންނަ ބުއިންތައް މަޝްހޫރުކަން ފާހަގަ ކުރެވެއެވެ. އޭގެ ތެރޭގައި ރަކްޝީ އަދި ޗާންގ ފަދަ ބުއިންތައް ހިމެނެއެވެ.\nވެރިރަށް ކަތުމަންޑޫގައި އެންމެ އާއްމުވެފައި މަޝްހޫރީ ނެވާރީންގެ ސަގާފަތެވެ. އެރަށުގައި ފާހަގަކުރާ ގިނަ ޢީދުތަކާއި ހަފްލާ ތަކަކީ ނެވާރީންގެ ސަގާފަތާއި ގުޅުވައިގެން ފާހަގަކުރާ ކަންކަމެވެ.\nނޭޕާލްގައި އެންމެ މަޝްހޫރު ކުޅިވަރަކީ ފުޓް ބޯޅަ އެވެ. އެއަށްފަހު ކްރިކެޓާއި ކަބައްޑީ އެވެ. ޝަހީދުންގެ ހަދާނީ ފުޓްބޯޅަ ލީގަކީ ނޭޕާލްގައި ގައުމީ ފެންވަރެއްގައި ބޭއްވޭ ފުޓްބޯޅަ މުބާރާތެވެ. ނޭޕާލްގެ ޓީވީ ޗެނަލް ތަޢާރަފްކުރެވުނީ 1980 ވަނަ އަހަރު އެވެ. މިހާރު ނޭޕާލުން ބްރޯޑްކާސްޓް ކުރާ6ޓީވީ ޗެނަލް ހުރެއެވެ. އެއީ ސަރުކާރުގެ ދެޗެނަލް އާއި، އަމިއްލަ4ޗެނަލް އެވެ. އިންޑިޔާއިން ބްރޯޑްކާސްޓްކުރާ ވަރަށްގިނަ ޢަދަދެއްގެ ޓީވީ ޗެނަލްތައް ސެޓެލައިޓް މެދުވެރިކޮށް ނޭޕާލް މީހުން ބަލައި އުޅެއެވެ.\nމުޅި ނޭޕާލްގެ ހުރިހާ ހިސާބެއްގެ މީހުންވެސް ރޭޑިޔޯ އަޑުއަހައި އުޅެއެވެ.2000 ވަނަ އަހަރު ނޭޕާލްގައި އެންމެ 12 ރޭޑިޔޯ ސްޓޭޝަން ހުރި އިރު މިހާރު 56 ރޭޑިޔޯ ސްޓޭޝަން އެބަހުއްޓެވެ. ނޭޕާލްގެ ރަސްމީ ބަންދު ދުވަހަކީ ހޮނިހިރު ދުވަހެވެ. ގައުމީ ބަންދު ދުވަސްތަކުގެ ތެރޭގައި ގައުމީ ދުވަސް، ޕްރިތްވީ ޖަޔަންތީ އަދި ޝަހީދުންގެ ދުވަސް ފަދަ ދުވަސްތައް ހިމެނެއެވެ.\nނޭޕާލްގައި އާއްމު ގޮތެއްގައި ކުރެވޭ ކައިވެނިތަކަކީ ރޭވިގެން ކުރެވޭ ކައިވެނި ތަކެކެވެ. ނުވަތަ އެރޭންޖް މެރިއޭޖް ތަކެކެވެ. ދެއަތްބަށް މީހުނާއި އިނުމަކީ ނޭޕާލްގެ ގާނޫނުގައި މަނާކަމެކެވެ.\nއަދި އިތުރަށް ބައްލަވާ[އުނިއިތުރު ގެންނަވާ]\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 8 އެޕްރީލް 2020، 18:56 ގައެވެ.


Samsung ge aa phone thah Dhiraag in raajje ah tha'aaraf koffi | Mihaaru\nދިރާގުގެ ޗީފް މާކެޓިން އޮފިސަރު މަހުމޫދު ދަސަރު (ކ) އާއި ސްރީލަންކާގެ ސެމްސަންގެ މެނޭޖިން ޑިރެކްޓަރު ކެވިން ޔޫ (މ) އާއި ދިރާގު ބްރޭންޑް އެމްބޭސެޑަރު ހަސަން ސާއިދު (ވ) ސެމްސަންގެ އާ ފޯނުތައް ދައްކާލަނީ-- ފޮޓޯ: ދިރާގު\nސެމްސަންގުގެ އާ ފޯނުތައް ދިރާގުން ރާއްޖެ އަށް ތައާރަފު ކޮށްފި\n02 މާޗް 2020 - 09:093comments\nދިރާގު ހެޑް އޮފީހުގައި ބޭއްވި ރަސމިއްޔާތެއްގައި މި ފޯނުތައް ތައާރަފުކޮށްދެއްވީ ދިރާގުގެ ޗީފް މާކެޓިން އޮފިސަރު މަހުމޫދު ދަސަރު އާއި ސްރީ ލަންކާގެ ސެމްސަންގުގެ މެނޭޖިން ޑިރެކްޓަރު ކެވިން ޔޫ އާއި ދިރާގު ބްރޭންޑް އެމްބޭސެޑަރު ހަސަން ސާއިދެވެ. މި ފޯނުތަކަށް ޕްރިއޯޑާ ކުރުމުގެ ފުރުސަތު ވެސް މި ރަސްމިއްޔާތުގައި ދިރާގުން ވަނީ ހުޅުވާލައިފަ އެވެ.\nދިރާގުން ބުނީ ކަސްޓަމަރުންގެ ތެރެއިން އެސް 20 ފޯނު ގަންނަ މީހުންނަށް ހަ މަސް ދުވަސް ވަންދެން ކޮންމެ މަހަކަު 5ޖީބީ ހިލޭ ޑޭޓާ ލިބޭނެ ކަމަށެވެ. އަދިއެސް 20 ޕްލަސް އާއި އެސް 20 އަލްޓްރާ ގަންނަ މީހުންނަށް ހަ މަސް ދުވަސް ވަންދެން ކޮންމެ މަހަކު 10ޖީބީ ހިލޭ ޑޭޓާ އާއި އެންމެ ފަހުގެ ގެލެކްސީ ބަޑްސް ލިބޭނެ އެވެ. މި ހުރިހާ ފޯނުތަކަކީ ވެސް ދިރާގުގެ އީ-ސިމް ސަޕޯޓު ކުރާ ފޯނުތަކެވެ.\nސެމްސަންގުގެ އެންމެ ފަހުގެ އެސް 20 އަލްޓްރާ 5ޖީ އަކީ މިހާތަނަށް ދެކުނު އޭޝިއާގެ ބާޒާރަށް ސެމްސަންގުން ނެރުނު 5ޖީ ސަޕޯޓުކުރާ އެ ކުންފުނީގެ ފުރަތަމަ ފޯނެވެ. އެހެންވެ މި ފޯނަކީ ދިރާގުގެ ކަސްޓަމަރުންނަށް ވަރަށް ބޭނުންތެރި ފޯނަކަށް ވާނެ ކަމަށް އެ ކުންފުނިން ބުންޏެވެ.\nމި ފޯނަށް 5ޖީ ސަޕޯޓްކުރުމުގެ އިތުރުން މިއީ 100 ގުނަ އަށް ޒޫމް ކޮށްލެވޭ 40 މެގަޕިކްސެލްގެ ސެލްފީ ނެގޭ ފޯނެކެވެ. އަދި 8ކޭ ގައި ވީޑިއޯ ކުރެވޭ މި ފޯނަކީ ލެޕްޓޮޕެއްގެ ގޮތުގައި، ފޯނުތައް ރިވިއުކުރާ މީހުން ބުނެފައިވެ އެވެ. އެހެންވެ، ގޭމު ކުޅޭ މީހުންނަށް ފަސޭހަ ކަމާ އެކު ލެޕްޓޮޕުން ކުޅެވޭ ކޮލިޓީގެ ގޭމުތައް ކުޅެވޭނެ އެވެ.\nދިރާގުން އަންނަނީ ދުނިޔޭގެ ބާޒާރަށް ނުކުންނަ އެންމެ ފަހުގެ ފޯނުތަކާއި ޑިވައިސްތައް ރާއްޖެ އަށް ތައާރަފު ކުރަމުންނެވެ. އެގޮތުން މިދިޔަ މަހު ވެސް އެ ކުންފުނިން ވަނީ ވާވޭ ގެ 5ޖީ ސަޕޯޓު ކުރާ ފޯނުތައް ރާއްޖޭގެ ބާޒާރަށް ނެރެފަ އެވެ.


Lara ge Story: Aaria\n"ރިލެކްސޭޝަން" އަކީ ހިމަ ގޯޅިއަކުން ވަދެވެން ހުރި ގެސްޓް ހައުސްއެކެވެ. އެތަނަށް ޝަހުބާން ވަންނަން އައީ ތަނުގެ ހަޤީޤަތް ކޮންމެވެސް ވަރަކަށް އެނގި ހުރެއެވެ. އެހެންނަމަވެސް އަރާފައި ހުރި ޖޯޝާ ފޯރީގައި ރަޙުމަތްތެރިންނަށް ގޮންޖަހާލަން ބޭނުން ވެގެންނެވެ. ތަފާތު ރަހައެއް ބަލާލުމަކީ އޭނާއަށް ވެސް ވެދާނެ ކަމެއްކަން އަންގާލުމަށެވެ.\nރިލެކްސޭޝަން ގެސްޓުހައުސްގެ ވާހަކަ ޝަހުބާނާއި އޭނާގެ ރަޙުމަތްތެރިންގެ މެދުގައި ދެކެވުނީ އެތަނުން ލިބުނު އާދަޔާ ޚިލާފު ޚިދުމަތުގެ ސަބަބުންނެވެ. ބޭރަށް ފެންނަނީ އާދައިގެ، މީހުން މަޑުކޮށްލުމަށް ހަދާފައި ހުރި އިމާރާތެއްގެ ސިފައިގައެވެ. އެތަނުގައި ހުސްކޮޓަރިތައް ބައިވަރެވެ. އެހެން ނަމަވެސް ދަންވަރަށް ލިބޭ ޚިދުމަތުގެ ފެންވަރު ރަނގަޅުވެފައި އަގުވެސް އެހާ މައްޗެވެ. މިބުނާ ޚިދުމަތުގެ ތަޖުރިބާ ޝަހުބާން ނޫނީ އޭނާއާއެކު އުޅޭ ހުރިހާ ރަޙުމަތްތެރިންހެން ލިބިގަނެފި އެވެ. މިރޭ މީ ޝަހުބާންގެ ރެއެވެ. ރަޙުމަތްތެރިން ބުންޏަސް އޭނާއަކީ އާންމުކޮށް ހުއްދަ ނޫން ކަންކަމަށް އަރައިގަންނަ މީހެއް ނޫނެވެ. ނަމަވެސް އެމީހުން ގޮންޖަހާލުމުން އޭނާއަށް ކެރޭނޭކަން ދައްކަން އެބަޖެހެއެވެ.\nދެކޮޅު ބަލާލުމަށްފަހު އިމާރާތުގެ މައިދޮރުން އެތެރެއަށް ޝަހުބާން ދެމިގަތް ގޮތުން ވެސް އޭނާ އެއުޅެނީ ސިއްރު ކަމެއް ކުރަންކަން މީހުންނަށް އެނގޭހާ ވެއެވެ. އޭރު އޭނާގެ ރަޙުމަތްތެރިން ބޭރުގައި ބަލަން ތިއްބެވެ. ޝަހުބާން ވަދެގެން އައިގޮތަށް ރިސެޕްޝަން ކައުންޓަރުގައި އިން އަންހެން ކުއްޖާއަށް ހިނިތުންވެލި އެވެ.\n"އަހުސިންގެ ނަމުގައި ކޮޓަރިއެއް ބުކްކޮށްފައި އޮންނާނެ، ގުޅާލިތާ އަދި ނުވާނެ ގިނައިރެއް" ޝަހުބާނަށް މިހިސާބަށް ބުނެވުނު ތަނާ ކައުންޓަރުގައި އިން އަންހެންކުއްޖާ ފަރި ގޮތަކަށް ހިނިތުންވެލާފައި ވާހަކަ ދައްކަން ފެށި އެވެ. ހީވީ އޭނާގެ އިންތިޒާރުގައި އެކުއްޖާ އިންހެނެވެ. އޭނާ އެތަނަށް އައީ އޭނާގެ އަސްލު ނަމުގައި ތަން ހިފައިގެންނެއް ނޫނެވެ. އެއީވެސް ރަޙުމަތްތެރިން ދިން ޚިޔާލެކެވެ.\nކުރިމަތީ އިން އަންހެންކުއްޖާ ފެނިފައި ޝަހުބާންގެ "ރީތި" ކުދިންގެ ލިސްޓަށް އޭނާ ވެސް ހިމަނާލި އެވެ. ކޮށްފައިހުރި މޭކަޕާ ތޫނު ކަޅިރަވައެއް ލިބިފައިވާ ކުއްޖެކެވެ. އެފަދަ ރީތި ކުއްޖަކު މިކަހަލަ ގެސްޓުހައުސް އެއްގެ ކައުންޓަރުދޮށުގައި އިނީތީ ޝަހުބާން ކުޑަކޮށް ހައިރާން ވިއެވެ. ނަމަވެސް ސުވާލެއް ކުރުމެއްނެތި އެ އަންހެންކުއްޖާ ދިއްކޮށްލި ތަޅުދަނޑީގައި އޭނާ ހިފި އެވެ. އަދި "ކޫލް" ވެލުމުގެ ގޮތުން އޭނާއަށް އެއްލޯ މަރާލާފައި އެތަނަށް އައިސް ހުއްޓުނު ބިދޭސީއާއެކު ޝަހުބާނަށް ޚާއްޞަ ކުރެވިފައިވާ ކޮޓަރިއަށް ދިޔައެވެ.\nދޮރުހުޅުވާލާފައި ޝަހުބާން ކޮޓަރިއަށް ވަނުމުން ކުރެވުނީ ވަރަށް ތަފާތު އިހުސާސެކެވެ. ޝަހުބާން ހީކުރި ވަރަށް ވުރެ ކޮޓަރީގެ ފެންވަރު ރަނގަޅީ އެވެ. ސާފުތާހިރުކަން ވެސް ފާހަގަ ކުރެވުނެވެ. އެ ކޮޓަރިއަށް ވަންއިރު ކުރިމައްޗަށް ވާގޮތަށް ހުރި ފަރުދާ ޝަހުބާން ހިއްލާލި އެވެ. ކުޑަދޮރެއް ހުޅުވާލާ ތާޒާވައި ވައްދާލުމުގެ ނިޔަތުގަ އެވެ. އެހެން ނަމަވެސް ހިއްލާލި ފަރުދާއިން ޝަހުބާނަށް ކުޑަދޮރެއް ނުފެނުނެވެ.\n"ކުޑަދޮރެއްނެތް އިރު މީ ކީއްކުރަން އެލުވާފައި ހުރި ކާޓެއިންނެއް" ހިއްލާލި ފަރުދާ ދޫކޮށްލަމުން ޝަހުބާން ބުނެލި އެވެ.\nލިބުނު ހައިރާން ކަމާއެކު ޝަހުބާން އައިސް އެތަނުގައި ހުރި އެނދުގައި އިށީނެވެ. އަދި ފުރަގަހަށް ދެއަތްވިއްދާލައިގެން އިރުކޮޅަކު އިނުމަށްފަހު ގޮދަޑީގެ މަޑުކަމުން އެނދުގައި ދެ ތިންފަހަރަށް ތެޅިލި އެވެ. އެހިނދު އިސްފިރީނު ގޮދަޑި އަޑިއަށްވަދެފައި މައްޗަށް އެރި ގޮތުން ޝަހުބާންގެ ތުންފަތަށް ވެރިވި ލާނެތް ހިނިތުންވުމާއެކު ޖީބުގައި އޮތް ފޯނު ނަގާ ބޭރުގައި ތިބި ރަޙުމަތްތެރިންގެ ތެރެއިން ޝާފީއަށް ގުޅިއެވެ.\n"ކަލޯ، މިތާ އެނދުތައް ހާދަ ފައްކަލޭ ދޯ، އެކަމަކު މިތަން ޑެކަރޭޓުކޮށްފައި މިހިރީ އަނދިރި ގޮލައެއްކަން ނޭނގެ" ޝަހުބާން ހިނިގަނޑެއް ޖަހާލާފައި އެ ކޮޓަރީގައި ކުޑަދޮރެއްނެތި އަޅުވާފައި ހުރި ފަރުދާގެ ވާހަކަ ބުންޏެވެ. އޭނާއަށް އެތަނުގެ ތެރޭ ދެން ކަންތައްކުރާނޭ ގޮތް ފަހަރަކު ރަޙުމަތްތެރިއެއް ޝާފީގެ ފޯނުން ކިޔައިދެމުން ދިޔައެވެ. މުޅި ރޭ އެ އިމާރާތުގެ ބޭރުގައި ތިބޭކަށް ޝަހުބާންގެ ރަޙުމަތްތެރިން ބޭނުމެއް ނުވިއެވެ. އެމީހުން ވެސް ކޮންމެ މީހަކަށް ކޮޓަރިއެއް ހޯދައިގެން އެ ގެސްޓުހައުސްއަށް ވަދެއްޖެ އެވެ. ހެނދުނުން އެންމެން އެކުގައި އެތަނުން ނުކުތުމަށް އެއްބަސް ކިޔާފަ އެވެ.\nކޮޓަރީގައި ފޯނުން ގޭމްކުޅެން އޮވެފައި ފޫހިވެގެން ޝަހުބާން ގަޑި ބަލާލި އެވެ. އޭރު ދަންވަރު ދޭއްޖަހަނީ އެވެ. އޭނާގެ އެކުވެރިން ބުނިގަޑި ފަހަނައަޅާ ހިނގައްޖެ އެވެ. އެކަމަކު ވެސް ވާގޮތެއް ބަލާލުމަށް ކޮޓަރީގައި ހުރި ފޯނުން ރިސެޕްޝަންއަށް ގުޅާލިއެވެ.\n"ހެލޯ، ރޫމް ވަން އޯ ފޯއަށް މިގަޑީގައި ޚިދުމަދް ދެވިދާނެތޯ ބަލާލުމަށް މި ގުޅާލީ" ޝަހުބާނު އޭނާގެ ރަޙުމަތްތެރިން އިރުޝާދު ދީފައިވާ ގޮތަކަށް ބަސްތައް އަމުނާލި އެވެ. އެއާއެކު ފޯނުގެ އަނެއްކޮޅުން ވާހަކަދެއްކި ކުއްޖާ އެދުނީ ކައުންޓަރަށް އައިސް ޚިދުމަތް ލިބިގަތުމަށް ދައްކަން ޖެހޭ ފައިސާގެ އެއްބައި އެތާނގައި ބެހެއްޓުމަށް ފަހު ފައިސާގެ ރަސީދުކޮޅު ނެގުމަށެވެ. ޝަހުބާން ޖެހިލުންވެފައި ހުރެ ވެސް ރިސެޕްޝަނަށް ދިޔަ އެވެ.\n"ފައްސަތޭކަ" ކައުންޓަރުގައި އިން އެއްކަލަ އަންހެން ކުއްޖާ ޝަހުބާނަށް ހިނިތުންވެލަމުން ބުނެލި އެވެ. އެހިނިތުންވުމުގައި ލާނެތް ގޮތެއް އެކުލެވިފައިވާހެން ޝަހުބާނަށް ހީވި އެވެ. އޭނާ ކުރަން އުޅޭކަންތައް އެއަންހެންކުއްޖާއަށް އެނގެނީ ކަންވެސް ނޭނގެއެވެ. އެތަނުގައި އިންނަންޏާ އެތަނުން ފޯރުކޮށްދޭ ޚިދުމަތެއް އޭނާއަށް ނޭނގިއެއް ނުދާނެތާ އެވެ.\n"ފައިވް މިނިޓްސް ތެރޭ ޚިދުމަތް ކޮޓަރިއާ ހަމައަށް ފޯރުކޮށްދެވޭނެ" އަންހެން ކުއްޖާ މިހެން ބުނެ ދިއްކޮށްލި ފައިސާގެ ރަސީދު ހިފައިގެން ޝަހުބާން ބެލީ އަވަހަށް އެތަނުން ދުރަށް ދެވޭތޯ އެވެ. އޭނާ އައިސް އިމާރާތުގެ ލިފްޓަށް އެރީ ފަސް ބަލަމުން ކަހަލަ ގޮތަކަށެވެ. އެ ގަޑީގައި އޭނާގެ ފަހަތުން މީހަކު އާދޭ ތޯ ބަލަމުންނެވެ.\nކޮޓަރީގައި އޮންނަތާ ފަސްމިނެޓު ނުވެއެވެ. ޝަހުބާނުގެ ކަންފަތުގައި ދޮރުގައި ޓަކިދޭ އަޑު ޖެހުމާއެކު ތެދުވެގެން އައިސް ދޮރު ހުޅުވާލި އެވެ. އެހިނދު އޭނާގެ އަނގަހުޅުވިގެން ދިޔައީ ކަތުރުކަށިގަނޑު ކުއްލިއަކަށް ނެއްޓުހެންނެވެ. އޭނާގެ ކުރިމަތީގައި ހުރި އަންހެން ކުއްޖާގެ ރީތިކަމަށް ތަޢުރީފު ކުރަން ފަށާނީ ކިހިނެއް ކޮން ހިސާބަކުން ކަމެއް އޭނާއަށް ނޭނގުނެވެ. އެހާވެސް ފުރިހަމައެވެ. މީހުންނަށް ސިހުރު ޖައްސާ ފަދަ ބަލާލުމެކެވެ.\nލައިގެން ހުރި ޓޮޕާއި ޖީންސުގައި ފެންނަނީ ކިތަންމެ އާދައިގެކޮށް ނަމަވެސް އެއީ އާދައިގެ ސީދާސާދާ އަންހެންކުއްޖެއް ނޫންކަން ޝަހުބާނަށް އެނގެ އެވެ. އެއްފަރާތަކަށް ޝަހުބާނު ޖެހިލުމާއެކު އޭނާގެ އެއްވެސް ހުއްދައެއް ހޯދުމެއްނެތި އެކޮޓަރިއަށް އެއަންހެންކުއްޖާ ވަނެވެ. އަދި ކޮޓަރީގެ ދޮރުލައްޕާލާފައި ޝަހުބާން އެތެރެއަށް އަންނަންދެން އޭނާ މަޑުކޮށްލައިގެން ހުއްޓެވެ. ޝަހުބާން އައިސް ހުއްޓުނީ ކޮޓަރީގެ މެދުގަ އެވެ. އެ އަންހެންކުއްޖާ އިސްވެ ޝަހުބާންގެ ކުރިމައްޗަށް އައިސް ހުއްޓުނެވެ. ބަހެއްވެސް ބުނެނުލާ އޭނާ ޝަހުބާނުގެ ޓީޝާޓުގައި ހިފާ މައްޗަށް އަރުވާލަމުން ގައިގޯޅިގޮތަކަށް އުޅެން ފެށި އެވެ. ކިތަންމެ ކެރޭ ކަމަކަށް ހެދިގެން ހުއްޓެއްކަމަކު ޝަހުބާނު ފިނި ވާގޮތް ވިއެވެ. އެވަގުތު އެއަންހެންކުއްޖާގެ ކުރިމަތީ ހުރީ ކޮންމެ މީހެއް ވިޔަސް އެމީހެއްގެ ހިތްނިޔަތް ބަދަލުވާހާ އެއަންހެންކުއްޖާ ރީއްޗެވެ. އެހެންނަމަވެސް ޝަހުބާނު އެއަންހެންކުއްޖާގެ ދެ އަތުގައި ހިފެހެއްޓި އެވެ.\n"އިހަށް ވާހަކަ ދައްކާލަން މިތާ ތިބެލަންވީނު" ޝަހުބާނު މިހެންބުނުމާއެކު އެއަންހެންކުއްޖާ ދެ ކޮނޑުއަރާވާލައިފައި އައިސް އެނދުމައްޗަށް ވެއްޓިގަތެވެ. އޭނާގެ ހަރަކާތްތަކުން ޝަހުބާނަކީ އަލަށް އޭނާއަށް ފެނުނު މީހަކަށްވާތީ އެ ދެމެދުގައި ހުންނަންޖެހޭނެކަމަށް ޝަހުބާނު ޤަބޫލުކުރާ ޖެހިލުންވުމާ ދުރުކަމެއް ނެތެވެ. ދެ ބުމައަރުވާލަމުން ފުން ނޭވާއެއްލާފައި ޝަހުބާނު އައިސް އެނދުގައި އިށީނެވެ.\n"ކަލޭ ބޭނުންވަނީ ފުލްޕެކޭޖުކަމުގައި ބުނި، ދެން ލަސް ކުރަނީ ކީއްވެ؟" އެނދުގައި ކުރުއަތްމައްޗަށް އޮތް ފަތްމިންޏެއްހާ ރީތި ކުއްޖާ ޝަހުބާނަށް ބުންޏެވެ. އެއަޑުގައި ވަރެއްނެތްކަން ޝަހުބާނަށް ފާހަގަ ކުރެވުނެވެ.\n"އަހަރެން ފައިސާ ދެއްކުމުން އޭގެ މާނައަކީ އަހަރެން ބޭނުންވާ ގޮތަށް ހުރިހާކަމެއް ވާންޖެހޭނެއޭ. އަހަރެން ބޭނުންވަނީ މިހެން ވާހަކަދައްކާލަން އިރުކޮޅަކު ތިބެލަން" ޝަހުބާން ބުނެލި އެވެ. އެ އަންހެން ކުއްޖާ ދެން އުޅުނީ އޭނާ ލައިގެން ހުރި އެއްޗެހި ހަށިގަނޑާ ވަކިކުރާށެވެ. ޝަހުބާން އަވަސް އަވަހަށް އެކަން ހުއްޓުވި އެވެ. އެހިނދު އެއަންހެންކުއްޖާ ޝަހުބާނަށް މުހާތަބުކުރީ ބާޒާރުމަތީގައި ގެންގުޅޭ ބަހުރުވައަކުންނެވެ. ހައިރާންވެފައި ފާޑަކަށް ހިނިއައިސްފައި ޝަހުބާނަށް އިނދެވުނީ އެވެ.\n"ކީއްވެތަ ތިހާ އަވަސްއަރުވާލަން ބޭނުން ވަނީ، އަދި ނަމެއްވެސް ނުބުނަމެންނު" ޝަހުބާނު އެދެމެދުގައި ވާހަކައެއް ފެށޭތޯ އުޅުނެވެ.\n"މިރޭ އަހަރެންގެ ފުރަތަމަ ކަސްޓަމަރޭ ތީ، އަހަރެން ވެސް މިހިރީ ވަރަށް ބޭނުންވެފައި، އަދި މިރޭ އެންމެ ރުފިޔާއެއް ވެސް ނުލިބޭ... ކަލޭ ކީއްވެތަ ސުވާލު ތިކުރަނީ، އަނެއްކާ ކަލޭތީ ޕޮލިހެއްތަ؟" އަނގަ ހުތުރުވީމާ އަންހެންކުއްޖެއްގެ ފަރާތުން އެއަޑުތައް އަހަން އުނދަގޫވީ ނަމަވެސް ޝަހުބާނަށް ކުރެވުނީ މުޅިން އާ ތަޖުރިބާއެކެވެ.\n"ޕޮލިހުން މިތަނަށް އާދޭތަ؟ އެކަމަކު އަހަންނަކީ ޕޮލިހެއްނޫން، ދެން ނަން ބުނެބަލަ؟" ޝަހުބާނު އަނެއްކާވެސް އެއަންހެންކުއްޖާގެ ނަން އޮޅުންފިލުވަން އުޅުނެވެ. މިފަހަރު އޭނާ ވާހަކަ ދެއްކީ ޝަހުބާނަށް ހީނލާފަ އެވެ.\n"ކަލޭތީ ފުރަތަމަ މީހާ އަހަރެންގެ ނަން އެނގެން ބޭނުންވި، ދެން އެނގެއެންނު ކޮންމެ މީހަކު ވެސް ބޭނުންވަނީ ކޮންކަމެއްކަން ދޯ، އަހަނަށް ކިޔަނީ އާރިއާ!" އެއަންހެން ކުއްޖާގެ ހަރަކާތްތައް ހުރިގޮތުން މަސްތުވާތަކެތި ބޭނުންކުރާ މީހެއްގެ ގޮތް ހުރިހެން ވެސް ޝަހުބާނަށް ހީވި އެވެ. އެކަމަކު އެކަމާ ސުވާލު ކުރާކަށް އޭނާ ނުވިސްނަ އެވެ.\n"ހަމަ އާރިއާތަ ކިޔަނީ؟ އާރިއާއަށް އެނގޭތަ، އަހަންނަށް އާރިއާ ވަރަށް ރީތި، އަހަރެން ކޮންމެ ވާހަކައެއް ދެއްކިޔަސް ރުޅި ނާންނައްޗޭ އިނގޭ" ޝަހުބާނުގެ ވާހަކަތައް ހުރިގޮތުން އާރިއާއަށް ތަފާތު އިހުސާސެއް ކުރެވުނެވެ. މީގެ ކުރިން ދުވަހަކުވެސް މީހަކު އޭނާއާ ރީތިކޮށް ވާހަކަ ދައްކަން މަސައްކަތެއް ނުކުރެއެވެ. ކޮންމެ މީހަކު ވެސް އަންނަނީ އަމިއްލަ އެދުމަކައިގެންނެވެ. ޝަހުބާންއަށް ތަފާތު ނަޒަރަކުން ބަލާލުމަށް އާރިއާ ހިތަށް އެރި ނަމަވެސް އެހާ ފަސޭހައިން ފިރިހެނުންނަށް އިތުބާރެއް ނުކުރެވޭނެ އެވެ. ޝަހުބާނަކީ އާންމުކޮށް އޭނާ އެބައެއްގެ ގާތަށް ދާ ކަސްޓަމަރުންނަށްވުރެ އުމުރުގެ ގޮތުން ޒުވާން ފިރިހެނެއްކަން އާރިއަށް ފާހަގަ ކުރެވުނެވެ.\n"އަހަރެން ވަރަށް އާވާނެ މިކަހަލަ ތަންތަނަށް، އަސްލު މިއައީ ރައްޓެހިންނާ ހެދި، އެމީހުން ވެސް ވެއްޖެ މިތަނުން ކޮޓަރިއެއްގައި، އަހަރެން މިރޭ އާރިއާ ގެނައެއްކަމަކު، އާރިއާ ދޭ ތި ޚިދުމަތެއް ބޭނުމެއް ނޫން، އަހަރެންގެ އަމިއްލަ ރޫލްސް ތަކަކާ އުސޫލުތަކެއް ހުރޭ، ސްޓޭންޑަޑެއް އޮންނަންވާނެތާ ދޯ، އާރިއާ ވަރަށް ރީތި، އަހަންނަށް މިހާރު ހީވަނީ މިތަނުގައި ހުތުރު ކުއްޖެކޭ ބުނާވަރުގެ ކުއްޖަކު ނޫޅޭނޭހެން، ކައުންޓަރުން ފެށިގެން ހުރިހާ ތަނަކަށް ވެސް ތިބޭނީ ފްލައިޓް އެޓެންޑެންޓުންހާ ރީތި ކުދިން ކަންނޭނގެ" ޝަހުބާނު މިހެން ބުނުމުން އާރިއާގެ ކައިރިއަށް ހިނިއައެވެ.\n"އަހަރެން ރީއްޗޭ ތިވަރަށް ބުނާއިރު އަހަންނާ ގާތްވާން ނުކެރިގެން ތިއުޅެނީ އަހަންނަކީ ޕްރޮސްޓިޓިއުޓެއްވީމަ ދޯ، އެކަމަކު އަހަންނަކީ ކްލީން އަންހެން ކުއްޖެއް، އެހެން ނަމަވެސް ތިބުނަންއުޅޭ އެއްޗެއް އަހަންނަށް ވިސްނިއްޖެ، އަހަންނަށް އިތުރަށް ފައިސާ ދޭން ކެރޭނަމަ މިހެން ވާހަކަ ދައްކަން އޮވެދާނަން" އާރިއާ ބުންޏެވެ. ޝަހުބާނު އެކަމާ އެއްބަސްވި އެވެ.\n"މިކޮޓަރިން އަހަރެން ނުކުންނާނީ އާރިއާގެ ޚިދުމަތަށް ދައްކަންޖެހޭ ފައިސާގެ އިތުރުން ފައްސަތޭކަ ރުފިޔާ ދީފައި، އަހަންނަށް ފައިސާއަކީ ދަތިއެއްޗެއް ނޫން، މިކަހަލަ ތަނަކަށް ނުވެސް އަންނާނެކަން ނޭނގެ ފައިސާ ނެތް މީހަކު، އެހެންނު، އެކަމަކު ބުނަން، އާރިއާ އެއްބަސްވާން ވާނެ އަހަރެން ސުވާލެއް ކޮށްފިއްޔާ އެ ސުވާލަށް ޖަވާބު ދޭނަން ކަމަށް" ޝަހުބާނު ބުންޏެވެ.\n"އޯކޭ" ކީއްވެކަމެއް ނޭނގެ އެވެ. ޝަހުބާނުގެ ވާހަކަތަކަށް އާރިއާއަށް އިތުބާރު ކުރެވެނީ އެވެ.\n"އަހަރެން ހިތަށްއަރަނީ މިކަހަލަ ތަނެއްގައި އާރިއާ ކަހަލަ ރީތި ކުދިން މަސައްކަތް ކުރަނީ ކީއްވެބާއޭ، ފައިސާ ގިނައިން ލިބޭތީބާއޭ؟" އެނދުގައި ހަށިގަނޑު ދަމާލަމުން ބޯދޮށަށް ދެއަތްވައްދާލަމުން ޝަހުބާނު ވާހަކަ ދައްކަން ފެށިއެވެ. އޭނާއާ ޖެހިގެން އަނެއް ފަރާތުގައި އާރިއާ ވެސް އުއްޑުން އޮށޯވެ ހަމަޖެހިލި އެވެ.\n"ފަސޭހައިން އެއްފަހަރާ ގިނަ ފައިސާތަކެއް ލިބޭ މަސައްކަތެއްމީ، ދެން ރަނގަޅަށް ކިޔެވިފަ ވެސް ނުހުންނާތީ މިހެން އުޅެން ޖެހެނީ، އަހަރުމެން ކަހަލަ އަންހެންކުދިންގެ ކިބައިން ގިނަ މީހުން އެދެނީ ހަމައެންމެ ކަމަކަށް، ރީތި ކުއްޖެއްގެ ފަރާތުން އަރާމު ލިބިގަތުމަށް ފައިސާ ޚަރަދުކުރުމަށް ތައްޔާރަށް އެތައް ބަޔަކު މި މާލޭގައި އެބަތިބި، އަހަރުމެން އެމީހުންގެ ހަޤީޤަތް އެންމެނަށް ސިއްރު ކޮށްދެނީ އެމީހުން އަހަރުމެންނަށް ދޭ ފައިސާއިން، ޔަޤީނުން ވެސް އަހަރެން އެހެން ކަންތައް ކުރަނީ ފައިސާއަށްޓަކައި" ކުޑަކޮށް ހީނލާފައި އާރިއާގެ ފަހު ޖުމްލަ އިއްވާލި އެވެ.\n"އާރިއާ ބިރެއް ވެސް ނުގަނޭތަ، ލަދެއް ނުގަނޭތަ ކޮންމެ ރެއަކު ފިރިހެނެއް ކައިރީ ހަށިގަނޑުގެ ނިވާކަން ނަގާ އެއްލާލާކަށް، ވަރަށް ކެރޭތީ ތިހެން އުޅެވޭނީ، ކޮންމެ އަންހެންކުއްޖަކަށް މިކަމެއް ނުވާނެ" ޝަހުބާނުގެ އަމާޒަކީ އާރިއާގެ ކިބައިން ވަކިކަމެއް ދެނެގަތުމެއް ނޫނެވެ. އެހެން ނަމަވެސް ރޭގެ ބާކީ އޮތްބައިގައި ކޮންމެވެސް ވާހަކައެއް ދައްކާ ވަގުތު ކުރުކޮށްލުމެވެ. ޝަހުބާނު ހީވެސް ނުކުރާފަދަ ވާހަކައެއް އާރިއާގެ ފަރާތުން އިވުނީ ދެނެވެ.\n"އަހަރެން ބިރުގަނެ ލަދުގަތް ދުވަސް ހިނގައްޖެ، މިހާރު ހިތަކަށް އެކައްޗެއް ވެސް ނާރާނެ މި މާލޭގައި އޮރިޔާމުން ހިނގަންޖެހުނަސް" އާރިއާ މިހެން ބުނެލީ ވަރަށް ފަސޭހަ ކަމާއެކު ލުއި ގޮތަކަށް ނަމަވެސް އެބަސްތަކުގައި ހިތްދަތި މާޒީއެއް އެކުވެފައި އޮތްހެން ޝަހުބާނަށް ހީވިއެވެ.\n"ކީއްވެ ތިހެން ތިބުނީ، އަނެއްކާ މީ އަހަރެން ކޮށްގެން ނުވާނޭ ސުވާލެއްތަ؟" ޝަހުބާނުގެ އަޑުގައި ހުންނަގޮތް އާރިއާއަށް ވަރަށް ކަމުދިޔަ އެވެ. ދުވަހަކުވެސް ފިރިހެނެއްގެ ފަރާތުން ކުޑަވެސް އިޙުތިރާމު ކުރުމެއް ލިބިފައިނުވާ އާރިއާއަށް ޝަހުބާން ކަމުދިޔައީ އެހެންވެކަމަށް ވެދާނެ އެވެ. ޝަހުބާނު އޭނާއާ ވާހަކަ ދައްކަނީ އޭނާއަކީ އެވަގުތު ޝަހުބާނުގެ ގާތުގައި އޮތް ކަސްބީ އަންހެނަކަށް ވާތީ، އެ އުސޫލުން ނޫންކަން ދައްކާ ވާހަކަތުން އާރިއާއަށް އެނގޭ ކަހަލަ އެވެ.\n"މިވީ ބާވީސް އަހަރުތެރޭ އަހަރެންގެ އަމިއްލަ ދިރިއުޅުމާ، އަހަރެން މިހެން އުޅެނީ ކީއްވެތޯ އެހި ފުރަތަމަ މީހަކީ ތީ ކަމަށްވާތީ އަހަރެން ކަލެއަށް މިރޭ ވާހަކައެއް ކިޔައިދީފާނަން، އެވާހަކަ ކިޔައިދީ ނިމުނީމަ އަހަންނާ އެއްވެސް ސުވާލެއް ކޮށްގެން ނުވާނެ، މި ކިޔައިދޭން އުޅޭވާހަކައިން މިރޭގެ ބާކީއޮތްބައި ކުރުވެގެން ވެސް ދާނެ، އަހުސިން ދޯ ކިޔަނީ، އަހުސިންނަށް އެނގޭތަ، ރާއްޖެތެރޭގައި އުޅުނު ބާރައަހަރުގެ އަންހެންކުއްޖެއް، އެކުއްޖާއަށް ކިޔަނީ ޔޫނާ، އޭނާގެ ޢާއިލާގައި ތިބެނީ ދެއަންހެންކުދިންނާއި އެންމެ ފިރިހެންކުއްޖެއް، ދެން އޭނާގެ މަންމަ އާއި ބައްޕަ، މަންމަ ފަރާތު ކާފަ ވެސް އޭރު ދުނިޔޭގައި ހުރި، ގޭގައި އުޅޭއިރު ކާފަ ޔޫނާއަށް ޚާއްޞަ ސަމާލުކަމެއްދޭ، އެންމެން ހީކުރަނީ ގޭގެ ދޮށީ އަންހެންކުއްޖާވީމާ ކާފަ އުޅޭގޮތެއްކަމަށް، އެކަމަކު ޔޫނާއަށް އެސަބަބެއް ޤަބޫލެއް ނުކުރެވޭ، އެއީ ދުވާލުގެ ވަގުތުގައި ގޭގައި މީހުންމަދު އިރުއިރަށް ކާފަ، ޔޫނާ އެ ކޮޓަރިއަށް ގެންގޮސްގެން އުނގުގައި ބައިންދައިގެން ޔޫނާގެ ގައިގާ އަތްލައިގެން ނުވާނޭ ގޮތަށް އަތްލަމުން ދާތީ، އޭރު ވެސް ޔޫނާއަށް އެނގޭ އެއީ އެކަންވެގެންވާނޭ ގޮތެއް ނޫންކަން، އެކަމަކު އޭނާއަށް އެވާހަކަ އެކަކުގާތު ވެސް ދައްކާކަށް ނުކެރުނު، އަނެއްކޮޅުން ކާފަ އަތްލަނީ ޔޫނާގެ ހެދުން މަތިންކަމަށްވާތީ އެކަން އެހާ ބޮޑުކޮށްލަން ޔޫނާ ބޭނުން ނުވީ، މިހެން އުޅެނިކޮށް އެއްދުވަހަކު ހެނދުނުގެ ވަގުތެއްގައި ސައި ބޮއެގެން ކާފަ އާއި މަންމަގެ އިތުރުން ޔޫނާ ވެސް އެމީހުންނާއެކު ވަލަށް ދިޔައީ ދަރުހޮވަން، އެދުވަހު ޔޫނާގެ މަންމަ އެއްފަރާތުގައި ބަހައްޓާފައި ކާފަ، ޔޫނާ ގޮވައިގެން ދުރަށް ހިނގައިގަތީ ކީއްކުރަން ކަމެއް ޔޫނާގެ ސިކުނޑިއަކަށް ނުވިސްނޭ، އެހާ ފަސޭހައިން ކާފައާއެކު ދިޔައީ އެހެންވެ، އެކަމަކު އެނބުރިއައީ މުޅިން ތަފާތު ޔޫނާއެއް، ދުނިޔޭގެ އަނދިރިފަރާތަށް ޔޫނާގެ ލޯހުޅުވުނީ އެދުވަހު، އޭގެ ފަހުގައި ގޭތެރޭގައި ވެސް ޔޫނާއަށް ރައްކާތެރިކަމެއް ނެތް، ކާފަ ހަދާގޮތުން ޔޫނާ ފުރަތަމަ ބިރުގަތް، ޖެހިލުންވި، ލަދުވެސް ގަތް، އެކަމަކު ކާފަ ބުނަމުން ދިޔައީ އެއީ ގޯސްކަމެއް ނޫންކަމުގައި، ތެދެއް، ޔޫނާއަށް ކުރެވޭ އިޙްސާސްތައް ބުނެދޭން ނޭނގުނެއްކަމަކު އޭނާގެ ހަށިގަނޑަށް އޭރަކު ވޭނެއް ނުލިބޭ، އެކަން ބޮޑުވޭނަކަށް ބަދަލުވީ ޔޫނާގެ އުމުރުން މައްޗަށް ދާން ފެށުމުން އެއީ ޢާއިލާ މީހުންނާއެކު އޮވެގެންވާނޭ ގުޅުމެއް ނޫންކަން އެނގޭތީވެ، ކާފަގެ ބޭނުންތަކަށް ނޫނެކޭ ބުނަން ފެށުމުން ފަހުން ގަދަކަމުން ވެސް ޔޫނާއާ ގާތްވާން ފެށީ، އެކަމުން ސަލާމަތްވެވުނީ އެއްދުވަހަކު ޔޫނާއާ ގާތްވާން އުޅެނިކޮށް ކާފަގެ ބަނޑުގައި ފައިންއަޅާ ކޮށްޕާލެވުނު ގޮތަކުން، އެދުވަހު ކާފަ ވެއްޓި މައިބަދައަށް ތަދެއް އެރިގޮތަށް އަބަދު އޮންނަނީ އެނދުގައި، ޔޫނާއަށް ލިބުނު މިނިވަންކަން މާގިނަ ދުވަހަކަށް ދެމިގެނެއް ނުދިޔަ، ދެން ވެސް ޔޫނާވީ ޢާއިލާގެ ޝިކާރައަކަށް، ބޮޑުބޭބެ ޔޫނާ މާލެ ގެނައީ ކިޔަވައިދޭން، ހިފާފައި ހުރި ކޮޓަރީގައި އުޅެނީ ޔޫނާއާ ބޮޑުބޭބެ އެކަނި، އޭރު ޔޫނާގެ އުމުރުން ފަނަރަ ފުރިއްޖެ، ކިޔަވަން އުޅެ ރަނގަޅަށް ކިޔެވުނީއެއްނޫން، އެންމެފަހުން ބޮޑުބޭބެއާ ހަވާލުކޮށްފައި ޔޫނާގެ މައިންބަފައިން އޭނާ މާލެ ފޮނުވީ މާޙައުލު ތަފާތުވީމާ ކިޔަވަން މަސައްކަތްކޮށްފާނެއޭ ބުނެ، އެކަކަށް ވެސް ނޭނގުނީ ބަލި އެނދުގައި އޮތް ކާފައެކޭ ބޮޑުބޭބެގެ ނިޔަތެކޭ ތަފާތެއްނެތްކަން، ކާފައަށްވުރެ ބޮޑުބޭބެގެ އަނިޔާވެރިކަން ބޮޑު، އެންމެފަހުން ޔޫނާއަށް ޖެހުނީ އެގޮތަށް ހޭނެން، އޭނާ ގަދަހެދުން ހުއްޓާލީމާ ހަށިގަނޑަށް އަނިޔާއެއް ނުލިބޭ، އެކަމަކު އެއީ ޔޫނާ ބޭނުންވި ދިރިއުޅުމެއް ނޫން، އެހެންވެ ދެފަހަރެއްގެ މަތިން ޔޫނާ ހުރިގޭން ފިލަން ވެސް ފިލި، އެދެފަހަރު ވެސް ޔޫނާ ގެނެސް ބޮޑުބޭބެއާ ހަވާލުކުރީ ފުލުހުން، އެމީހުން ޔޫނާއާ ސުވާލު ކުރި، އެކަމަކު މައިންބަފައިންނަށް ވާނޭގޮތާ އެމީހުން ހިތަށް އަރާނޭ އެއްޗެއްސާ މެދު ވިސްނާލާފައި ޔޫނާ ހިމޭނުން ހުރީ، އެހެންހުއްޓާ ޔޫނާގެ ހަޔާތަށް ފުރަތަމަ އައި ބައިވެރިއަކީ ވެސް ރަނގަޅު މީހެއް ނޫން، އެހެންވިޔަސް އެވަގުތަށް އެމީހާ ވެސް ޔޫނާއަށް މާރަނގަޅުވި ބޮޑުބޭބެގެ އަނތްބެއްހެން އުޅުމަށްވުރެން، އެހެންވެ ޔޫނާގެ ވަގުތުތައް އަލަށް އޭނާގެ ހަޔާތަށް މިއައި ބައިވެރިޔާއާއިއެކު ހޭދަކުރަން ފެށީ، އެކަން ޔޫނާގެ ބޮޑުބޭބެއަށް އެނގި ގެއިން ނުނިކުތުމަށް އެންގި، އޭރު ޔޫނާ ރައްޓެހިވެގެން އުޅޭ މީހާގެ ސަބަބުން އޭނާ ހުރީ ނޭނގޭ ހިތްވަރެއްލިބިފައި، އެތިކޮޅު ފޮށްޓަށް އަޅާލައިގެން ޔޫނާ އެކޮޓަރިގަނޑުން ނުކުތީ، ރައްޓެހިވެގެން މިއުޅެވެނީ މާލޭގައި މާރާމާރީ ހިންގާ، މަސްތުވާތަކެތި ބޭނުންކޮށް އޭގެ ވިޔަފާރިކުރާ މީހެއްކަން އެނގުނީ ބޮޑުބޭބެއަށް އޭނާ ވަޅިން ބިރުދައްކާ ޔޫނާ ގޮވައިގެން އޭނާ އުޅޭ ގެއަށް ދިޔަފަހުން، މަންމަމެންނަށް ޚަބަރު ދިޔައީ ޔޫނާ މާލޭގެ ޕާޓޭއަކާ އިންނަން އުޅޭ ކަމުގައި، އެބަސް ޔޫނާ ވެސް ދޮގެއް ނުކުރި، އެނބުރި ޢާއިލާ ގާތަށް ގޮސް އެމީހުންނަށް ދައްކާނީ ކޮން މޫނެއްކަން ނޭނގޭތީވެ، އުމުރުގައި ދުވަހަކު ވެސް ނުލިބޭހާ އަނިޔާ ޔޫނާއަށް ލިބެންފެށީ ދެން، މަސްތުކަމުގައި ތިބެ ޔޫނާ ރައްޓެހިވެގެން އުޅޭ މީހާއާއެކު އެގެއަށް ވަންނަ ހުރިހާ އެންމެން ރަހަބަލާ އެއްޗަކަށް ޔޫނާ ވެގެން ދިޔައީ އޭނާގެ ނުރުހުމުގައި، އެކަމުގެތެރެއަށް ވަދެ މަސްތު ވެވުނީ، އެހާލުގައި ހުންނައިރު ޔޫނާއަށް ލިބޭ ވޭން ކުޑަވާތީ، އެކަމަށް ދެވިހިފުމުން ރައްޓެހިވެގެން އުޅޭ މީހާ ޔޫނާ ދޫކޮށްލީ އޭނާއަށް ދެމީހުން ބޭނުން ކުރާވަރަށް ޕީސްކޮޅު ގަންނަން ނުލިބޭނެޔޭ ކިޔާފައި، ދެން ޔޫނާ އުޅެން ފެށީ އެތަންމިތަނުގައި، އެކިމީހުން ދިނީމަ ކާލައިގެން، ސިއްރުން ކަމެއް ކޮށްލައިގެން ލިބޭ ފައިސާކޮޅުން ޕީސްކޮޅެއް ގަނެލައިގެން، އެހެން އުޅެނިކޮށް ވިޔަފާރިވެރިއެއްގެ ކޮޓަރިއަށް އައުމަށް ޔޫނާއަށް ދަޢުވަތު ލިބުނީ، އޭނާ ހުޅުވަން އުޅޭ ވިޔަފާރީގެ ވާހަކަ ޔޫނާ ގާތު ދައްކަމުން ރަނގަޅު އަގެއް ކަނޑައަޅާ އެތަނުގައި މަސައްކަތް ކުރުމުގެ ފުރުޞަތު އޭނާ ޔޫނާއަށް ދިން، ފުރަތަމަ ފަހަރަށް ޔޫނާގެ ހަށިގަނޑުގެ އިސްތިޢުމާލުކޮށްގެން އެހާބޮޑު އަދަދެއް ލިބުނީ އޭނާގެ ފަރާތުން، މާލޭގައި ދިރިއުޅެން އުނދަގޫވެފައި ހުރި ޔޫނާއަށް އެއަށްވުރެ ރަނގަޅު ފުރުޞަތެއް ނުލިބޭނެކަން އެނގޭ، އެހެންވެ އޭނާ އެގޮތުގައި އުޅެންފެށީ، މީހާ މުޅިން ބަދަލުވީ، ޔޫނާގެ ނަން ވެސް އޭނާގެ ދިރިއުޅުމުގެ ވަށްޓަފާޅި ވެސް، މަސްތުވާތަކެތި ބޭނުން ކުރުން މަދުކުރީ ޔޫނާގެ އަމިއްލަ ހިތްވަރުން، އެކަމަކު އެކަން އޭނާއަށް ހުއްޓައެއް ނުލެވުނު، އަހުސިންމެންނަށް ނޭނގުނަސް، ޔޫނާމެން ކަހަލަ އަންހެން ކުދިން މަދެއް ނޫން، އެނގެން ބޭނުންވާ މީހުން މަދީ، ގިނަ ފަހަރަށް ހަޤީޤަތް އެނގުނަސް އެއީ ބޮޑުކަމަކަށް އެކަކުވެސް ނުހަދާ، އަނެއްބައި މީހުން ބަލަނީ ހަޤީޤަތަށް ފުރަގަސްދެވޭތޯ، އެއީ މުޖުތަމަޢުތެރޭ ނުހިނގާ ކަންކަމުގައި ދެކިގެން، ޔޫނާގެ ވާހަކަ މިހސާބުން ނިމުނީ"\nފަންގިފިލާއަށް ބަލަހައްޓައިގެން އޮތް އާރިއާ، ޝަހުބާނަށް ފުރަގަސް ދިނެއްކަމަކު އެ ލޮލުގެ ހިމަކޮޅުން ވެއްޓެން ދިޔަ ކަރުނަތިކި އޭނާއަށް ފެނުނެވެ.\n"ޔޫނާއަކީ އާރިއާތަ؟" މަޑުމަޑުން އެނދުން ތެދުވި ޝަހުބާނު އަހާލި އެވެ. އެއާއެކު އާރިއާ ތެދުވެ ޝަހުބާނަށް ބަލާލަމުން އަތުކުރީ އޮތް ގަޑީގައި އިނގިލި ޖައްސާލި އެވެ.\n"އަހަރެން ބުނީމެންނު އެއްވެސް ސުވާލެއް ނުކުރައްޗޭ، މިހާރު ވަގުތުވެސް ހަމަވެއްޖެ، ހައެއްޖެހުމުގެ ކުރިން އަހަރެން މި ކޮޓަރިން ނުކުންނަން ޖެހޭނެ، ޤަވާއިދާއި އުސޫލުތަކެއްގެ ވާހަކަ އަހުސިން ވެސް ދެއްކީމެންނު" ލުއި ހިނިތުންވުމަކާއެކު އާރިއާ ދާން ތެދުވި އެވެ. އެ މޫނުން މިހާރު ޝަހުބާނަށް ސިފަވަނީ ކަސްބީއަންހެނެއް ނޫނެވެ. އޭގެ ބަދަލުގައި ޅައުމުރުއްސުރެ އަނިޔާ ލިބެމުން އައި ފުރާނައެކެވެ. އެކަނިމާއެކަނި ދުނިޔޭގެ އަނދިރިކަމުގެ ތެރޭގައި މީހުންގެ ވިހަ ވަކިތަކުން ސަލާމަތްވުމަށް ހަނގުރާމަ ކުރަމުންދާ އަންހެން ކުއްޖެކެވެ. އާރިއާ ޝަހުބާނަށް ޖަވާބެއް ނުދިން ކަމުގައި ވިޔަސް އޭނާއަށް އާރިއާ ކިޔާދިން ވާހަކައިގައި އުޅުނު "ޔޫނާ" އަކީ ޚުދު އާރިއާކަން އެނގިއްޖެ އެވެ. ހިތުގައި އެންމެރެ އެއްގައި ބައްދަލުވި އަންހެންކުއްޖާއަށް ހަމްދަރުދީ އުފެދުނެވެ.\n"ކޮންމެވެސް ދުވަހަކުން މިނޫން މަސައްކަތެއް އާރިއާ ކުރާނެކަމަށް އަހަރެން އުއްމީދު ކުރަން، ކޮންމެކަމަކާ ވެސް ކުރިމަތިލެވޭހާ ހިތްވަރުގަދަ އަންހެން ކުއްޖެއް އާރިއާއަކީ" ޝަހުބާނު އޭނާގެ ވޮލެޓުން ނެނގި ފައިސާ އާރިއާގެ އަތުގައި ހިފާލަމުން އެ އަތްތިލައިގެ ތެރެއަށް ލައި ދިނެވެ. އަދި އާރިއާއަށް ވުރެ ކުރިން އޭނާ އެކޮޓަރިން ނުކުތެވެ. އޭނާގެ ނަމަކީ "އަހުސިން" އެއް ނޫންކަން ޝަހުބާނު ހާމައެއް ނުކުރި އެވެ. އާރިއާއަށް ނޭނގޭ ކަމަކީ ޝަހުބާނަކީ ލިޔުންތެރިއެއްކަމެވެ.\nއޭނާގެ ފޮތްތައް ބާޒާރުގައި ވަރަށް ގިނަ އެވެ. އެރޭ ޝަހުބާން، އާރިއާއަށް ވަކިވެގެން ދިޔައީ ކޮންމެވެސް ސިފައެއްގައި އާރިއާގެ ވާހަކަ ގިނަ ބައެއްގެ ކަންފަތާ ހަމައަށް ގެނެސްދޭން ނިންމައިގެން ހުރެއެވެ. ކޮންމެ ކަސްބީއަންހެނަކީ އޭނާ އެފަދަ މީހަކަށް ވާންޖެހުނު ކޮންމެވެސް ސަބަބެއް އޮންނާނެ އަންހެނެކެވެ. އާރިއާއަކީ ވެސް އެފަދަ އަންހެން ކުއްޖެކެވެ. ޝަހުބާނަށް އާރިއާ އުޅެމުން އެދާ ދުނިޔޭން ނުނެރެވުނު ކަމުގައި ވިޔަސް އޭނާގެ ހަނދާނުގައި އާރިއާގެ ސޫރަ ކުރެހިގެންދިޔަ އެވެ. އެފަދަ އަންހެން ކުދިންނަށް އެހީތެރިވެވޭނޭ ގޮތެއް އޮތްތޯ އޭނާ ބަލަން ބޭނުންވެއެވެ. -- ނިމުނީ


Emme reethee Ali Rameez ge kon lava eh? | Mihaaru\n31 މެއި 2020 - 09:13\nކުރީގެ ލަވަކިޔުންތެރިޔާ އަލީ ރަޒީމުގެ ލަވަތަކުގެ ތެރެއިން އެންމެ ރީތީ ކޮން ލަވައެއްތޯ އަހައިފި ނަމަ އެއީ ޖަވާބު ދޭން އުނދަގޫ ސުވާލަކަށް ވެދާނެ އެވެ. އޭނާގެ ކާމިޔާބު އަދި އެހާމެ ވިދުން ގަދަ ކެރުއަރުގައި ގެނެސްދިން ކޮންމެ ލަވަ އަކީ އެހާމެ މަގުބޫލު، ރީތި ލަވަތަކެވެ.\nދެން އެކި މީހުންގެ ހޮވުން ވެސް ވެސް ތަފާތު ވާނެ އެވެ. އެކަމަކު ޔަގީން ކަމަކީ އަލީ ރަމީޒުގެ ކޮންމެ ލަވައެއްގެ ޖާދޫގައި އެތައް ދިވެންނެއް އަދިވެސް ޖެހިފައި ތިބި ކަމެވެ. އޭނާގެ ވާހަކަ އަދިވެސް ދައްކަން ޖެހެނީ މިފަދަ ސަބަބުތަކާ ހެދި އެވެ.\nދެހާހުގެ އަހަރުތަކުގެ ކުރީކޮޅު ލަވަކިޔުން ހުއްޓައިލި އިރު، އަލީ ރަމީޒުވެފައި ވަނީ ރާއްޖޭގައި އެންމެ ބޮޑު ފޭންބޭސްއެއް ގާއިމުރި ފަންނާނަށެވެ. އެހެންވެ އޭނާ ލަވަކިޔުން ހުއްޓައިލިތާ އެތައް އަހަރެއްވީ އިރު ވެސް އެ ނަމާއި އެ އަޑަށް ފަނޑުކަމެއް ނާދެ އެވެ.\nދެން އޮތީ އަލީ ރަމީޒު ކިޔާފައިވާ ލަވަތަކުގެ ތެރެއިން އެންމެ ރިތީ ކަމަށް ގިނަ ބަޔަކު ފާހަގަކުރާ ލަވަތަކާ އެކު ލިސްޓެއް ހަދައިލުމެވެ. މިއީ ލިސްޓާ ބައެއް އެންމެންނަށް އެއްބަސްވުމަކަށް ނާދެވިދާނެ އެވެ.\n* ހިތުގެ ވާ ލޯބި\n"ހިތުގެ ވާ ލޯބި" އަކީ އަލީ ރަމީޒުގެ ހިތާމަވެރި ލަވައިގެ ތެރެއިން އެންމެ އަސަރު އަދި އެންމެ ރީތި އެއް ލަވަ އެވެ.\n* ނިންދެވިތީ މޭމަތީ\nއަޑު އަހާލަން ފަސޭހަ، މަޑުމައިތިރި ރާގުގެ "ނިންދިވީތީ މޭމަތީ" އަލީ ރަމީޒު ކިޔާފައިވާ ލަވަތަކުގެ ތެރެއިން އެހުންތެރިންގެ އެންމެ ފެވަރިޓް އެއް ލަވަ އެވެ. ޅެން ވެސް އެހާމަ ރީތި މި ލަވަ އަކީ އަލީ ރަމީޒު ވީޑިއޯ އިން ވެސް ފެނިގެން ދިޔަ ލަވައެކެވެ.\n* ފިނިފެން މަލެކޭ\n"ފިނިފެންމަލެކޭ" އަކީ ވަރަށް ރީތި ވީޑިއޯއަކާ ވެސް ބެލުންތެރިންނަށް ފެނިގެން ދިޔަ ލަވައެކެވެ. އަލީ ރަމީޒާއި މޮޑެލް މަރިޔަމް މަނިކެ (މަރީ) ފެނިގެންދާ މި ލަވަ އަކީ އަދިވެސް އާންމުންގެ ތެރޭގައި ވަރަށް ހިިނގާ ލަވައެކެވެ.\n* ހެޔޮހާލުގައި ކަލާ\nމި ލަވައަކީ އަލީ ރަމީޒާއި އޭނާގެ އަންހެނުން ވީޑިއޯ ލަވައިން ފެނިގެން ދިޔަ ލަވައެކެވެ. "ހެޔޮ ހާލުގައި" ކަލާ އަކީ އަލީ ރަމީޒު ކިޔާފައިވާ ލަވަތަކުގެ ތެރެއިން އެންމެ ރީތި އެއް ލަވަ އެވެ.\nދަނީ ދަނީ މެރީގެން ލޯ\n"ދަމީ ދަނީ މެރިގެން ލޯ" އަކީ 1976 ގައި ޑައިރެކްޓަރު ޔާޝް ޗޯޕްޅާ ގެނެސްދިން ފިލްމު "ކަބީ ކަބީ" ގެ ޓައިޓްލް ލަވައިގެ ދިވެހި ވާޝަނެވެ.\n* ސާދާ މިޒާޖު\n"ސާދާ މިޒާޒު" މި ލަވަ އަކީ އަލީ ރަމީޒާއި އޭނާގެ އަންހެން ކޮއްކޮ ރާފިޔަތު ރަމީޒާ އެކީގައި ކިޔާފައިވާ ލަވައެކެވެ.\n* ފާޅުގައި ބުނާނަމޭ\n"ފާޅުގައި ބުނާނަމޭ" އަކީ ވެސް އަލީ ރަމީޒު ކިޔާފައިވާ މަޑުމައިތިރި އަސަރު ގަދަ ލަވަތަކުގެ ތެރެއިން އެންމެ ރީތި އެއް ލަވަ އެވެ.\n* ލޮލަކަށް ނިންޖެއް ނާދޭ\n"ލޮކަކަށް ނިންޖެއް ނާދޭ" އަކީ އަލީ ރަމީޒު ވީޑިއޯއިން ވެސް ފެނިގެން ދިޔަ ލަވައެކެވެ.\n* އަނިޔާ ހިތަށް ނުދޭށޭ\n"އަނިޔާ ހިތަށް ނުދޭށޭ" އަކީ ތަންކޮޅެއް އެކަމަކު އަވަސް ހިތާމަވެރި ސްޓައިލްގެ ލަވައެކެވެ.\n"އައިޝާ" އަކީ އަލީ ރަމީޒު ކިޔާފައިވާ ލަވަތަކުގެ ތެރެއިން ވަރަށް ތަފާތު ސްޓައިލެއްގެ ރީތި ލަވައެކެވެ.\nމިއީ 1991 ގައި ރިލީޒްވި ސަލްމާން ޚާންގެ ފިލްމު "ލަވް" ގައި ހިމެނޭ "މައި ލަވް މެރޭ ޕްރިޔަތަމާ" ގެ ރާގަށް ހަދާފައިވާ ލަވައެވެ.\n47 ކޮމެންޓް, 140 ރިއެކްޝަންސް\nކިހިނެއްވަނީ މަގޭ ލަވަ އަޅެ ރީއްްޗއްނޫންތަ "ކަކުނި އުޅޭނީ ހަރުގައޭ، ބޯނެތަސްވެސް ލޯހުރިއްޔާ ...)\nސާދާ މިޒާޖު މިލަވަ އެންމެރީތީ\nމި ލިޔުންތެރިޔާ އަލީ ރަމީޒު އާއި ޖައްސާލައިގެން ތިއުޅެނީ ކީއްވެ. މިހާރު ނޫހުން ވަރަށް ޑިފެންޑްކުރަން މަސައްކަތްކުރި ޒަކިއްޓޭވެސް، އެކަން މީހުން ބަލައިނުގަނެ ނާކާމިޔާބުވީމަ މިހާރު އަނެއް ކުޅިގަނޑު.\nއަހަރެންނަށް އެންމެ ރީތި އަލީ ރަމީޒުގެ ލަވަ މި ލިސްޓުގަ ނެތީމަ ދެރަ.. މަރުވެދާނޭ މާދަމާ ގައިމޭ.. ހާދަ އަރާމޭ އެކަނި އިނދެ އެލަވަ އަޑުއަހާލަން ވަރަައް އެހެންކަހަލަ އިހްސާސެއް ކުރެވޭ\nވަރަށް ބޮޑު ތެދެއް. މިމައްސަލަ ބަލަން ވާނެ ލޮކްޑައުން ނެގީމަ، ހެހެހެހެ..\nއެނަލަ އަޑުން ހިތްތަކަށް ފިނިކަންގެނެސްދިނުމަކީ ސޮދަގާތެއް... އެއީ ދެވަނައެއް ނެތް ރަންއަޑު\nނިންދެވީތިމޭމަތީ މީހަމަ އަދިވެސް ހަމަހިތުން ފޮހެނުލެވޭ ލަވައެއް ވަރައްސަޅި އަލީރަމީޒަކީ ބޮޑާމީހެއްނޫން ވަރައް އޯގާތެރި ހިތްހެޔޮ މަޖާ ވެސްބޭފުޅެއް ކޮންމެ ފެންވަރެއްގެ މީހަކާ ބައްދަލުވިޔަސް ވަރައް ހެޔޮހިތުން ވާހަކަދައްކާނެ އަލީއާދޭތެރޭ ދުވަހަކުވެސް ރަނގަޅައްނޫނީ ނުދެކެން ހުރިހާ ފަންނާނުން އަލީ ނަމޫނާ ޔަކައްބަލާ .\nޢަލީ ރަމީޒްގެ 'ތިޔަ ނަލަ ފަރިކަން' ހަމަ ހަބޭސް. އަޑުއަހާލަން ރަނގަޅު ލަވައެއް އެއީ ހިންދީ ލަވައެއް ކަމުގަވާ 'ކަބި ކުޝި ކަބި ގަމް' ގެ ދިވެހި ވާޝަން.\nމި އާޓިކަލް ކިޔާލަނީވެސް އަލީ ރަމީޒްގެ ލަވައެއް ޖަހައިގެން.


SunOnline: Peru ge kureege raees Uruguay embassy in himaayai hoadhavaifi\nޕެރޫގެ ކުރީގެ ރައީސް އުރުގުއޭ އެމްބަސީން ހިމާޔަތް ހޯއްދަވައިފި\nރުގިއްޔާ މުހައްމަދު މޫސާ 19 Nov 2018, 09:48\nޕެރޫގެ ކުރީގެ ރައީސް އެލެން ގާސިއާ ވަނީ އުރުގުއޭ އެމްބަސީން ހިމާޔަތް ހޯއްދަވާފަ -- ފޮޓޯ: އޭއެފްޕީ\nލީމާ (ނޮވެމްބަރު 19): ކޮރަޕްޝަނުގެ މައްސަލައަކާ ގުޅިގެން ޕެރޫގެ ކުރީގެ ރައީސް އެލެން ގާސިއާގެ ޕާސްޕޯޓު ހިފެހެއްޓުމުން އޭނާ އެގައުމުގައި ހުންނަ އުރުގުއޭގެ އެމްބަސީން ހިމާޔަތް ހޯއްދަވައިފިއެވެ.\nޕެރޫގެ ފޮރިން މިނިސްޓްރީން ނެރުނު ބަޔާނެއްގައިވާ ގޮތުން އުރުގުއޭއިން ޕެރޫއަށް ކަނޑައަޅާފައި ހުންނަވާ ސަފީރު ވަނީ، ލީމާގައި ހުންނަ އުރުގުއޭގެ އެމްބަސީއަށް ގާސިއާ ވަޑައިގެންނެވި ކަމަށް ވިދާޅުވެފައެވެ.\nއުރުގުއޭއިން ގާސިއާއަށް ހިމާޔަތް ދީފައިވާ ކަމަށް އަދި ބުނެފައި ނުވެއެވެ.\nއަށާރަ މަސް ވަންދެން ގާސިއާގެ ޕާސްޕޯޓު ހިފަހައްޓަން ކޯޓުން އަމުރު ކުރީ އޭނާގެ ވެރިކަމުގައި ރިޝްވަތު ނެންގެވި ކަމުގެ ތުހުމަތުގައެވެ. އެގޮތުން އޭނާގެ ވެރިކަމުގެ ދެވަނަ ދައުރުގައި، 2006 އާއި 2011އާ ދޭތެރޭ ބްރެޒިލްގެ ކޮންސްޓްރަކްޝަން ކުންފުންޏެއް ކަމަށްވާ އޯޑެބްރެކްޓުން ދިން ރިޝްވަތު ގާސިއާ ގަބޫލު ކުރެއްވި ކަމަށް ވަނީ ތުހުމަތުކޮށްފައެވެ.\nއޯޑެބްރެކްޓުން ވަނީ 12 ގައުމެއްގެ ދައުލަތުގެ ކޮންޓްރެކްޓުތައް ހޯދުމަށް ޓަކައި 788 މިލިއަން ޑޮލަރުގެ ރިޝްވަތު ދިން ކަމަށް މިދިޔަ އަހަރު އެއްބަސްވެފައެވެ. އޭގެ ތެރޭގައި ޕެރޫގެ ކޮންޓްރެކްޓުތައް ހޯދުމަށް ހޭދަ ކުރި 29 މިލިއަން ޑޮލަރު ހިމެނެއެވެ.\nގާސިއާ ވަނީ އޭނާގެ މައްޗަށްކޮށްފައިވާ ތުހުމަތުތައް ދޮގުކޮށް، އެއީ ސިޔާސީ މަގުސަދެއް ހާސިލު ކުރުމަށްޓަކައި ކުރިއަށްގެންދާ ތަހުގީގެއް ކަމަށް ވިދާޅުވެފައެވެ.\nނަމަވެސް ޕެރޫގެ ރައީސް މާޓިން ވިޒްކަރާ ވަނީ އެތުހުމަތުތައް ދޮގު ކުރައްވައިފައެވެ.\nއެއީ ކޮރަޕްޝަނުގެ ތުހުމަތުތަކާ ގުޅިގެން ގާސިއާ ފިއްލެވި ދެވަނަ ފަހަރެވެ. އެގޮތުން 1985 އިން 1990އަށް ކުރިއަށް ދިޔަ އޭނާގެ ފުރަތަމަ ދައުރަށް ފަހު، ކޮރަޕްޝަނުގެ ތުހުމަތުތަކެއް ކުރުމާ ގުޅިގެން ގާސިއާ ކޮލޮމްބިއާގައި އަމިއްލައަށް އަރުވާލެވިގެން ނުވަ އަހަރު ހޭދަ ކުރެއްވިއެވެ.\nޕެރޫއިން ސެމީގެ ފަހު ޖާގަ ކަށަވަރު ކޮށްފި\nއުރުގުއޭއިން ޗެމްޕިއަން ޗިލީ ބަލިކޮށް ކުއާޓާއަށް


SunOnline: UAE ah hathiyaaru vikkun America ge senetun huttuvaane kamuge ishaaraatheh\nޔޫއޭއީއަށް ހަތިޔާރުތަކެއް ވިއްކުން އެމެރިކާގެ ސެނެޓުން ހުއްޓުވާނެކަމުގެ އިޝާރާތެއް\nމުހައްމަދު އައުޒަމް 05 Dec 2020, 09:15\nއެފް-35 ގެ ބޯޓުތަކެއް--\nޔޫއޭއީއަށް އެމެރިކާއިން ވިއްކަން އުޅޭ އެތައް ބިލިއަން ޑޮލަރެއްގެ ހަތިޔާރު ވިއްކުން އެމެރިކާގެ ސެނެޓުން ހުއްޓުވާނެކަމުގެ އިޝާރާތެއް ދީފިއެވެ.\nއެމެރިކާއިން ޔޫއޭއީއަށް 23 ބިލިއަން ޑޮލަރުގެ ހަތިޔާރު ވިއްކަން ނިންމިއިރު އެއާ ގުޅޭގޮތުން އަންނަ ހަފްތާގައި ވޯޓަށް އަހާނެކަމަށް މިހާރު ވަނީ ބެލެވިފައެވެ.\nވިއްކަން ނިންމާފައިވާ ހަތިޔާރުތަކުގެ ތެރޭގައި ޑްރޯންއާއި އެފް-35 އެއާކްރާފްޓާއި މިސައިލް ހިމެނެއެވެ.\nސެެނެޓުގެ ޑިމޮކްރެޓިކް ޕާޓީގެ މެމްބަރު ބޮބް މެންޑޭޒް ވިދާޅުވީ ހަތިޔާރު ވިއްކުން ހުއްޓުވަން ވޯޓު ހޯދަން މިހާރު އެ ޕާޓީން މަސައްކަތް ކުރަމުންދާ ކަމަށެވެ. އޭނާ ވިދާޅުވީ އެކަަމަށް ރިޕަބްލިކަން ޕާޓީގެ މެމްބަރުންގެ ތާއިދު ހޯދަންވެސް މަސައްކަތް ކުރަމުންދާ ކަމަށެވެ.\nރިޕަބްލިކަން ޕާޓީގެ މެމްބަރު މާކް ރޫބިއޯ ވިދާޅުވީ އެ ވޯޓާމެދު އަދި ގޮތެއް ނުނިންމާ ކަމަށެވެ. އަދި އެ ހަތިޔާރުތައް ވިއްކައިފިނަމަ އިސްރާއިލަށް އޭގެ އަަސަރުކުރާނެތީވެސް އޭނާ ވަނީ ކަންބޮޑުވުން ފާޅުކުރައްވައިފައެވެ.\nސެނެޓުގެ ގިނަ މެމްބަރުން ދެކޭގޮތުން ޔޫއޭއީއަށް ހަތިޔާރު ވިއްކައިފިނަމަ ، އެ ހަތިޔާރުތައް ބޭނުންކޮށްގެން ޔަމަނަށް ހަމަލާ ދޭނެ ކަަމަށެވެ. ޔަމަނުގެ ހަނގުރާމައަށް ފަސް އަހަރު ވެފައިވާއިރު އެގައުމުގައި މިހާރު ވަނީ އިންސާނީ މުސީބާތެއް ކުރިމަތިވެފައެވެ.-- އަލްޖަޒީރާ


Shaahee kaiveni zeenaitheri kuraanee hudhaai fiyaathoshi malun | Mihaaru\nޕްރިންސް ހެރީ އާއި މެގަން މާކަލް: ދެ ބޭފުޅުންގެ ކައިވެނީގެ ހަފުލާ އޮންނާނީ އަންނަ މަހުގެ 19 ގައި.\nޝާހީ ކައިވެނި ޒީނަތްތެރިކުރާނީ ހުދާއި ފިޔާތޮށި ކުލައިގެ މަލުން\n02 އެޕްރީލް 2018 - 06:532comments\nއަންނަ މަހު 19 ގައި ބާއްވާ، ޕްރިންސް ހެރީ އާއި ބަތަލާ މޭގަން މާކަލްގެ ކައިވެނީގެ ތައްޔާރީތައް މިހާރު ވަނީ މެކުހަށް ޖަހައިފަ އެވެ. މި ކައިވެންޏާ ބެހޭ އެންމެ ފަހުގެ ވާހަކައަކީ ވިންސާ ކާސްލްގެ ސެއިންޓް ޖޯޖް ޗަޕެލްގައި ބާއްވާ ހަފުލާ ޒީނަތްތެރި ކުރުމުގެ ވާހަކަ އެވެ. އެތަން މަލުން ފަރިކުރަން މިހާރު ވަނީ ލަންޑަންގެ މަޝްހޫރު ފްލޯރަލް ޑިޒައިނަރު ފިލިޕާ ކްރެޑޮކްއާ ހަވާލުކޮށްފަ އެވެ.\nއެކަން ކެންސިންޓަން އިން ކުރި ޓްވީޓެއްގައި ވެސް ވަނީ ކަށަވަރުކޮށް ދީފަ އެވެ. ޕްރިންސް ހެރީ އާއި މޭގަންގެ ކައިވެނީގެ ހަފުލާގައި ބޭނުންކުރާ މަލުގެ ރަސްމީ ކުލަތަކަކީ ފިޔާތޮށްޓާއި ހުދު ކުލަ އެވެ. އެގޮތުން މޭގަން އެންމެ ގަޔާވާ މާތަކުގެ ތެރޭގައި ހިމެނޭ ފިޔާތޮށި ފިނިފެންމަލާއި ފޮކްސްގްލޯވްސް އާއި ޕިއޮނީޒް ފަދަ މާތައް ބޭނުން ކުރާނެ އެވެ.\nRepost from the beautiful @carasuthers, from last night's flower workshop with @thewhitecompany, where everyone learned how to create hand-ties using simple, elegant whites and greens. Thank you so much Norie and Caite for hosting xx\nA post shared by Philippa Craddock (@philippacraddock) on Feb 21, 2018 at 2:26am PST\nޝާހީ ކައިވެނީގެ ފްލޮރިސްޓް ފިލިޕާ.\nހަފުލާ ހިތްގައިމުކޮށް ވަސްމީރުކުރަން ބޭނުން ކުރާނީ ދަ ކްރައުން އެސްޓޭޓާއި ވިންސާ ގްރޭޓް ޕާކްގެ ތާޒާ މާތެކެވެ.\nޝާހީ ކައިވެނީގެ ހަފުލާގެ ރަސްމީ ފްލޮރިސްޓަކަށް ހަމަޖެއްސުމުން އުފަލުން ހުރި ފިލިޕާ ބުނީ ޝާހީ އާއިލާގެ ބޮޑު ހަފުލާއެއްގައި ހިއްސާވާން ލިބުމަކީ ވަރަށް ބޮޑު ފަހުރެއް ކަމަށެވެ.\n"މި މަސައްކަތުގައި އަހަންނަށް ކުރެވުނު އެންމެ ރަނގަޅަކަށް މަސައްކަތް ކުރާނަން. އެންމެ މުހިއްމު ކަމަކީ ސީދާ ޕްރިންސް ހެރީ އާއި މޭގަން ބޭނުންފުޅުވާ ގޮތަށް ކައިވެނީގެ ހަފުލާ ބާއްވާ ސެއިންޓް ޖޯޖް ޗަޕެލް ޒީނަތްތެރި ކުރުން،" މީގެ ކުރިން ވެސް ޝާހީ އާއިލާގެ ޕްރައިވެޓް ހަފުލާތަކުގެ ޕްލޮރިސްޓެއް ޒިންމާ އަދާކޮށްފައިވާ ފިލިޕާ ބުންޏެވެ. "އަހަރެންގެ މި މަސައްކަތަކީ ކައިވެނީގެ ތީމު ވެސް ވަރަށް ބޮޑަށް ރަމްކޮށްދޭނެ ކަމަކަށްވާތީ، މަސައްކަތް ވަަރަށް ފުރިހަމަ އަށް ކުރަން ޖެހޭނެކަން އެނގޭ. އެކަމަށް އަހަރެން ތައްޔާރަށް ހުންނާނީ."\nރިޕޯޓްތައް ބުނާ ގޮތުން ޕްރިންސް ހެރީ އާއި މޭގަންގެ ކައިވެނީގެ ހަފުލާ އަށް ފަހު، މާތައް ޗެރިޓީތަކަށް ހަދިޔާކުރަން ވެސް ވަނީ ނިންމައިފަ އެވެ.\nޝާހީ ކައިވެނީގެ ތައްޔާރީތަކުގެ ތެރެއިން މި ކައިވެނީގެ ސިކިއުރިޓީ އާއި ހަފުލާގައި އިނގިރޭސި އަސްކަރިއްޔާ ދައުރު ވެސް އޮންނާކެކަން ކެންސިޓަން ޕެލަސް އިން ވަނީ އިއުލާންކޮށްފަ އެވެ. އެދި އެކަމަށް އިނގިރޭސި ޑިފެންސް މިނިސްޓްރީގެ ފަރާތުން ފޯރުކޮށްދޭ އެހީތެރި ކަމަށް ޝުކުރު ވެސް އަދާކޮށްފައިވެ އެވެ.


China ge nappy kunfunneh mask ah haassa vejje | Mihaaru\nޗައިނާގެ މަޝްހޫރު ނެޕީ ކުންފުންޏެއް މާސްކަށް ހާއްސަވެއްޖެ\nޗައިނާގައި ނެޕީ އުފައްދާ މަޝްހޫރު ކުންފުނި ޑެޑީބޭނީން ޔޫރަޕަށް މާސްކް ސަޕްލައިކޮށްދޭން ތައްޔާރުވެއްޖެ އެވެ.\nއެ ކުންފުންޏަށް މިހާރު ވަނީ އެކަމާ ގުޅޭ ޔޫރަޕިއަން ޔުނިއަން (އީޔޫ) އާއި ބްރިޓިޝް ސްޓޭންޑާޑްސް އިންސްޓިޓިއުޝަން (ބީއެސްއައި) ގެ ސެޓްފިކެޓް ވެސް ލިބިފަ އެވެ. މި ހުއްދައާ އެކު އެންމެ ފުރަތަމަ މާސްކް ސަޕްލައިކޮށް ދޭނީ އިނގިރޭސިވިލާތަށެވެ.\nޑެޑީބޭބީ އަކީ ޗައިނާގައި އެކި އުމުރުފުރާތަކުގެ މީހުންނަށް ހާއްސަކޮށްގެން ނެޕީ އުފައްދާ އެންމެ މަޝްހޫރު ކުންފުންޏެވެ. އަދި އެ ކުންފުންޏަކީ އެ ބާވަތުގެ ކުންފުނިތަކުގެ ތެރެއިން ހިއްސާގެ ބާޒާރުގައި އެންމެ ފުރަަތަމަ ލިސްޓްކުރެވުނު ކުންފުނި ވެސް މެ އެވެ. އެއީ 2015 ގަ އެވެ\nޑެޑީބޭބީން ވަނީ ކޮވިޑް-19 ގެ ބަލިމަޑުކަމާ ހެދި ކުރިއާ ހިލާފަށް ނެޕީގެ ޕްރޮޑަކްޝަން ދަށްކޮށް، މާސްކް އުފެއްދުމުގެ މަސައްކަތް ފުޅާކޮށް އެކަމަށް ހާއްސަވެފަ އެވެ. އެގޮތުން މިހާތަނަށް ޗައިނާގައި 30 މިލިއަން މާސްކް ފޯރުކޮށް ދީފައިވާ އިރު، ދުނިޔޭގެ އެކި ހިސާބުތަކަށް ދެ މިލިއަނަށް ވުރެ ގިނަ މާސްކް ހަދިޔާކޮށްފައިވެ އެވެ. ޑެޑީބޭބީން މާސްކް އުފައްދަން ފެށި ފަހުން މިހާރު އެތަނުގެ ޕްރޮޑަކްޝަން ލައިނުގެ ތެރެއިން މިނިޓަކު 1،100 އަދި ދުވާލަކަށް 4.5 މިލިއަން މާސްކް އުފައްދަ އެވެ.\nމީގެ 12 އަހަރު ކުރިން ވުޖޫދަށް އައި ކުންފުނިން ބުނީ މުޅިން އާ ދިމާލަކަށް ވިޔަފާރި ގެންދަން އަމާޒު ހިފާފައި ވަނިކޮށް އީޔޫގެ ގައުމުތަކަށް މާސްކް ސަޕްލައިކޮށް ދިނުމުގެ ހުއްދަ ލިބުމަކީ ލިބުނު ވަރަށް ބޮޑު ކުރިއެރުމެއް ކަމަށެވެ. އަދި ކުރިއަށް އޮތް ދުވަސްތަކުގައި މާސްކްގެ އިތުރުން އެހެނިހެން ޕާސަނަލް ޕްރޮޓެކްޓިކް އިކްޕްމަންޓް (ޕީޕީއީ) ވެސް އުފައްދާނެ ކަމަށް ބުންޏެވެ. އަދި އަމާޒަކީ ޕީޕީއީ ފުޅާ ދާއިރާއެއްގައި ދުނިޔޭގެ އެކި ހިސާބުތަކަށް އެކްސްޕޯޓްކުރުމެވެ.\nޗައިނާ މާކެޓް ރިސާޗް ގްރޫޕްގެ ބާނީ ޝައުން ރީން ވިދާޅުވި ގޮތުގައި ޗައިނާގައި އުފައްފާ ފެންވަރު ރަނގަޅު މާސްކްތަކަށް އޮންނަ ޑިމާންޑް އަންނަނީ ބޮޑުވަމުންނެވެ. އެހެންވެ ކޮލިޓީ ހިފަހައްޓައި މާކެޓް އިތުރަށް ވަރުގަދަ ކރުމަކީ އެ ގައުމުން ކުރާނެ ކަމެކެވެ.\n"އަހަރެމެންގެ އުފެއްދުންތައް އިންޓަނެޝަނަލް އެޕްރޫލްވަލް ލިބުމަކީ މާކެޓް ފުޅާވާން ހުޅުވޭ ދޮރުތައް. މީގެ ސަބަބުން އަހަރެމެންގެ ފެކްޓްރީތަކުގެ މަސައްކަތްތައް ވެސް އިތުރުވެ، ވަޒީފާގެ ފުރުސައްތުތައް ވެސް ހުޅުވޭނެ." އޭނާ ވިދާޅުވި އެވެ.\nޝައުން ވިދާޅުވި ގޮތުގައި މާސްކް ސަޕްލައިކޮށް ދިނުމުގައި މާލީ ގޮތުން ދަތި ގައުމުތަކަށް ޗައިނާ އިން އަބަދު ވެސް އިސްކަން ދޭނެ އެވެ.\nއީޔޫ ފޭސް މާސްކް ޗައިނާ އިނގިރޭސިވިލާތް ސަލާމަތީ ފިޔަވަޅުތައް ސިއްހަތާއި ރައްކާތެރިކަން


ރައްޔިތުންގެ މަޖިލީހުގެ ދާއިމީ ކޮމިޓީތަކަށް މުޤައްރިރުންނާއި ނައިބު މުޤައްރިރުން ހޮއްވަވައިފި – Maldivian Democratic Party\n03 އޮގަސްޓް 2011\nރައްޔިތުންގެ މަޖިލީހުގެ ދާއިމީ ކޮމިޓީތަކަށް މުޤައްރިރުންނާއި ނައިބު މުޤައްރިރުން ހޮއްވަވައިފި\nރައްޔިތުންގެ މަޖިލީހުގައި ހިމެނޭ ސިޔާސީ ޕާޓީތަކަށް ނިސްބަތްވާ މެންބަރުންގެ ޢަދަދަށް އައި ބަދަލާގުޅިގެން މަޖިލީހުގައި ހިމެނޭ ދާއިމީ ކޮމިޓީތައް އަލުން އެކުލަވާލުމަށްފަހު އެކޮމިޓީތަކަށް މުޤައްރިރުންނާއި ނައިބު މުޤައްރިރުން ހޮވައިފިއެވެ.\nއިއްޔެ ހެނދުނުން ފެށިގެން މަޖިލީހުގެ އިދާރާގައި ކޮމިޓީތައް ބައްދަލުކޮށް، ކޮމިޓީތަކުގެ މުޤައްރިރުންނާއި ނައިބު މުޤައްރިރުން ހޮވިއިރު، މިދިޔަ އާދީއްތަ ދުވަހު ވަނީ ގަވައިދު ކޮމިޓީގެ މުޤައްރިރުންނާއި ނައިބު މުޤައްރިރުން ހޮވާފައެވެ.\nމަޖިލީހުގައި ހިމެނޭ ދާއިމީ ކޮމިޓީތަކަށް މުޤައްރިރުންނާއި ނައިބު މުޤައްރިރުން ހޮވިފައިވާ ގޮތަށް ބަލާއިރު، ސަލާމަތީ ޚިދުމަތްތަކާބެހޭ ކޮމިޓީގެ މުޤައްރިރުކަމަށް ހޮވިވަޑައިގެންފައި ވަނީ ޖުމްހޫރީ ޕާޓީގެ ލީޑަރު، އަދި މާމިގިލި ދާއިރާގެ މެންބަރު ޤާސިމް އިބްރާހީމް އެވެ. އެ ކޮމިޓީގެ ނައިބް މުޤައްރިރު ކަމަށް ހޮވިވަޑައިގެންނެވީ އެމްޑީޕީގެ ޗެއަރޕާސަން އަދި، ހުޅުހެންވޭރު ދާއިރާގެ މެންބަރު (ރީކޯ) މޫސާ މަނިކު އެވެ.\nއިޖްތިމާޢީ ކޮމިޓީގެ މުޤައްރިރު ކަމަށް ފުވައްމުލަކު ދެކުނު ދާއިރާގެ މެންބަރު ޢަބްދުﷲ މަސީޙު މުޙަންމަދު ހޮވިވަޑައިގެންފައިވާއިރު، އެ ކޮމިޓީގެ ނައިބް މުޤައްރިރަކަށް ހޮވިވަޑައިގެންފައިވަނީ މާވަށު ދާއިރާގެ މެންބަރު ޢަބްދުލްޣަޒީޒް ޖަމާލް އަބޫބަކުރެވެ.\nމިނިވަން މުޢައްސަސާތަކުގެ ކަންތައްތަކާބެހޭ ކޮމިޓީގެ މުޤައްރިރު ކަމަށް ކުޅުދުއްފުށި ދެކުނު ދާއިރާގެ މެންބަރު މުޙަންމަދު ނަޝީދު ހޮވިވަޑައިގެންފައިވާ އިރު، އެކޮމިޓީގެ\nނައިބް މުޤައްރިރު ކަމަށް ހޮވިވަޑައިގެންފައިވަނީ ދިއްދޫ ދާއިރާގެ މެންބަރު އަޙްމަދު ސަމީރެވެ.\nޤައުމީ ތަރައްޤީގެ ކޮމިޓީގެ މުޤައްރިރު ކަމަށް ހޮވިވަޑައިގެންނެވީ ކެނދިކުޅުދޫ ދާއިރާގެ މެންބަރު އަޙްމަދު ޢީސާ އެވެ. އެ ކޮމިޓީގެ ނައިބް މުޤައްރިރަކަށް ހޮވިވަޑައިގެންނެވީ ކުޑަހުވަދޫ ދާއިރާގެ މެންބަރު އަޙްމަދު ޢާމިރު އެވެ.\nސުލޫކު ކޮމިޓީގެ މުޤައްރިރު ކަމަށް، އެމްޑީޕީގެ ކުރީގެ ޗެއަރޕާސަން، އަދި މައްޗަންގޮޅި އުތުރު ދާއިރާގެ މެންބަރު މާރިޔާ އަޙްމަދު ދީދީ ހޮވިވަޑައިގެންނެވިއިރު، އެ ކޮމިޓީގެ ނައިބް މުޤައްރިރު ކަމަށް ހޮވިވަޑައިގެންފައިވަނީ ވެލިދޫ ދާއިރާގެ މެންބަރު ޢަލީ މުޙަންމަދު އެވެ.\nއިޤްތިޞާދީ ކޮމިޓީގެ މުޤައްރިރު ކަމަށް ހިތަދޫ އުތުރު ދާއިރާގެ މެންބަރު މުޙަންމަދު އަސްލަމް ހޮވިވަޑައިގެންނެވި އިރު، ނައިބް މުޤައްރިރު ކަމަށް ހޮވިވަޑައިގެންފައިވަނީ މާމިގިލި ދާއިރާގެ މެންބަރު ޤާސިމް އިބްރާހީމް އެވެ.\nޤައުމީ ސަލާމަތުގެ ކޮމިޓީގެ މުޤައްރިރު ކަމަށް ތޮއްޑޫ ދާއިރާގެ މެންބަރު ޢަލީ ވަޙީދު ހޮވިވަޑައިގެންނެވި އިރު، އެ ކޮމިޓީގެ ނައިބް މުޤައްރިރު ކަމަށް ހޮވިވަޑައިގެންނެވީ ތުލުސްދޫ ދާއިރާގެ މެންބަރު ރޮޒައިނާ އާދަމް އެވެ.\nޕެޓިޝަން ކޮމިޓީގެ މުޤައްރިރު ކަމަށް ނޮޅިވަރަމު ދާއިރާގެ މެންބަރު މުޙަންމަދު ނަޝީދު (ކާނަލް) ހޮވިވަޑައިގެންނެވި އިރު، އެ ކޮމިޓީގެ ނައިބް މުޤައްރިރު ކަމަށް ހޮވިވަޑައިގެންނެވީ ކާށިދޫ ދާއިރާގެ މެންބަރު އިސްމާޢީލް އަބްދުލްޙަމީދު އެވެ.\nއިމްތިޔާޒު ކޮމިޓީގެ މުޤައްރިރު ކަމަށް ހޮވިވަޑައިގެންފައިވަނީ މަތިވެރި ދާއިރާގެ މެންބަރު ޙުސައިން މުޙަންމަދު އެވެ. އަދި ސަރުކާރުގެ މަސްޢޫލިއްޔަތު އަދާކުރާ މިންވަރު ބަލާ ކޮމިޓީގެ މުޤައްރިރު ކަމަށް ހަނިމާދޫ ދާއިރާގެ މެންބަރު މުޙަންމަދު މުޖްތާޒް ހޮވިވަޑައިގެންފައިވާއިރު، ނައިބް މުޤައްރިރު ކަމަށް ހޮވިވަޑައިގެންފައިވަނީ ވިލުފުށި ދާއިރާގެ މެންބަރު ރިޔާޒް ރަޝީދު އެވެ.\nޢާންމު ކޮމިޓީގެ މުޤައްރިރަކަށް ހޮވިވަޑައިގެންފައިވަނީ ތުޅާދޫ ދާއިރާގެ މެންބަރު ނާޒިމް ރަޝާދު އެވެ. ނައިބް މުޤައްރިރަކަށް ކުޑަހުވަދޫ ދާއިރާގެ މެންބަރު އަޙްމަދު ޢާމިރު އެވެ.\nމާލިއްޔަތު ކޮމިޓީގެ މުޤައްރިރު ކަމަށް ދިއްގަރު ދާއިރާގެ މެންބަރު އަޙްމަދު ނާޒިމް ހޮވިވަޑައިގެންނެވި އިރު، ނައިބް މުޤައްރިރު ކަމަށް ހޮވިވަޑައިގެންފައިވަނީ އަލިފުށި ދާއިރާގެ މެންބަރު މުޙަންމަދު ނާޝިޒް އެވެ.\nގަވާއިދު ކޮމިޓީގެ މުޤައްރިރު ކަމަށް ނައިފަރު ދާއިރާގެ މެންބަރު އަޙްމަދު މުޙަންމަދު، އަދި ނައިބް މުޤައްރިރު ކަމަށް އިހަވަންދޫ ދާއިރާގެ މެންބަރު އަޙްމަދު ޢަބްދުﷲ ވަނީ ހޮވިވަޑައިގެންފައެވެ.\nރައްޔިތުންގެ މަޖިލީހުގެ ރައީސް ޢަބްދުﷲ ޝާހިދު ވަނީ ރޭ، މަޖިލީހުގެ ދާއިމީ ކޮމިޓީ ތަކުގެ މުޤައްރިރުންނާއި، މުޤައްރިރުންގެ ނައިބުންނާއި، މަޖިލީހުގެ އިދާރާގައި ބައްދަލުކުރައްވައިފިއެވެ.\nމަޖިލީހުގެ ރައީސް ކޮމިޓީތަކުގެ މުޤައްރިރުންނާއި ބައްދަލުކުރައްވައި ދެއްކެވި ވާހަކަފުޅުގައި ކޮމިޓީތަކުގައި ހުރި މަސައްކަތްތައް ހަލުވިކަމާއެކު ކުރެއްވޭނެ އިންތިޒާމް ރާއްވަވައި ދެއްވުމަށާއި މަސައްކަތްތައް ހަލުވިކަމާއެކު ނިންމެވުމަށް ބާރު އަޅުއްވައިދެއްވުމަށް ކޮމިޓީތަކުގެ މުޤައްރިރުންނާއި، ނައިބު މުޤައްރިރުންގެ އަރިހުން އެދިވަޑައިގަތެވެ.


BREAKING: Masthvegen Huri Fuluhaku Masthvaathakehchaai Eku Hayyarukoffi - Vaguthu\nމަސްތުވާތަކެތީގެ މައްސަލައެއްގައި ކ.ކާށިދޫން ފުލުހަކު ހައްޔަރުކޮށްފި އެވެ.\nއޭނާ ހައްޔަރު ކުރިއިރު ހުރީ މަސްތުގެ ހާލަތުގައެވެ. ހައްޔަރު ކުރިއިރު އޭނާގެ އަތުން މަސްތުވާތަކެތި ވެސް ފެނިފައި ވެއެވެ.\n"ވަގުތު" އަށް ކަށަވަރު ވެފައިވާ ގޮތުގައި އޭނާ ހައްޔަރު ކުރީ ރޭ މެންދަމުގެ ވަގުތެއްގައެވެ. މިރޭ ކާށިދޫ މެޖިސްޓްރޭޓް ކޯޓަށް ހާޒިރުކޮށް އޭނާގެ ބަންދުގެ މުއްދަތު ވެސް ވަނީ އިތުރު ކޮށްފައެވެ. ކޯޓުން ވަނީ އޭނާގެ ބަންދަށް 10 ދުވަސް ދީފައެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި ހައްޔަރު ކޮށްފައި ވަނީ ފުލުހުންގެ ސްޓާފްސާޖަންޓެއް ކަމަށްވާ އަހްމަދު މާހިދު އެވެ.\nއޭނާ އަކީ އެހެން ރަށެއްގައި މަސައްކަތް ކުރާ ފުލުހެކެވެ. އޭނާ ކާށިދުއަށް ގޮސް ހުރީ ޗުއްޓީއަކަށެވެ.\nފުލުހުން ދެންމެ މީޑިއާތަކަށް ފޮނުވި މެސެޖެއްގައި ވިދާޅުވީ އޮގަސްޓް 07 ވަނަ ދުވަހު މީހަކު ކާށިދޫން ފުލުހުންގެ ބެލުމުގެ ދަށަށް މީހަކު ގެނެސް އޭނާ ދިރިއުޅޭ ގެ ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއް އަޅާފައި ހުރި ތިން ރަބަރު ޕެކެޓް ފެނިފައިވާ ކަމަށެވެ.\nމިމައްސަލަ އާއި ގުޅިގެން ހައްޔަރު ކޮށްފައި ވަނީ 33 އަހަރުގެ ދިވެހި ފިރިހެނެއް ކަމަށާއި ފުލުހުންގެ ބެލުމުގެ ދަށަށް އޭނާ ގެނެސް ޔޫރިން ޓެސްޓް ކުރިއިރު މަސްތުވާތަކެއްޗަށް ވަނީ ޕޮޒިޓިވް ވެފައި ކަމަށް ވެސް ފުލުހުން ވިދާޅުވިއެވެ.\nފުލުހުން ވިދާޅުވީ މިމައްސަލަ ފުލުހުން އިތުރަށް ތަޙްޤީޤު ކުރަމުން ގެންދާ ކަމަށެވެ.\n130 ކިލޯ މަސްތުވާތަކެތީގެ މައްސަލައިގެ އަޑުއެހުން އާދީއްތު ދުވަހު\nމަސްތުވާތަކެތީގެ މައްސަލައަށް ހޭލުންތެރި ކުރުމަށް ކުންފުނިތަކަށް ޒިޔާރަތް ކުރަން ފަށައިފި\nޙަސަން އިސްމާއިލް ރޭޕް ބެ\nއޮގަސްޓް 7, 2020 23:31\nމިވަރު ދައްފެންވަރު ޕޮލިހުން މިނިކުންނަނީ މާސްކް ނާޅާ އޭ ކިޔާފަ އާއްމުރައްއިތުންނާ ސުވާކުކުރަން ، ރަށުތެރެއިން އެހެން ކަމަކާ އުޅެން ވީނު ދޯ\nއޮގަސްޓް 8, 2020 08:09\nބަލަ އާއްމު ރައްޔިތުން މާސްކު ނޭޅީމާ ފުލުސް މީހާއަށްތަ ބަލި ޖެހެނީ... މާސްކު އަޅަނީ އެމީހެއްގެ އަމިއްލަ ސަލާމަތަށް... ދިވެހިންގެ މި ހުންނަ ވިސްނުމެއް ދޯ!\nއޮގަސްޓް 8, 2020 11:47\nމާސްކު އަޅަންވީ ކޮންމެހެން ފުލުހުންގެ ބިރަކަށް ނޫން އަމިއްލަ މީހާ އަދި އަމިއްލަ އާއިލާގެ ރައްކަލަކަށް. އަހަރެމެންގެ ތެރޭގަވެސް މީހުން މަރާ މީހުންނާ ރޭޕިސްޓުންނާ މީސްމީހުން އުޅޭ އޭގެ މާނައަކީ އެންމެން އެގޮތައް ވާނެއެކާ ނޫން ހަމަ އެފަދައިން ޑިސިޕްލިން ރަނގަޅު ފުލުހުންވެސް އުޅޭ\nއޮގަސްޓް 8, 2020 12:30\nކިއޭނުކިޔޭ އެއްޗެއްނޭގުނަސް ކޮމެންޓްކުރަން ވާނެ. ކާކަށްބާދެރަ ވާނީ މާސްކްނޭޅީމަ.\nއޮގަސްޓް 7, 2020 23:33\nއެ ރާއްޖެއަށް ދާން ބޭނުންވާ އެންމެން މަސްތުވަނީ. މަސްތުވެގެން ނޫނީ އަނެއް ރާއްޖެއަށް ނުފޯރާނެ.\nއޮގަސްޓް 7, 2020 23:34\nއޮގަސްޓް 7, 2020 23:36\nތީހަމަ ދިރި ހުރި ޝަހީދެއް..\nއޮގަސްޓް 7, 2020 23:42\nތިވާނީ ސަންސެޓް ބެލީކަމަށް\nއޮގަސްޓް 7, 2020 23:56\nނަސީބެއްނު އޭނަ ހުރިގޮތުން މަސްތުގެއެއްޗެއް ބޭނުންކޮއްފަ ހުރިތޯބަލަން ޓެސްޓްކުރިކަން. ގަވަ މަންޓް ޕަވަފުލް ޕީޕަލް ރޯޔަލް ރޭޕްކޭސްގަ ޓެސްޓު ނުކުރީ ސައްކުނުވާތީއޯ. ޅޮލް\nއޮގަސްޓް 8, 2020 13:55\nއެސޮރު ކުރި ކަންތައް ގޯސް. ތީ ސީ ދާ ރޭވުމަކުން ހިނގާފަ އިން ކަމެން. މިރަށުގަ ތިކަން ކުރާ ބައިވަރު މީހުން އެބަ އުޅޭ. އެއީ ކޮން ބައެއް ކަންވެސް ޕޮލިހުންނަށްވެސް އެނގޭ. އެކަމަކު އަޅައެއް ނުލާ. ޕޮލިސް ތެރެ އޮތީ ދެބަޔަކަށް ބެހިފަ. ރަށް ހަލާކުވެގެން ދާއިރުވެސް މި ވެރިން ހަމަ ޕަބްޖީ ގަ. ވައްކަން ހައްދުން ނައްޓާފަ.\nއޮގަސްޓް 8, 2020 00:02\nއެޖެންޑާ 19 ތަފާތުވާނެ!\nއޮގަސްޓް 8, 2020 03:43\nމީނަގެ ސިކުނޑީގައި ޕާޓީ ނިޒާމު ނޫން އެއްޗެއް ނެތް...ބެއިރޫތު ހަމަލާގައި މީނަ މީހަކަށް ރައްދު ދިނުމުން ރާކަނިމަސް ކާންދިން...\nއޮގަސްޓް 8, 2020 09:06\nމީނައަށް އެނގެޔޯ ކޮމެންޓް ކުރާ މީހުންނާ ރައްދުދޭ އެންމެންނާ. ވަރަށް އިނގިފަޔޯ ހުންނަނީ. ހަމަ ޔެލޯ ބޮޓެއް.\nއޮގަސްޓް 8, 2020 00:19\nކާށިދޫ ހަލާކުކުރަން އެތަނަށް ޖަމާކޮށްގެން އުޅޭ އެރަށު ބައިގަނޑެއް، އެއް އާއިލާއެއްގެ މީހުން ޕޮލިސް ސްޓޭޝަނުގަ ޑިއުޓީ ކުރަންގޮސް ކުރާކަންތައްތައް ތި ފެންނަނީ. ދެން ތިތަން ރަނގަޅުވާނެތަ\nއޮގަސްޓް 8, 2020 12:35\nރަނގަޅުވާނެ ކަމުގެ އަސްލެއް ފުލުސް މީހާ ހައްޔަރު ކުރުމަކީވެސް.!\nހަމަ އެއްބަޔެކޭ ކިޔާފަ ދޫކޮށްލަން ވީނު. ނުންދޯ!\nކޮންމެބަޔަކު ތިޔަ ސްޓޭޝަނުގައި ތިއްބަސް ހުރިހާ ރައްޔިތުން ހިއްހަމަ ޖެހޭގޮތަކަށް އެއްކަމެއްވެސް ނުކުރެވޭނެ. އޭކީ ނުކުރެވޭތީއެއްވެސް ނޫން ހެދިފައިވާ ޤާނޫންވެސް ރައްޔިތުން ގަބޫލުކުރަން ބޭނުން ނުވަނީ.\nއޮގަސްޓް 8, 2020 14:58\nއޭ ކަލޭ އައް އިނގޭތަ އެކަން ކަން މާ ވާހަކަ ގި ކުރަނީތި މާ އިނގޭ މީހަކައް ވެގެން Anonymous ނޭނގޭ ކަމާ ނުވެ ހުރޭ ކަލޭ\nއޮގަސްޓް 8, 2020 12:47\nފުލުސް މީހާ ހައްޔަރު ކުރުން އެއީވެސް ވަރަށް ބޮޑުކުރި އެރުމެއް. ފުލުހުންނަކީ ވަކި ފުލުހުންނަށްވެސް ނުބަލާ ޤާނޫނު ތަންފީޒު ކުރާނެ ބައްކަން ހާމަވާ ވަރަށް މުހިއްމު ނުކުތާއެއް.\nއެއް އާއިލާއަކަށް ނިސްބަތްވާ ގިނަބަޔަކު ތިބެގެން ނޫން މައްސަލަ އަކީ.! ބައްރައްޔިތުން ގަބޫލުކުރަން ބޭނުންވެސް ނުވަނީ ޤާނޫނުގަ އޮންނަގޮތް.!\nއޮގަސްޓް 8, 2020 00:30\nހޭ އަރާކަށް ނުވޭދޯ ދިވެހިން..ދިވެހިން ދިވެހިންގެ ގަމާރު ކަންމަތީ އަބަދަށް. ޤައުމު ހަލާކު ވެގެންދާއިރު ކަންކަމާއި މެދު ސޯސަލް މީޑިޔާގައި ގޮތް ކިޔާ އެކަކު އަނެކަށްވުރެ މޮޅަށް މޮޅު ވާހަކަ ބުނެވޭތޯ ހުރިހާ ދިވެހިންތައް. މަވެސް ލައިގެން..\nއޮގަސްޓް 8, 2020 00:53\nތީ ކާށިދޫ އައް މަސްތުވާ ތަކެތި އެތެރެކޮއް މަސްތުވާ ތަކެތީގެ ވިޔަފާތި ކުރާތާ އެތައް ދުވަހެއް ވެފައިވާ މީހެއް އަދި މަސްތު ހާލުގައި އެތައް ބަޔަކު ނުހައްގުގައި ބަންދު ކޮއްފައި ވާ މީހެއް މީނަ އަށް ހައްގު އަދަބު ލިބެން ޖެހޭނެ\nއޮގަސްޓް 8, 2020 01:14\nމިތިބީ ފުލުހުންގެ ޙާލަކީ ކީކޭބުނާނީ މިވެރިން ގަޔަށް ހައްޕުޑުވެސް އަމިއްލައަށް ޖަހާނެދޯ\nއޮގަސްޓް 8, 2020 12:50\nހުރިހާފުލުހުން އެބަ ހިމެނޭ ތިހެން ބުނެލީމަ?\n24 އަވާރސް ވަގު\nއޮގަސްޓް 8, 2020 01:21\nމިރާއްޖޭގަ ހިންގާ ހުރިހާވިޔާނުދާ ކަމެއްކުރާ މީހުން ތިބީ ފުލުހުގަ.\nކޮބައިތަ ފުލުސް ކުއްޖާ މާހިދުގެ ހައްގުތައް. ތިހާ އަވަހަށް އޭނަ ބޭޒާރުކުރުން ގޯސް. ޢޭނަ ރޯޔަލް ނޫންވީމަދޯ އޭނަގެ ކުއް ޝަރީއަތައް ސާބިތުނުވަނީސް އޭނަ ތިފަލީހަތްކޮށްލީ .\nއޮގަސްޓް 8, 2020 14:54\nހަޤީގަތް އިނގިގެން މި ބޭޒާރު ކުރަނީ! އަދި އެކަތި ތިޔަ ބަސްޓު ވީ! ދެން ތިބި އެއްޗިސްތައްވެސް ވާނެ އަދި! ކާށިދޫގަ ނުހައްގުން ކިތަންމެ ކަމެއް އެބަ އެމީހުން ކުރޭ.\nއޮގަސްޓް 8, 2020 01:46\nފުލުހުން ޔޫރިން ޓެސްޓްކުރަންވީ އަދި ނުވިތާކަށް ބްލަޑްވެސް ޓެސްޓްކުރަންވީ އޭރަށް ހިއްޕަވާމީހުން މަދުވާނީ އެކަމެއް ނުކުރާނެ. ދުވެފަ ސިޓަޕްސް ނަގާފަ ފުޝްއަޕް ހަދަންޏާ އެވީ ފުރަތަމަ ފޮލިސް ތެރެ ސާފުކުރަންވީ މަސްތުވާތަކެތިން އޭގެ ފަހުގައި ސިކުނޑީގެ ޓެސްޓް ހަދަންވީ ހަމަނޫންމީހުންވެސް އެބަތިބި\nއޮގަސްޓް 8, 2020 02:14\nތީ އޭނަ އަބަދުވެސް ކުރާ ކަމެއް. މަ އެއްރެއަކު ދެކުނިން ރަށުގަ ޕެޓްރޯލް ކުރަން އުޅުނުއިރުވެސް އޭނަ ހުރީ އެރޭވެސް ބޮއިގެން. އަދި އޭނައާ އެކި މަސައްކަތް ކުރާ މީހުންނައްވެސް އެކަން އިނގޭ. އެސޮރު ބަސްޓު ތިޔަކޮއްލީ ވެސް ރޭވުމަކުން. އެނަ އެކަންޏެއް ނޫން ތިޔަ ސްޓޭޝަނުގެ ބޮނީ. އެކަހަލަ ބައިވަރު އުޅޭ.\nއޮގަސްޓް 8, 2020 06:15\nފުލުހުން ބޮނީކީ ނޫނެވެ. ބޯމީހުން ފުލުހުންގެ ތެރެއަށް ވަނީއެވެ.\nއޮގަސްޓް 8, 2020 06:54\nއޭ ބައްޔެއްނު! ދެން ކޮންހާ އިތުރު ތަހުގީގެއް ކުރާކަށް؟ ތިއޮތީ ރެޑުކޮށް ނެގިފައެއްނު! މަށަކަށް ދެން އިތުރު ދޮރެއް ފުނޑައެއް ނުލެވޭނެ!\nއޮގަސްޓް 8, 2020 07:35\nމިއިން އެގެނީ ފުލުހުންގެ ރެކްރޫޓް ކުރުމުގެ މައްސަލަ އާއި ފުލުހުންގެ އިސްވެރިންނަށް ޒިންމާ ނުނެގޭ ވަރު. މީބޮޑުކަމެއް، ގައުމުގައި ކިތަންމެ ޢާއްމު ވިޔަސް ފުލުހަކު ކުރީމަ ކުރިއަށްވުރެން ބޮޑަށް ކަންބޮޑުވާ ކަމެއް. ފުލުހުންގެ ބަޔާނުގައި އެއީ ފުލުހެއް ކަމަށް ބުނަން ނުކެރި ކުރުގޮތަކަށް މަޖުބޫރުން ބަޔާނެއް ނެރުނީމަ ހީވަނީ ތިމުއަސަސާ އިން މިކަން ފޮރުވާ މިކަން މަތިޖަހަން އުޅޭހެން.\nއޮގަސްޓް 8, 2020 07:36\nކީރިތި ﷲ އޭނާ އަށް ރަނގަޅު މަޤާމެއް ދެއްވީމާވެސް އަޅޭ ރީތިކޮށް ޝުކުރުކޮށްގެން އުޅެން ނޭގުނީތީ އަޅުގަނޑު މިހުރީ ހަމަ ޙައިރާންވެ އަންތަރީސްވެފަ.\nއޮގަސްޓް 8, 2020 07:42\nބަލާލަން ވަރައް މައުސޫ މް.\nއޮގަސްޓް 8, 2020 08:06\nތުނބުޅިލީ ފުލުހުންވެސް މަސްތުވޭތަ؟\nއޮގަސްޓް 8, 2020 09:48\nކަލޭ ހާދަ ނަފްރަތެކޭ ދޯ ތުނބުޅިއަށް ތިކުރަނީ. ތުނބުޅި ނެތް މީހަކާ ކުރު ސޯޓެއްލައިގެން ހުރި މީހަކު ކުށެއް ކުރީމާ އެވާހަކަ ނުދައްކަނީ ކީއްވެ. ނަމުގައި މުސްލިމެއްގެ ލަޤަބު ކުރިއަށް ލައިގެން ތި އެއްޗެހި ގޮވެނީ އަމިއްލަ ނަފްސަށް އަދި އިސްލާމް ދީނަށް.\nއޮގަސްޓް 8, 2020 15:05\nއޭތް ތުނބުޅި އެއް ނޯވެ ހަތީމަކު.. މާ އިނގޭ ދޯ ތި.\nއޮގަސްޓް 8, 2020 10:01\nبތިބުނީ ނުބައިކޮށް.. ރަނގަޅު ގޮތަކީ...\nމަސްތުވާ ފުލުހުން ތުނބުޅި ލީ..\nއޮގަސްޓް 8, 2020 08:39\nޢެއީ ފުލުހެއްކަމަކު ކޮމެންޓްކުރާމީހުން، ހުރިހާ ފުލުހުންގެ ބޮލުގައި އެކަން ނާޅުވާ ، ވަކިމީހަކު ކުރާކަމެއް ، މުޅިއިދާރާގަ އެޅުވޭނަމަ ފުރަތަމަ ތިމާ ހިމެނޭގޮތައް ދެރަވެ މުޅި ރާއްޖޭގައި އަޅުވާ ، ރާއްޖޭ މީހަކު...ކިޔާފަ ފަށަމާ..ތަންކޮޅެއް ޒިންމާދާރު ކަމާއި އެކު ފާޑުކިޔުން ރަނގަޅު.\nއޮގަސްޓް 8, 2020 08:42\nދޯދިޔާ ސަރުކާރުގެ ނާގާބިލްކަން ފިޔަވާ އެހެން އެއްޗެއްނޫން\nއޮގަސްޓް 8, 2020 10:16\nބަލަ މީހަކު ގޯސްކޮއް އުޅުނީއޭކިޔާފަ ސަރުކާރަށްކީ.. ކަލޭގެ ދަރި ގޯސްކޮއްވެސް އެއުޅެނީ ސަރުކާރު ނާގާބިލުކަމުން ދޯ.. ވަރަށް ވާހަކަ މިއީ..\nއޮގަސްޓް 8, 2020 13:08\nއެސޮރު އަދި ނެތް ކުއްޖަކު\nއޮގަސްޓް 8, 2020 09:38\nދެންވެސް އަވަހަށް މިތާ ތިބި ކާށިދޫ ޕޮލިހުން ބަދަލު ކުރަން ބޭނުން ވަނީ. މުޅި މިރަށް މަޝްހޫރުވެފައި ބޮޑު ކަމެއް\nއޮގަސްޓް 8, 2020 09:44\nތިވާނީ އަންހެން ކުއްޖެއްގެ ޙަސަދަ ފިލުވާލީކަމަށް.\nއޮގަސްޓް 8, 2020 09:53\nރަގަޅު ވަޒީފާ އެއް ލިބި3ފަތް އަރާފަ ހުއްޓާ ވ ދެރަ ގޮތެއް ތި ވީ މިހާ ދަތި ހާލުގަ ދިވެހި އެއްމެން ވެސް ވަޒީފާ އެއް ނުލިބި ތިއްބާ.. ދެން ތި ކުއްޖާ އަށް ވަޒީފާ ގަޑޭއް ވެސް ނުލިބޭނެ! ،، ވިސްނުންތެރި ކަމާ އެކު އުޅުނު ނަމަ ދޯ! ފުލުހަކަށް ވިޔަސް ކުށް ކުރެވޭނެ އެއީ ވެސް އިންސާނުން ކަމަށް ވާތީ! އިންސާނުންނަށް ކުށް ކުރެވޭނެ އެކަމް ބަލާގެން އުޅުނު ނަމަ ތި ފަދަ ބޮޑު ދެރައެއް ނުލިބުނީސް! ތިމާގެކުރިމަގު އަދި ތިމާގެ އަބުރު ހިފަހައްޓާނީ ޚުދު ތިމާ!\nއޮގަސްޓް 8, 2020 10:19\nތިކަމާބުނެލަންއޮތީ މިގައުމްގަ ނެއްއެއްޗެއްފެލަން ނޫނީހޯދަންއުޅުނަކަސް ނުނެރެވޭނެކަން ފުލުނުންނަކީވެސްއެ ވެރިންނަކީވެސްއެ މިހާރު މިގައުމްގަ މަގާމުތަކުގަ ހުދުރައީސުންފެށިގެން އެންމެއާދާގެމީހުންނަކީ މިހާރުވެސްތިކަހަލަގެމައްސަލަތަކުގަ ހުކުންކޮއްއަދަބުލިބިފާތިބިބައެއް މިގައުމްގަވެރިންނަކީ މަސްދުވާއެއްޗެހިވިއްކާމީހުންނާގޭންގުސްޓާރުން ފުލުފަކައްވުރެންމިގައުމްގަ ގޭންގުއުޅޭމީހުންދެކެމިގައުމްގެރައްޔަތުންކިޔަމަންވެފަ ބިރުގަންނާނެ އެހެންވީމާ ކޮންމެމީހަކުވެސް ފަޔްބޯންޖެހޭ ގޭންގަކައްވަންނަންޖެހޭ ރައްކާތެރިކަމެއްނެއް މިހާރުވެސްފުލުހުންއާމުރައްޔަތުންޖޫރިމަނާކުރާއިރު ކަންކަންމަތީ ގޭންތަކުމީހުން11 12 13 މިހެންކިޔާނެކަމެއްނެއް ހޭވެސްއަހާނުލާ މިއީދުއްވަނިކޮއްހުންގާނު ނެއްޓިފަ އޮއްއޮޑި ދުވާހެންފަރައްއަރަންދާ ގައުމެއްކަންޔަގީން ސަބަބަކީ މިގައުމްގެރައްޔަތުންވެސްމިކަންތައްތައްރަނގަޅުކުރެވޭ ގާބިލްމީހުންތިއްބާ މަގާމުތައްހަވާލުކުރަނީ ކަމައްވާތީ\nއޮގަސްޓް 8, 2020 11:01\nނަސީދުގެ ބަސް " ބޮވެންޖެހޭނޭ " އަބަދު އެއްމެނަކު ހަމައިގައި ތިބެން ބޭނުންނުވެދާނެ ނަސީދު އެއީ ހަމައިގައި ހުއްނަ މީހެއްނޫން މިކޮމެންޓު ޖަހާނެބާ ؟\nއޮގަސްޓް 8, 2020 12:00\nބެލެނިވެރިން ހޭއަރާކަށް ނުވޭތަ؟ މިހުންނަނީ ތަރިބިއްޔަތުގެ މައްސަލަ. މަގާމުގެ މައސަލައެއް ނޫން. ރަނގަޅު ތަރުބިއްޔަތެއް ، އަޚުލާޤެއް ނެތިއްޔާ ކޮންމެ މަގާމެހްގައި ހުރިޔަސް އެމީހާގެ ވިޔާނުދާ އަޚުލާޤު ފެންނާނެ. މިޤައުމުގެ އެންމެމަތި މަތިފަޑިން ފެށި އާދައިގެ މަސައްކަތު މީހާ އާއި ހަމައިން ވެސް މިފެންނަނީ އަމިއްލަ އެދުމަށްޓަކައި ޚިޔާނާތްތެރިވާތަން . ސުބުޙާނަﷲ ދަރުމަވަންތަ ރަސްގެފާ އަދި އެތައްބައެއްގެ މިންނަތުން ޝިރުކާ، ޖާހިލުކަމުގެ ކަސްތަޅުން ގައުމު މިންޖުކޮށް ، އަޅުހަނޑުމެންނާ ހަވާލު ކުރީމަ އަޅުގަނޑު މެންނަށް ގައުމަށް މިކޮށްދެވެނީ ކޮންކަމެއްތޯ؟ ޖީލަކަށްފަހު ޖީލެއް މިދަނީ ހަލާކުވަމުން. ކުޑައެއް ބޮޑެއް ނެއް ކޮންމެސް އެއްމަސްތެއްގައި ޖެހޮފައި ނެތް މީހަކު މަދު، ކުޑަކުދިންތަކާ ޒުވާނުން މިތިބީ އިންތަރނެޓުގެ އަވައިގަ ޖެހިޖެހިފައި ގައުމުގައި މަސައްކަތް ކުރަން މިތިބީ ބިދޭސީން. ގައުމުގެ މީހުންނޭ! މިކަންކަމާ ވިސްނާކަށް ނުވޭތަ؟\nއޮގަސްޓް 8, 2020 13:24\nފުލުހުންގެ މުއައްސަސާގެ އަގުވެއްޓި ފުލުހުންނާމެދު ރައްޔިތުންގެ ހިތުގަ ނަފުރަތު އުފެދެނީ މިފަދަ ފުލުހުންގެ ސަބަބުން!\nޒުވާނުންގެ ހަލާކު އެޖެންޑާ-19\nއޮގަސްޓް 8, 2020 13:32\nއޭނަ އުފައްދާ އެޗެއްތަ އެނަ ެެެެެެެެެެެެެ އެހޯދާތަނެތް އޭނައަށް އެލިބުނުގޮތެއް ވެސްއޮނާނެތާ އޭނައަށް އެދިނީކާކުތަ އެދިންމީހާ އެއްކުށް ވެރިޔެއް ނު ވޭތަ އަޖައިބު މަސްތު ވާއެއްޗެހިއެއީ ރަށްރަށުގައި ކޯދުލާ ހެނދޭއެއްޗެއްތަ ފުލުހުންނަށް ނޭގި އެއް ވެސް ރަށަކަށް މަސްތު ވާ އެއް ވެސް އެއްޗެއް އެތެރެއެއް ނުކުރެ ވޭނެ ހުރިހައި ފުލުހުންނަކީ މަސްތު ވާއެއް ޗެހިބޭނުން ކުރާ ބަޔަކަށް ނު ވެދާނެ ނަމަ ވެސް ފުލުހުންނާއި ނުގުޅި ފުލުހުންނަށް ނޭގި އެކަމެއްނު ވާނެ!\nމިގައުމުގެ ފުލުހުންގެ ހާލަތު ތިފެންނަނީ. މީހުން ކިޔާތީ އަޑުއިވޭ ގދ ތިނަދޫގަވެސް އުޅެޔޯ ތިކަހަލަ ފުލުހުން އެއީ ތެދެއްތޯ. އެކަމު ސީޕީ ބުނާނެ މިހާރު އެމީހުންނަ ވިސްނެޔޯ.\nއޮގަސްޓް 8, 2020 14:49\nރަގަޅައްބަލާބަލަ ތިޔަޕޮލިސް މީހާގެ އާއިލާނިސްބަތްވާ ސިޔާސީ ޕާޓީ އަކީ ކޮބާތޯ މުޅިގައުމުގަތިބި ޕާޓޭއަކުވިއްޔާ ނަސީދައްތާއީދުކުރާކަމީ އިއްތުފާގެއް...\nއޮގަސްޓް 9, 2020 06:11\nކިހިނެއް އެނގެނީ ތީ ތެދު ވާހަކަެހކަން. ފުލުސް މުއައްސަސާ އަކީ އިންޓެލިޖެންސުން ވައްކަންކޮށްފަހުރި މީހެހގެ އަތްދަށުވެފަ އޮތް ތަނެއް. ތި ވާނީ އެސޮރު ދުއްވާލަން ޖައްސާ ގޭމަކަށް.


PPM Ah Nuvadhe Mihiree Faction Ufedhidhaanethee - Umar - Vaguthu\nކުރީގެ ރައީސް ޔާމިން އާއި އުމަރު ނަސީރު\nޕީޕީއެމް އަށް ވަދެ ސިޔާސީ ހަރަކާތްތައް ނުފަށާ މަޑުކުރަނީ ޕީޕީއެމްގައި ފެކްޝަނެއް އުފެދިދާނެތީ ކަމަށް ކުރީގެ ހޯމް މިނިސްޓަރ އުމަރު ނަސީރު ވިދާޅުވެއްޖެއެވެ.\nއުމަރުގެ ސިޔާސީ މަސައްކަތްތަކާއި ބެހޭގޮތުން މިއަދު "ވަގުތު" އާއި ވާހަކަދައްކަވަމުން އުމަރު ވިދާޅުވީ ޕީޕީއެމް އަށް ވަންނަން ބޭނުންވި ނަމަވެސް ނުވަދެ ހުންނަވަނީ ޔާމީނާއި މައްސަލައެއް ޖެހެން ބޭނުން ނުވާތީ ކަމަށެވެ.\n"އަޅުގަނޑުގެ ޝައުގުވެރިކަން އެބައޮތް ޕީޕީއެމްއާމެދު. ސަބަބަކީ ޕީޕީއެމް އުފެއްދުމަށް އަޅުގަނޑު ވަރަށްބޮޑު ރޯލެއް ކުޅުނިން ގާތްގަޑަކަށް މައުމޫން ކުޅުނުހާ ބޮޑުރޯލެއް ކުޅެފައިވާނީ. ޔާމީނު ވެސް ވަރަށް ބޮޑު ރޯލެއް ކުޅުނު. އަޅުގަނޑުމެން ތިން މީހުން އެންމެބޮޑު ރޯލެއް ކުޅެފައި އޮންނާނީ ޕީޕީއެމް އުފެއްދުމަށް،" ޢުމަރު ވިދާޅުވިއެވެ.\nއެހެންކަމުން ޕީޕީއެމް މަގުމަތިވާން ދޫކޮށްލާން ބޭނުން ނުވާކަމަށާއި އަދި ޕީޕީއެމް އަށް ގޮސް މައްސަލަތަކެއް ވެސް އުފައްދަން ބޭނުން ނުވާ ކަމަށް އުމަރު ވިދާޅުވިއެވެ.\nއުމަރު ވިދާޅުވީ ކޯޓުގައި އޮތް ޕީޕީއެމް މައްސަލަ ނިމި، މައުމޫނާއި ޕީޕީއެމް ހަވާލު ކުރަން ޙުކުމް ކުރި ނަމަވެސް އޭނާ ޕީޕީއެމްއަށް ނުދާނެ ކަމަށެވެ.\n"އޭރުން ޕީޕީއެމް ވާނީ ސަރުކާރަށް ތާއިދުކުރާ ޕާޓީއަކަށް. އަޅުގަނޑު އަބަދުވެސް ހުންނާނީ މިސަރުކާރުގެ އޮޕޮޒިޝަންގައި. މައުމޫނަށް ޕީޕީއެމް ލިބުނަސް އަޅުގަނޑު ނުދާނަން." އުމަރު ވިދާޅުވިއެވެ.\nއުމަރު ވިދާޅުވީ މިހާރު ސިޔާސީ ހަރަކާތްތަކުގެ ކުރީ ސަފަށް ނުނިކުމެ އޭނާ މަޑުކުރައްވަނީ އެންމެ ތާއިދު ބޮޑު އިދިކޮޅު ލީޑަރަކީ ކުރީގެ ރައީސް ޔާމީން ކަމަށް ވާތީ ޔާމީން ކަންތައް ކުރައްވާ ގޮތެއް ބައްލަވަން ވެގެންނެވެ.\nނަމަވެސް ޔާމީން އިދިކޮޅު ލީޑަރެއްގެ މަސައްކަތްތައް ކުރައްވާތަން ނުފެންނާތީ ވަރަށް އަވަހަށް މަސައްކަތް ފައްޓަވާނެ ކަމަށް އުމަރު ވިދާޅުވިއެވެ.\n"ރައްޔިތުންގެ ޙައްޤުގައި ކުރަން ޖެހޭ ކަންތައްތައް އަޅުގަނޑު ކުރާނަން. އަޅުގަނޑު މަޑުންނެއް ނުހުންނާނަން އިންޑިއާ ސިފައިން ރާއްޖޭގައި ބައިތިއްބައިގެން މިއުޅޭ ފަދަ މައްސަލަތަކުގައި. އަޅުގަނޑު އަޑުއުފުލާނަން." އުމަރު ވިދާޅުވިއެވެ.\nއިދިކޮޅު ސިޔާސީ ހަރަކާތްތައް މަޑުޖެހިފައި ވާތީ ގިނަ އާއްމު ރައްޔިތުން ގެންދަނީ އުމަރު ކޮބައިތޯ މީސް މީޑިއާގައި ސުވާލު ކުރަމުންނެވެ.\nދިވެހިރާެއްޖެ ދެކެ ލޯބިވާ\nޖެނުއަރީ 16, 2019 12:04\nއަޅުގަނޑުގެ ހުވަފެނަކީ އުމަރާ ރައީސް ޔާމީން ގުޅިގެން މަސައްކަތްކުރާތަން ފެނުން. ރައީސް ޔާމީން އަދި 1 ދައުރުގަ ރައީސް ކަން ކޮއް އެދައުރުގަ އުމަރ ނައިބް ރައީސް ގޮތުގަ ހުރެފަ ދެން އަންނަ ދައުރެއްގަ އުމަރ ރައީސް ކަން ކުރުން އެންމެ މޮޅު ފޯމިއާ އަކީ. ގޮތުގަ ހިފަހައްޓަވާ ބަޔަކަށް އަދި މިފެންނަނީ އުމަރ އަދި ރައީސް ޔާމީން އެކަނި\nޖެނުއަރީ 16, 2019 12:20\nޖެނުއަރީ 16, 2019 14:18\nހުސް ފޭކު، ތިއީ ރައްޔިތުން ބަލައި ގަންނަ މީހެއް ނޫން..\nޖެނުއަރީ 16, 2019 14:30\nދިވެހިޤައުމުދެކެ ލޯބިވާ ކޮންމެ މީހަކުވެސް މިރާއްޖޭގެ މިނިވަންކަމާއި ސިޔާދަތާ ދެކޮޅަށް ބަޔަކު ހިންގާ ކަންކަމާ ދެކޮޅަށް ނުކުންނާނެ. އެފަދަ މީހުންނަކީ ހަމައެކަނި ބުނާބަހަކުން ފުއްދާލާނެބައެއްނޫން. ކަންކަން ރަނގަޅު ކުރެވޭނީ ޤައުމުދެކެ ލޯބިވާ ތެދުވެރި އިޚްލާޞްތެރި ބަޔަކު ތިބެގެން. ނަމަވެސް އެފަދަ މީހުން ފެންނަލެއް މިހާރުމިވަނީ ވަރަށް މަދުވެފައި.\nޖެނުއަރީ 16, 2019 12:15\nޢުމަރުވަރެއްހަމަ ނެތް! އެއްގޮތެއްގައި ސާބިތުވެހުރި ، ބަހުގައި ޢިތުބާރުހުރި ހުރީ ދެމީހުން. އެކަކީ ޢުމަރު ، އަނެކަކީ ރައީސް ޔާމީން! ސާބަސް ދެކަލުންނަށް! އަޅުގަނޑުގެ އެދުމަކީ ތިޔަ ދެކަލުން ގުޅިގެން ނުކުންނަވާ މިހަރު މިއޮތް ހަތްބޯރާހި ، ވަގު ، ބަތާހަރާމީ ސަރުކަރު ފުށުންޖަހައިލުން. އަޅުގަނޑުމެން ތިޔާގެ ދެކަލުންނާއެކު ތިބޭނަށް އިންޝާއަﷲ!\nޖެނުއަރީ 16, 2019 12:31\nއިންޑިޔާ ސިފައިން ބޭރުކުރަން އައްޑޫ ރައްޔިތުން ނިކުންނާނެ. ކުނި ކޮށި ކައިރީ ހަދާތަނުގައި އިންޑިޔާ ބަޔަކު ތިބެގެން ނުވާނެ.\nއައްނި އައްޑޫމީހުން ބޮލަށް ޗިޕް ޖެހި އިރު ރައްޔިތުން ގޯތިނެތިގެން އެއުޅެނީ ނަމަވެސް އިންޑިޔާ ސަރުކާރަށް 3ކމ ގެ ބިމެއް ދީފައި އެބައޮތް. އަދި ކައިރީ މޫދު ކޮނެ ވެލިނަގައި އެތަން ހަލާކު ކުރޭ އެބަ\nޖެނުއަރީ 16, 2019 12:35\nއަޅުގަނޑު މިހުރީ މަނިކުފާނުގެ އިންތިޒާރުގައި.. މި ޤައުމުގެ މޭގަނޑަކީ މަނިކުފާނު..\nޖެނުއަރީ 16, 2019 12:36\nޔާމީނާ އުމަރު ނޫނީ ވަތަނީ މީހަކު މިގައުމަކުން ނުފެނެ. މުޅިންވެސް އުޅެނީ ސިޔާސީ ބަނޑުނުފުރިގެން އުޅޭމީހުން.\nޖެނުއަރީ 16, 2019 13:20\nއުމަރާ މަނިކުފާނުގެ ބާރުވެރިކަން 2012އިންފެށިގެން ސަރުކާރުތެރޭ އޮވޭނޫންތޯ، އަދި ޔާމީން ސަރުކާރުގެ ހޯމްމިނިސްޓަރަކީވެސް މަނިކުފާނުނޫންތޯ، އެއިރު އިންޑިޔާ ސިފައިން ރާއްޖޭގަ ނުތިބެނީތޯ؟ މިޔަދުތޯ އިންޑިޔާ ސިފައިން ރާއްޖެއައިސްގެންމިއުޅެނީ؟ ރައްޔިތުންމީ ގަމާރުންކަމައްތޯ މަނިކުފާނު ހީކުރަނީ؟މިހާރު ތީބާކީމީހެއް އެހެންވެގެން މޮޅެތި ގޭމްޖައްސައިގެން ރައްޔިތުންގެ ބޯކެވޭނެކަމަށް ހީނުކުރައްވާ.\nޖެނުއަރީ 16, 2019 13:49\nމީނާގެ މިނިސްޓަރުކަމުގައި މިނިވަން ފަންސާހޭ ކިޔައިގެން ދެތިން ރަށުގެ ނަރުދަމާއެޅޭހާ ފައިސާއިން މާލޭގެ ދަނޑުގަ އަޅަން ދޫލައެއް ގަނެގެން ގެނައީ5މިނިޓު ބޭނުންކޮށްލަން. މިވަރު މީހެއް މީނައަކީ.\nޖެނުއަރީ 16, 2019 13:52\nބޭނުންވަނީ ހަމަ ޔާމީނާ އުމަރާ ދެބޭފުޅުން އެއްގަލަކަ އަރުއްވައިގެން ގައުމައްޓަކާ ގައުމުގެ ރައްޔިތުންގެ ލާބަޔާމަންފާޔަޓަކާވެސް ދެބޭފުޅުންގެ ދެމެދުގަ ދެބަސްނުވާނެ އިތުބާރަކާގެން އިދިކޮޅުދެލީ ޑަރުންނަކީތީ ތިޔައްވުރެ ސިޔާސީގޮތުން ވަރުގަދަ ދެލީޑާރެއް މިގައުމަކުނެތްވަކި މިގައުމު އަދަވަޅަކައް ވައްޓާ ނިލައްވަނީސް ހައްލެހޯދަންޖެހޭ.......\n،:ޥ ، .ބ ޔބ ބތފ\nޖެނުއަރީ 16, 2019 14:00\nއެއްވެސް ޤައުމެއްގައި އެއްވެސް އިތުބާރެއް ޔަޤީންކަމެއް ނެތް ވެރިކަމެއް ދެމިއެއް ނޯންނާނެއެވެ. ކޯލިޝަނެއް އޮތަސް ކޯލިޝަންގެ އިތުބާރު ނުހޯދުނެވެ. ރައްޔިތުންގެ ވޯޓްލިބުމުން ރައްޔިތުންގެ އިތުބާރު ބޭކާރުކޮށް ނަގާލުމަށް މަސައްކަތް ކުރަމުންދަނީ، ސީދާ ކޯލިޝަނުންނެވެ. ކޯލިޝަނުގެ މޫނު އަނބުރައި ނިތްއަރުވައި އަނގަހުޅުވައި ހަދަމުންދާއިރު، ކޯލިޝަނަށް ލިބެމުންދަނީ، އިޢާދަނުކުރެވޭނެ ގެއްލުންތަކާއި ބޮޑެތި ބަދުނަޞީބެވެ.\nޖެނުއަރީ 16, 2019 14:29\nއުމަރާ އެއްކަލަ ބޮޑު ހަރުގަނޑުގެ ވާހަކަ އޮތީ އެވެރިން ބާއްވާފައި. ނާޒުކު ގޮތަކަށް ހިރި ލިއަސް އެހަރުގަނޑުގެ ފައިލް އެވެރިން ހުލުވާނެހެން ހީވަނީ. މިހެންކަމުން ބުއްދިވެރި ގޮތަކީ ރީތިގޮތުގައި އަނބި ދަރިންނާއި އެކު ދިރިއުލުން ކުރިއަށް ގެންދިއުން.\nޖެނުއަރީ 16, 2019 15:07\nއުމަރާ. ކަލޭ ދެން އެހެން ކަމަކާ އުޅުނިއްޔާ ރަނގަޅުވާނީ. މިރާއްޖޭގެ ސިޔާސީ ދާއިރާގައި އުމަރަކަށް ތާއީދެއް ނެތް. ދެއަނގައިން ވާހަކަ ދައްކާ ދެއުޅިއެއްނުވާ މީހެއްތީ. ވަރަށް ސަލާމް!!\nޖެނުއަރީ 16, 2019 17:48\nއުމަރާ ! ކަލެއަކީ ސިޔާސީ ޕާރޓީއެއްގަ މަސައްކަތް ކުރެވޭވަރަށްވުރެ ފެންވަރު ދަށް މީހެއް ! ކަލޭ ކޮންމެތަނަކަށް ވަނަސް އެތަނެއްގައި ފަނި އަޅުވާނެ ކަމީ ޔަޤީން ކަމެއް ! ކަލޭ ކޮމާންޑިންގ ސެންޓަރު ހަދައިގެން " ޚިޔާލީފޮލާ " ކައްކަން ހުރިއްޔާ މާރަގަޅުވާނެ ! އެހެން ކަމެއް ކަލެއަކަށް ނުކުރެވޭނެ !\nޖެނުއަރީ 17, 2019 00:19\nއުމަރާ ރައީސް ޔާމީން ދެބޭފުޅުން ގުޅިގެން މިޤައުމްގެ ހަގުގާ ތެދުވުމައް ގޮވާލަން. މިޤައުމްގެ މިނިވަން ކަން ގެލިދާނެ. އިންޑިޔާ ސިފައިން މިރާއްޖޭގަ ވަނީ ގިނަކުރަން ފަސާފަ. އިންޑިޔާ ސިފައިނަން ވަނީ މިޤައުމްގެ އެންމެ ދެކުނުން ބިންވެސް ދޭންފަސާފަ. އިންޑިޔާގެ ބާރުގެ ދަސައް މިޤައުމް ހިގާދާނެ. މިޤައުމް ސަލާމަތުގެ އައްސޭރިއައް ގެން ދިޔުމައް ރައީސް ޔާމީން އައްށާ އުމަރައް ގޮވާލަން. އަވަހައް ތިދެބޭފުޅުން ނުކުނަވާ.


Mamma dhin kulafoshi samaalukan hoadhaifi!\nކޮންމެ ބެލެނިވެރިޔަކު ވެސް ދަރިފުޅާމެދު އުއްމީދުތައް ކުރާނެ އެވެ. ކާމިޔާބަށް އެދޭނެ އެވެ. ކިޔަވަންދާއިރު އެންމެ ފުރިހަމައަށް ހުރިހާ ސާމާނެއް ހަމަކޮށް ދޭނެ އެވެ. ސްކޫލަށް ފޮނުވާނީ ރަނގަޅު ނަތީޖާ ހާސިލު ކުރާނެ ކަމުގެ އުއްމީދެއްގަ އެވެ. ސްކޫލުގައި ދިމާވާ ހުރަސްތަކާ އުނދަގޫތަކަށް ކުރިމަތިލާން އެކަނި ދޫކޮށްލިޔަސް ގާތުގައި ހިތްވަރު ދޭން ހުރުން އެއީ މަންމަ/ ބައްޕަ އެދޭ ގޮތެވެ.\nމިއީ ސޯޝަލް މީޑިއާގައި އިއްޔެ ސަމާލުކަން ހޯދި ފޮޓޯ ގަނޑެކެވެ. ބެލެނިވެރިޔަކު އޭނާގެ ކުޑަ ދަރިފުޅު ސްކޫލަށް ގެންދަން ތައްޔާރު ކޮށްދީފައިވާ 24 ކުލައިގެ ކުލަފަންސޫރު ފޮއްޓެކެވެ. އެއް ވަނަ ކްލާހަށް މިއަހަރު ދާން ފެށި ކުޑަ ކުޑަ އަލްޔަން އަށް އޭނާގެ މަންމަ ހަދިޔާކުރި ކުލަ ފޮށީގެ ކޮންމެ ފަންސުރެއްގައި ވަނީ ނަސޭހަތަކަށް ވާނެ ކުޑަ މެސެޖެއް ލިޔެދީފަ އެވެ. ކޮންމެ ކުލައަކަށް މާނަފުން މެސެޖެކެވެ. އަލްޔަން އަށް ލިބުނު ކުލަ ފޮށީގެ ކޮންމެ ކުލައަކުން މަންމަ އޭނާއަށް ދޭ ހިތްވަރާއި ޔަގީންކަން ރަމްޒު ކޮށްދީފައިވެ އެވެ. މަންމަގެ ލޯބި އަލްޔާން ހާމަކޮށްދިނީ ކުލަފޮށީގެ ހުރިހާ ކުލައަކުންނެވެ.\nފިޔާތޮށި ކުލައިން "ތިއީ ހިތްވަރުގަދަ ކުއްޖެކެވެ!" ނޫ ކުލައިން "އެންމެންވެސް ދަރިފުޅު ދެކެ ލޯބިވެ އެވެ!" އޮރެންޖު ކުލައިން، "އަމިއްލަ ނަފްސަށް އިތުބާރު ކުރާށެވެ!". ޕީޗް ކުލައިން "އުފަލުގައި ހުންނާށެވެ!". މިހެންގޮސް ކުލަފޮށީގެ ހުރިހާ ކުލައެއް ހަމަ ކުރަމުން މަންމަ އަލްޔަންއަށް ދޭން ބޭނުންވާ ލޯތްބާއި ހިތްވަރު އެ ކުލަތަކުން ޖައްސައިދީފައި ވެއެވެ.\nއަލްޔަންގެ މަންމަ ކުލަ ފޮށީގެ ފޮޓޯ ސޯޝަލް ވައްޓާލި އެވެ. ދެން ބުނެފައި ވަނީ މިހެނެވެ: "އަހަރެންގެ ދަރިފުޅު ސްކޫލް ކުލަފޮށީގައި މިހެން ލިޔުމުން ދަރިފުޅު ބުނީ، ސްކޫލުގައި ހުރި އިރުވެސް ހީވީ ގާތުގައި މަންމަ ހުރި ހެންނެވެ!"\nދަރިންދެކެވާ ލޯބި ހާމަކޮށްދޭން ކޮންމެހެން އަގު ބޮޑު އެއްޗެއް މުހިންމެއް ނޫނެވެ. އެންމެ އަގު ބޮޑު ދަބަހާއި އެންމެ މަޝްހޫރު ބްރޭންޑެޑް ތަކެތި ހޯދައި ނުދިނަސް ލޯބި ދެވޭނެ އެވެ. ހިތްވަރު ދެވޭނެ އެވެ. އަލްޔަންގެ މަންމަގެ ދިން ކަހަލަ ނަސޭހަތުގެ ކުލަ ފޮއްޓަކުން ވެސް ލޯބި ބުނެދެވި ދާނެ އެވެ. މަންމަ ދަރިފުޅުގެ ކުލަފޮށީގައި ލިޔެދިން ނަސޭހަތުގެ މެސެޖުތަކުން ޔަގީނަށް ވެސް އަލްޔަންގެ ހިތަށް ހަމަޖެހުން ލިބުނެވެ. އަހަރެމެނަށް ވެސް އުންމީދު އާވެއްޖެ އެވެ!\nއާ ކަލަންޑަރުތައް: ހުނަރުގެ ހައްދެއް ނެތް!


ފަތުރުވެރިކަމުގެ ދާއިރާގައި ކާމިޔާބު ލިބޭނީ އަންހެނުންގެ ހިއްސާ އިތުރުކުރެވިގެން: ޑރ.މަޢުޞޫމް – DhiDaily\nފަތުރުވެރިކަމުގެ ދާއިރާގައި ކާމިޔާބު ލިބޭނީ އަންހެނުންގެ ހިއްސާ އިތުރުކުރެވިގެން: ޑރ.މަޢުޞޫމް\nފަތުރުވެރިކަމުގެ ދާއިރާއަށް ކުރިއެރުން ލިބޭނީ އަންހެނުންގެ ހިއްސާ އިތުރުކުރެވިގެންކަމަށް ޓޫރިޒަމް މިނިސްޓަރު ޑރ.ޢަބްދުﷲ މަޢުޞޫމް ވިދާޅުވެއްޖެއެވެ.\nބޯޑަރ މައިލްސް އިފްތިތާޙުކުރުމުގެ ރަސްމިއްޔާތުގައި ވާހަކަދައްކަވަމުން ޑރ.މަޢުޞޫމް ވިދާޅުވީ މި އަހަރު ދުނިޔޭގެ ފަތުރުވެރިކަމުގެ ޝިޢާރަކީ ފަތުރުވެރިކަމާއި ރަށްފުށުގެ ތަރައްޤީ ކަމަށާއި އެ ޝިޢާރަކީ ރައީސް އިބްރާހިމް މުޙައްމަދު ޞާލިޙްގެ ރިޔާސީ ވަޢުދުފުޅެއް ކަމަށެވެ. އަދި އޭގެ އިތުރުން އެ ޝިޢާރަކީ އެޖެންޑާ 19 އާއި ގުޅިލާމެހިފައިވާ ޝިޢާރެއްކަން ވެސް ފާހަގަކުރެއްވިއެވެ.\nޑރ.މަޢުޞޫމް ވިދާޅުވ ފަތުރުވެރިކަމުގެ ދާއިރާ ކުރިއެރުވުމަށްޓަކައި ގިނަ ކަންތައްތަކެއް ކުރަންޖެހޭކަމަށެވެ.\nއެ ގޮތުން ފަތުރުވެރިކަމުގެ މަންފާ ދިވެހިންނަށް ލިބޭނީ ގިނަ ދިވެހިން ފަތުރުވެރިކަމުގެ ވެރިންނަށްވެގެން ކަމަށާއި ފައިދާ ލިބޭނެ ގޮތަކަށް ރަށްރަށުގެ ކުދި ހޮޓާތަކާއި ގެސްޓުހައުސްތައް ހިންގައިގެން ކަމަށެވެ.\nއޭގެއިތުރުން ޑރ.މަޢުޞޫމް ވިދާޅުވީ ފަތުރުވެރިކަން ކުރިއަރާނީ އެ ދާއިރާއިން ދިވެހިން ބޭނުންވާ ބޮޑު މުސާރަ ލިބިގެން ކަމަށާާއި އެ ދާއިރާގައި އަންހެނުންގެ ހިއްސާާ އިތުރުކުރެވިގެން ކަމަށެވެ. އަދި ހަމައެއއެކު މަސްވެރިންނާއި ދަނޑުވެރިން، ފަންނުވެރިންނާއި ފަންނާނުންގެ ބައިވެރިވުމަށް ވެސް ޖާގަދީގެންކަމަށް ވެސް ޑރ.މަޢުޞޫމް ވިދާޅުވިއެވެ.\nކޮވިޑާއި ގުޅިގެން ބޯޑަރު ބަންދުކޮށްފައި އޮތުމަށްފަހު ޖުލައި 15 ވަނަ ދުވަހު އަލުން ބޯޑަރު ހުޅުވައިލިކަން ފާހަގަކުރައްވާ ޑރ.މަޢުޞޫމް ވިދާޅުވީ ބޯޑަރުތައް ހުޅުވައިލެވުނު މަދު ޤައުމުތަކުގެތެރޭގައި ރާއްޖެ ހިމެނުމީ ރައީސް ޞާލިޙްގެ ވަރުގަދަ ނިންމެވުމެއް ކަމަށެވެ.\nނަމަވެސް ސަރުކާރުން އަބަދުވެސް އެންމެ ވިސްނާނީ ރައްޔިތުންގެ ސަލާމަތާއި ރައްކާތެރިކަމަށް ކަމަށާއި ރާއްޖެ މިއަދު މިއޮތީ ފަތުރުވެރިކަމުގެ ދާއިރާގައި ދުވަހަކު ލޮލަށް ނުފެންނަފަދަ ހީނަރުކަމެއްގައިކަމަށް ވެސް ޑރ.މަޢުޞޫމު ފާހަގަކުރެއްވިއެވެ. އޭގެ އިތުރުން އަންނަ އޮކްޓޫބަރުގައި ގެސްޓުހައުސްތައް ހުޅުވައިލަން މަސައްކަތްކުރައްވަމުން ގެންދަވާކަމަށް ވެސް ޑރ.މަޢުޞޫމް ވަނީ ވިދާޅުވެފައެވެ.\nއިދިކޮޅުގެ މުޒާހަރާތަކުގައި އެޗްޕީއޭގެ ގައިޑްލައިންތަކާއި ޚިލާފުވެފައިވޭ: އެޗްއާރްސީއެމް\nޙަބީބު، އިޔާޒަށް: ގިނައިން ކޮވިޑް ޖެހުނީ މިސްކިތަށް ނުވަންނަ މީހުންނަށްކަމަށް އެޗްޕީއޭއިން އިއުލާންކުރީތޯ!\nފެނަކައިގެ މެނޭޖިންގ ޑިރެކްޓަރ އަލިފާނުގެ ހާދިސާއާ ގުޅިގެން ވޭމަންޑޫއަށް ވަޑައިގެންފި\nޝާޒް، އެމްޕީއެލްއަށް: ސިޔާސީ މަޤުސަދުގައި ޢިލްމެއްނެތް މީހުން މަޤާމުތަކަށްލުން ހުއްޓައިލަންޖެހޭ!


ތަކުރު ވޯސް“ ގެ ނަމުގައި ގޭމެއް ތައާރަފްކޮށްފި – DhiDaily\nތަކުރު ވޯސް“ ގެ ނަމުގައި ގޭމެއް ތައާރަފްކޮށްފި\nދިރާގާއި ރާއްޖޭގެ ގޭމް ޑިވެލޮޕާއެއް ކަމަށްވާ ”އާސިލްސް“ އާ ގުޅިގެން ރާއްޖޭގެ ފުރަތަމަ އޮންލައިން މަލްޓި ޕްލެޔާ ނުވަތަ އެކަކަށްވުރެ ގިނަ މީހުންނަށް އެއްފަހަރާ ކުޅެވޭ މޯބައިލް ގޭމެއް ތައާރަފު ކޮށްފި އެވެ.\n”ތަކުރު ވޯސް“ ގެ ނަމުގައި ތައާރަފްކުރި މި ގޭމަކީ ދިވެހި ރާއްޖޭގެ އާދަކާދަ އާއި ތާރީހާއި ސަގާފަތާ ގުޅުވައިގެން ތައްޔާރުކޮށްފައިވާ ގޭމެކެވެ. މި ގޭމުން ދައްކުވައިދޭނީ ދިވެހި ކެރެކްޓާތަކާއި މާހައުލުތަކެވެ. މި ގޭމްގައި މައިގަނޑު ފަސް ދިވެހި ކެރެކްޓަރާސް އުޅޭނެ އެވެ. އަދި ބޭނުން ގޮތަކަށް މި ކެރެކްޓާތައް ކަސްޓަމައިޒް ވެސް ކޮށްލެވޭނެ އެވެ. އަދި މި ކެރެކްޓާތަކުގައިވާ ”ސުޕާ ޕަވާސް“ އަދި ހާއްސަ ހަތިޔާރުތައް ބޭނުންކޮށްގެން އެހެން ގޭމާސްއާ ވާދަކޮށް ލީޑަބޯޑްގެ އެންމެ ކުރިއަށް އެރުމުގެ ފުރުސަތު ލިބޭނެ އެވެ.\nމި ގޭމް މިހާރު ޕްލޭ ސްޓޯ އަދި އެޕް ސްޓޯ އިން ހިލޭ ޑައުންލޯޑް ކުރެވޭނެ އެވެ.\nދިރާގުގެ މެނޭޖާ ބިޒްނަސް ޑިވެލޮޕްމެންޓް އަހުމަދު ޝިނާއު އަބްދުލް ގާދިރު ވިދާޅުވީ، އަބަދުވެސް މަސައްކަތް ކުރަނީ ޒަމާނީ ވަސީލަތްތައް މެދުވެރިކޮށް ކަސްޓަމަރުން އެކަކު އަނެކަކާ ގުޅުވައިދިނުމަށް ކަމަށެވެ.\n”އެގޮތުން، އަޅުގަނޑުމެން އުންމީދު ކުރަނީ އިޖުތިމާއީ ގައިދުރުކަން އިސްކުރަން ޖެހިފައިވާ މި ދަނޑިވަޅުގައި މި ގޭމަކީ ކަސްޓަމަރުން މުނިފޫހިފިލާ، ރައްޓެހިންނާ އާއިލާއާ އެކު ދުރުގައި ހުއްޓަސް އެކީ ކުޅެވޭނެ ކަހަލަ މަޖާ ގޭމަކަށް މި ގޭމް ވެގެން ދާނެ ކަމަށް،“ އޭނާ ވިދާޅުވި އެވެ.\nމި ގޭމްއާ ގުޅޭ ގޮތުން އާސިސްގެ މެނޭޖިން ޑިރެކްޓަރު ހުސައިން ޝާފިއު ވިދާޅުވީ، ރާއްޖޭގައި ގޭމެއް އުފެއްދުމަކީ އަބަދުވެސް ދެކެމުން އައި ހުވަފެނެއް ކަމަށެވެ.\n”އަޅުގަނޑުމެން މި ކުންފުނި ހެދުމުގެ މަގުސަދަކީ ވެސް އެއީ. މި ހުވަފެން ހަގީގަތަކަށް ވުމުން އެކަމާ ވަރަށް އުފާކުރަން. އަދި އަޅުގަނޑުމެންގެ މި މަސައްކަތުގައި ދިރާގުން ލިބުނު އެހީތެރިކަން ވަރަށް ބޮޑަށް ފާހަގަކުރަން. ދިރާގާ އެއްކޮށް މަސައްކަތްކޮށްލުމުގެ ފުރުސަތު ލިބުމަކީ އަޅުގަނޑުމެންނަށް ލިބުނު ވަރަށް ބޮޑު އުފަލެއް،“ އޭނާ ވިދާޅުވި އެވެ.\nއެންމެފަހުން އިންޑިއާގައި ޓިކްޓޮކް މުޅިން މަނާ ކޮށްފި\nދެ ދުވަހަށް ކޮވިޑް 19 އިން ދުރުކޮށްދޭ ސްޕްރޭއެއް އުފައްދައިފި\nޖެނުއަރީ 26, 2021\nމަޖިލީސް ވެސް އެންމެ ފަހުން ޓިކްޓޮކަށް


Agubodukoh kulhuntherin gendhiumuge sagaafih nnimijje\nއަގު ބޮޑުކޮށް ކުޅުންތެރިން ހޯދުމުގެ ސަގާފަތް ނިމިއްޖެ\nރެއާލް މެޑްރިޑްގެ ރައީސް ރައީސް ފްލޮރެންޓީނޯ ޕެރޭޒް\nއަގު ބޮޑުކޮށް ކުޅުންތެރިން ގަތުމުގެ ސަގާފަތް، ކުރަހައި ކުލަ ޖެއްސީ ރެއާލް މެޑްރިޑުންނެވެ. ހާއްސަކޮށް އެ ކުލަބުގެ މިހާރުގެ ރައީސް ފްލޮރެންޓީނޯ ޕެރޭޒް ކުލަބުގެ ރައީސް ކަމަށް ވަޑައިގަތުމަށް އޭނާ ކުރެއްވި ކެމްޕޭންގައި ދުނިޔޭގެ މަޝްހޫރު ތަރިން ރެއާލް މެޑްރިޑަށް ގެންނާނެ ކަމަށް ވައުދުވި އެވެ. އެ ޓްރާންސްފާ ޕޮލިސީއަށް ދިން ނަމަކީ "ގެލެޓިކޯސް" އެވެ.\nއެ ޕޮލިސީގެ ދަށުން، ރެއާލުން އެންމެ ފުރަތަމަ އުފުރާލީ ވާދަވެރި ބާސެލޯނާއަށް ކުޅެމުން ގެންދިޔަ ޕޯޗްގަލްގެ ކުރީގެ ތަރި ލުއިސް ފީގޯ އެވެ. ފީގޯއިން ތަރިންގެ ޓްރާންސްފާގައި ފެށި ދަތުރުގެ އެންމެ ފަހު ތަރިއަކީ ޓޮޓެންހަމްއިން ބަދަލުވި ގެރެތު ބޭލް އެވެ. އެއީ 2013 ވަނަ އަހަރު އެވެ.\nއޭގެ ފަހުން ރެއާލް މެޑްރިޑުން އަގުބޮޑުކޮށް ކުޅުންތެރިޔަކު ގެނެސްފައެއް ނުވެ އެވެ. ފަހުން ފެނިގެން ގޮސްފައި ވަނީ ރެއާލް މެޑްރިޑްގެ ޕޮލިސީ ބަދަލުވެގެން ދިޔަ ތަނެވެ. ޒުވާން ކުޅުންތެރިން ހޯދައި ކުލަބުގެ އެކެޑެމީ "ލަ ފެބްރިޝިއާ" ގައި ޓްރެއިނިން ކުރި އެވެ. ލަ ފްބްރިޝިއާއިން އުފެދުނު ކުޅުންތެރިންގެ ތެރޭގައި، ޓީމުގެ ޑިފެންޑަރުން ކަމަށްވާ ޑެނީ ކާވަހާލް އާއި ނަޗޯ ފެނާންޑޭޒް ހިމެނެ އެވެ. އަދި ފޯވަޑް ލައިންގައި ލޫކަސް ވަޒްކްއޭޒް އެވެ. މާކޯ އެސެންސިއޯ ވެސް ގެނައި ޒުވާން ޓީމަށެވެ. ލަ ފެބްރިޝިއާއިން ޓްރެއިނިން ވެގެން ނިކުތް އިރު އޭނާ ހުރީ ސީނިއާ ޓީމަށް ފައްކާ ވެފަ އެވެ. އެގޮތަށް އަމަލު ކުރަމުން ދިޔަ ނަމަވެސް ރެއާލްގެ ގެލެޓިކޯގެ ޓްރާންސްފާ ޕޮލިސީ ނިމުނު ކަމަކަށް ނުނިންމަ އެވެ.\nގެލެޓިކޯސް ޓްރާންސްފާ ޕޮލިސީގެ ދަށުން ގެނައި ދެ ކުޅުންތެރިން ރޮނާލްޑޯ (ކ) އާއި ބޭލް (ވ) ---\nނަމަވެސް މިހާރު އެ ޕޮލިސީ ބަދަލު ވެއްޖެ އެވެ. ގެލެޓިކޯސް ޓްރާންސްފާ ޕޮލިސީގައި ނިމުގެ ސިއްކަ ޖެހި ކަމުގެ އިޝާރާތް އިއްޔަ ޕެރޭޒް ވަނީ ދިފަ އެވެ. ރެއާލް އަށް ސޮއި ކުރިވި ޔޫކްރޭންގެ ޒުވާން ގޯލްކީޕަރު އަންޑްރީ ލުނިން ތާރަފު ކުރުމުގެ ރަސްމިއްޔާތުގައި ވާހަކަފުޅު ދައްކަވަމުން ޕެރޭޒް ވިދާޅުވީ ރެއާލް މެޑްރިޑުން ޓީމު ބިނާ ކުރަނީ ކުރިމަގަށް ކަމަށެވެ.\n"މަޑުމަޑުން އަހަރެމެން މިދަނީ ކުރަމަގަށް ޓަކައި އަދި މިއަދަށް ފައުންޑޭޝަން އަޅަމުން،" ރަސްމިއްޔާތުގައި ވާހަކަ ދައްކަމުން ޕެރޭޒް ވިދާޅުވި އެވެ. "އަހަރެމެން ބޭނުން ވަނީ ޒުވާން ކުޅުންތެރިންނަށް ފުރުސަތު ދީގެން ޓީމެއް ބިނާ ކުރަން، އެއީ ކުރިމަގަށް ޓަކައި، އެ ކުޅުންތެރިން އެންމެ މަތީ ފަންތިއަށް ގެންދަން އަހަރެމެން މަސައްކަތް ކުރާނަން."\n"އަހަރެމެންގެ އެންމެ ފަހުގެ ކާމިޔާބަށް ފަހު އަހަރެމެން ކުރިއަށް ދާނަން ޕޮލިސީ ދެމެހެއްޓުމަށް، އެއީ ފުޓްބޯޅަ އަހަރެމެން ދެނެގަންނާނެ ގޮތަކީ، މި ކުލަބު ބިނާ ވެފައިވަނީ ލެޖެންޑުން އުފައްދާ ބިންގަލެއްގެ މަތީގައި."\nމިހާރު ކުރިއަށްދާ ޓްރާންސްފާގައި، ރެއާލް މެޑްރިޑުން ވަނީ ޗެލްސީގެ އެޑެން ހަޒާޑް ގެންދިއުމަށް މަސައްކަތް ކޮށްފަ އެވެ. ނަމަވެސް ޗެލްސީއާ މެދު ވަކިގޮތަކަށް އަދި މިހާތަނަށް އެއްބަސް ވެވިފައެއް ނުވެ އެވެ. ބެލެވޭ ގޮތުގައި ޕެރޭޒްގެ ވާހަކަތައް ބަދަލުވީ ހަޒާޑްގެ ޓްރާންސްފާ އާމެދު އަދި މިހާތަނަށް އަލި މަގެއް ފެނިފައި ނުވުމުންނެވެ.


"Hulhule' Bodumeehaa" Mihaaruves Ulhey!\n"ހުޅުލޭ ބޮޑުމީހާ" މިހާރުވެސް އުޅޭ!\n"ހުޅުލޭ ބޮޑުމީހާ"ގެ ފޮޓޯއެއް ނޫން.\nވެހެމުންދިޔަ ބޯ ވާރޭގެ ސަބަބުން ކަނރަންޓުގެ އަލިކަމެއް ފެއްނަން ނެތެވެ. ދުއްވަމުންދިޔަ ލޮރީ ކުރިމައްޗަށް ކުއްލިޔަކަށް ވެއްޓުނީ ބޮޑު ފުރާޅު ފަޅިއެކެވެ. ގަންނާން ކުރެއްވި ބިރުން ކުއްލިޔަކަށް ބުރަކި ޖައްސާލެވުނެވެ. ބިރުންް ހަންކެނޑިފައި އިން، އަހަރެން ލޮރީން ނުކުމެ ދުއްވައިގެންފީމެވެ. ރޮދީގައެވެ. ވަކި ހިސާބަކަށް ދެވުނުތަނާ ފައިއަލުވާ އަހަރެން ވައްޓާލައިފިއެވެ. ހަމަ ވެއްޓުމާއެކު އުއްޑުންޖެހި ފަހަތަށް ފިރުކިގެންފީމެވެ. އެއްޗެއްގައި ލާގަތުމުން މީހާ ތުރުތުރު އަޅާ ގަތެވެ. ކުރަކި ބޮޑު ފައެކެވެ. ދެންވީ ގޮތެއް އަހަރެންނަކަށް ނޭނގެއެވެ.\nއެކަމަކު އެރޭގެ ހަނދާން އާވުމުން މިހާރު އަހަރެން ގާތަށް އަންނަނި ޒާތެއްގެ ހިންޏެކެވެ. ވަނީވެސް އެހެންތާއެވެ. އަހަންނަށް އެރޭ ފެނުނީ ހަންޑިއެއް ނޫނެވެ. "ހުޅުލޭ ބޮޑުމީހާ" އެއް ވެސް ނޫނެވެ.\nފުރާޅު ވެއްޓުނީ ވައިގަދަކަމުންނެވެ. ދުވެފައި ދަނިކޮން އަޅައިގަތީ ޓާމިނަލްތެރެޔަށް ފެންފައިބާތީ ބަހައްޓާފައި ހުރި ބާލިދީއެއްގައެވެ. ފަހަތުން ލައިގަތީ ދަބަރު ޖަހާ ފީވެފައި ހުރި ދަނގަޑު ހޮޅިއެއްގައެވެ. ކުރާނީ ކީއްހެއްޔެވެ. ކުރިޔާ ކަމެއް ވިޔަސް އޭރު އޮންނާނީ "ހުޅުލޭ ބޮޑުމީހާ" ފެނިފައެވެ.\nދަންނަވަންތޯއެވެ. ހުޅުލޭގައި އަބަދުވެސް "ބޮޑުމީހާ" އުޅެއެވެ. ބޮޑުމީހަކު ނެތި، އެތަނުގައި ބޮޑު އެއާޕޯޓެއް ހިންގާނީ ކިހިނަކުން ހެއްޔެވެ؟ ވެލާނާ އިންޓާނޭޝަނަލް އެއާޕޯޓު ބޮޑުމީހަކާ ނުލާ އެހާ ފުރިހަމައަށް ހިންގޭނެ ހެއްޔެވެ؟\nމިއަދު ވެލާނާ އިންޓާނޭޝަނަލް އެއާޕޯޓް (ވީއައިއެ) އަކީ ދުނިޔޭގެ އެއްމެ ބޮޑެތި މަތިންދާ ބޯއްޓުތަށް ޖައްސާ ފެންވަރު ރަނގަޅު ބޮޑު ރަންވޭއެއް އޮތް ތަނެކެވެ. ބައިނަލްއަޤްވާމީ އެހެން އެއާޕޯޓްތަކުން ދެމުންދާ ފެންވަރުގެ ޚިދުމަތްތައް ލިބޭމުންދާ ހިތްގައިމު އެއާޕޯޓެކެވެ. ފްރެންޗައިޒް ބްރޭންޑްތަކުގެ އައުޓްލެޓްތަކަށް ޚާއްސަކޮށް އިމާރާތެއް ހުރި ހިދުމަތް ފުޅާ، ދުނިޔޭގައި ނަން ހިނގާ ތަނެކެވެ. ވީއައިއޭގެ ބޮޑެތި ފާލަންތައް "ވާ.. ވާ.." އޭ ބުނާހާ ޗާލުވެފައި ފުރިހަމައެވެ.\nމިވަރުގެ ފެންވަރު ހުރި ތަނެއްގައި ބޮޑުމީހަކު ހުރެންގެން އަދި އުޅޭތީ އަޅުގަނޑު ހައިރާނެއް ނުވެއެވެ. އަދިވެސް ބުނަމެވެ. "ހުޅުލޭ ބޮޑުމީހާ" އަބަދުވެސް އުޅެއެވެ. މިހާރެވެސް އުޅެއެވެ.